Kaiveneege Haflaa Thakah Dhirun Genesdhin "Jade" Ge Massakkai Varah Furihama! - Vaguthu\nކޮވިޑް-19: ހަރުކަށި ފިޔަވަޅުތަކާއިއެކު ހަމަނޭވައެއް! - 1 ދުވަސް ކުރިން\nކައިވެނީގެ ހަފްލާތަކަށް ދިރުން ގެނެސްދިން "ޖޭޑް" ގެ މަސައްކަތް ވަރަށް ފުރިހަމަ!\nކައިވެނި ހަފްލާތައް ތައްޔާރު ކުރުމުގައި އުޅޭ ޖޭޑް\nހުނަރުވެރި ޒުވާނުން އެބަ ތިއްބެވެ. އެ ޒުވާނުން މަސައްކަތުގައި ޝާމިލްވެ އުޅޭނަމަ އޭގެެ ފޮނި މީރުކަންވެސް ލިބޭނެއެވެ. ބޭނުންވަނީ ހިތްވަރެވެ. ގަދައަޅާ މަސައްކަތް ކުރުމެވެ. މުޅި ދުނިޔެއަށް ކުރިމަތިވެފައިވާ ކޮވިޑް-19 އާ ހެދި ވަޒީފާ ގެއްލުނު އެތައް ޒުވާނުންނެއް މިހާރުވެސް އަމިއްލަ ފައި މައްޗަށް ތެެދުވެގެން، އަމިއްލަ މަސައްކަތުން އާއްމުދަނީ އެބަ ހޯދައެވެ. އެއީ އެމީހުންނަށް ލިބިފައިވާ ހުނަރުވެރިކަމުގެ ބޭނުން ހިފުމުންނެވެ.\nއަދި މިހާރު ވިޔަފާރީގެ ތެރޭގައިވެސް ގިނަ ޒުވާނުން އުޅެމުންދެއެވެ. މިގޮތުން އައްޑޫ ސިޓީން ފާހަގަކޮށްލެވޭ ޒުވާނަކީ މީގެ 10 ވަރަކަށް އަހަރު ކުރިން ފެށިގެން އަމިއްލަ މަސައްކަތުން ކައިވެނީގެ ހަފްލާތައް ޒީނަތްތެރިކޮށް، އެފަދަ އިވެންޓްތަކަށް ހާއްސަ ހިތަދޫ ހަސަން ޖާވިދު (ޖޭޑް)އެވެ. އޭނާގެ ހުނަރުވެރިކަންވެސް މި ވަނީ ފެނިގެން ގޮސްފައެވެ. އައްޑޫ ސިޓީގައި ކައިވެނީގެ ހަފްލާއެއް ނޫނީ ބޮޑު ހަފްލާއެއް ބާއްވާނަމަ މިއަދު އެންމެ ޑިމާންޑް ބޮޑު އެކަކަށް ވާނީ ޖޭޑް އެވެ. އޭނާއަކީ އެންމެން ހައިރާންކޮށްލާވަރަށް ކައިވެނީގެ ހަފްލާތައް ޒީނަތްތެރިކޮށްދީ، އެ ހަފްލާއަށް ފުރިހަމަ ކަން ގެނެސްދޭ ފާރަތެވެ.\nޖޭޑް ތައްޔާރު ކުރި ކައިވެނީގެ ހަފްލާއެއް\nއަމިއްލަ ހިޔާލާއި، ކްލައިންޓުންގެ އެދޭ ގޮތަށް، އެހާ ފުރިހަމައަށް ކައިވެނީގެ ހަފްލާ ތައްޔާރުކޮށްލަދޭނެ ފަރާތަކަށް ޖޭޑް ވާނެއެވެ. ޖޭޑް މިކަން އަގު ނަގައިގެން ކުރަން ފެށީވެސް، މީހުންނަށް އެތަން ފެނިގެން ދިން ތަރުހީބަށް ބަލާފައެވެ.\nކައިވެނި ހަފްލާތައް ތައްޔާރު ކުރުމުގައި އުޅޭގެ ޖޭޑްގެ މަސައްކަތް\n"އަބަދުވެސް އާޓިސްޓް ކްރިއޭޓިވިޓީއަށް ވަރަށް ޝައުގުވެރިކަން ހުރޭ، ދެން އެކި އެއްޗެހި މިހެން ހަދަމުން ދަނިކޮށް، އެެމްޕީ މޯޑްގެ ވެޑިންގ، އޭނާ ބޭނުންވީ އަހަރެން ލައްވާ އެކަންތައް ކުރުވަން، ފުރަތަމަ އެއްޗަކަށް ވެސް މޯޑުގެ ވެޑިންގ ހެދީ". ސްކޫލްގައި އުޅުނުއިރުވެސް ކްރިއޭޓިވިޓީއަށް ޝައުގުވެރިކަން ހުރި ޖޭޑް ބުންޏެވެ.\nޖޭޑް ބުނީ، އޭގެ ފަހުން ރަހުމަތްތެރިންގެ ވެޑިންގތައް ކުޑަ އަގެއްގައި ތައްޔާރުކޮށް ހަދަމުން ދިޔަ ކަމަށެވެ. އެއިރު ކުޑަ އަގެއްގައި ވެޑިންގއަށް ތައްޔާރުވަމުން ގޮސް، އޭނާ ވިޔަފާރި ރަޖިސްޓަރ ކުރީ 2016 ވަނަ އަހަރު ތެރޭގައެވެ.\nކައިވެނި ހަފްލާތައް ތައްޔާރު ކުރުމުގައި އުޅޭ ޖޭޑްގެ މަސައްކަތްތައް\n"އޭގެ ކުރިން ވެސް ވެޑިންގތައް ނަގަމުން ދިޔައިން، އެކަމަކު އެއިރު ދިޔައީ ވިޔަފާރި ރަސްޖިސްޓަރ ކޮށްފައެއް ނުވޭ، ކުޑަކޮށް ރައްޓެހިންނަށް އެކަން ކުރަމުންދިޔައީ، އެކަމަކު ކޮންމެ ވެސް އެއްޗެއް ޗާޖް ކުރާ ގޮތަށް". ޖޭޑް ބުންޏެވެ.\nކުރިން ވެޑިންގތަކަށް މާބޮޑު ހަރަދެއް ނުދެއެވެ. އެހެން ނަމަވެސް ޒަަމާނަށް އަންނަމުންދާ ބަދަލުތަކާއެކު، ކައިވެނީގެ ހަފްލާއަށް ވަރަށް ބޮޑު ހަރަދެއް ކޮށް އުޅެއެވެ. ހާއްސަކޮށް ކައިވެނީގެ ހަފްލާގެ ތަން ތައްޔާރު ކުުރުމަށް އެތައް ލައްކައިން ހަރަދު ކުރާ މީހުންވެސް އުޅެއެވެ.\nކައިވެނި ހަފްލާތައް ތައްޔާރު ކުރުމުގައި އުޅޭ ޖޭޑް ކައިވެނީގެ ހަފްލާއެއް ތައްޔާރުކޮށްފައި\nއެގޮތުން ޖޭޑް މިއީ އައްޑޫ ސިޓީގައި އެންމެ ފާހަގަކޮށްލެވޭ ވެޑިންގ ހަފްލާތައް ތައްޔާރު ކުރާ އެކަކެވެ. އޭނާ ތައްޔާރު ކުރާ ހަފްލާތައް އަންތިރީސްވާ ވަރަށް ރީއްޗެވެ. އަދި ކްލައިންޓް އެންމެ ބޭނުންވާ ގޮތަށް، އަދި އެންމެ ހިތްހަމަ ޖެހޭ ގޮތަށް، އޭނާ އެކަން ކުރެވޭތޯ ބަލާއިރު، ޖޭޑްއަކީ ކޮޕީ ކުރާނެ މީހެއް ނޫނެވެ. އަބަދުވެސް އަމިއްލަ ސްޓައިލެއް އަމިއްލަ ވަންތަކަމެއް އޭނާ ގެންގުޅެ އެވެ.\nއެކަން އޭނާގެ ފޭސްބުކް ޕޭޖްގައި ހުރި ބެކްޑްރޮޕްތަކުގެ ފޮޓޯތަކުން ހާމަވެގެން ދެއެވެ. ރޭގަނޑު ބާއްވާ ކައިވެނީގެ ހަފްލާއަކަސް ދުވާލު ބައްވާ ހަފްލާއަކަސް އޭނާ އެ ހުރީ ތައްޔާރަށެވެ.\nކައިވެނި ހަފްލާތައް ތައްޔާރު ކުރުމުގައި އުޅޭ ޖޭޑްގެ މަސައްކަތް\n"މިކަން ކުރަމުންދާތާ މިހާރު 10 އަހަރު ވަރު ވެދާނެ، މިހާރު އައްޑޫގައި ނަމްބަރު އެކެއްގައި އުޅޭނީ އަޅުގަނޑުމެން"،\nޖޭޑްގެ ވިސްނުމާއި އެއްގޮތަށް އެތައް ކައިވެންޏެއް އައްޑޫ ސިޓީ ގައި އަދި ބައެއް އެހެން ރަށްތަކުގައިވެސް ކުރިއަށްގެންގޮސްފިއެވެ. އެ ކުންފުނީގެ މެނޭޖިންގ ޑިރެކްޓަރެއްގެ ހައިސިއްޔަތުންވެސް، ކައިވެނީގެ ހަފްލާއެއް ފުރިހަމަ ކުރުމަށް އޭނާގެ ވިސްނުމާއި އޭނާގެ މަސައްކަތް ބިހައިންޑްދަ ސީންގައި ވަރަށް ބޮޑަށް ފެނިގެން ދާނެއެވެ.\n"މިހާރު އައްޑޫގައި، މިހާރަކަސް އައިސް ބޭއްވޭ ހުރިހާ ބޮޑެތި ވެޑިންގ އިވެންޓްތަސްތަކުގެ ބެކްޑްރޮޕް އިންނާނީ އަޅުގަނޑުމެން ހަދާފައި". ޖޭޑް ބުނެފައި ވެއެވެ.\nކައިވެނި ހަފްލާތައް އެންމެ ބޮޑަށް ދިރުން ގެނެސް ދެނީ ޖޭޑްގެ ބެކްޑްރޮޕްތަކުން\nޖޭޑްގެ ވިޔަފާރީ އައްޑޫގައި ފުޅާވިނަމަވެސް، އޭނާ މި މަސައްކަތް ފަށައިގަތީ މާބޮޑު އިންވެސްޓްމެންޓެއް ކޮށްގެން ނޫނެވެ. ރައްޓެހިންގެ އެހީތެރިކަމާއެކު ކުޑަކުޑަކޮށް ފަށައިގަތް މިކަން އާއްމުން ބަލައިގަތީ އޭނާގެ ހުނަރުވެރިކަމުގެ ސަބަބުންނެވެ. އަހަރަކަށްވުރެ އަހަރެއް ކުރާ މަސައްކަތްތައް ފުރިހަމަވެ އަގުވެސް ބޮޑުވާން ފެށީއެވެ. އަދި ތައްޔާރު ކުރާ ވެޑިންގތައް ބޮޑުވެ، އަގާއި އެއްވަރަށް ކްލައިންޓް ހިތްހަމަޖައްސާ ދެމުން ދިޔައީއެވެ. އަދި މިހާރު މާލެއާ ހަމައަށް ޖޭޑްގެ ވެޑިންގތައް ގޮސްފިއެވެ.\n"މާލެ އާއި ރައްޖޭގެ އެކި އަތޮޅުތަކުގައި ކައިވެނީގެ ހަފްލާތައް ބާއްވައިފިން، މިހާރު ގާތްގަނޑަކަށް އޯވާ 300 ޓު 500 އިވެންޓްތައް ބޭއްވިފައި ހުންނާނެ". ޖޭޑް ބުންޏެވެ.\nކައިވެނި ހަފްލާތައް ތައްޔާރު ކުރުމުގައި އުޅޭ ޖޭޑްގެ މަސައްކަތް އަންތަރީސްވާވަރުވޭ\nޖޭޑް މެދުވެރިކޮށް ކައިވެނީގެ ހަފްލާތައް ބާއްވާ މީހުންނަށް ހުންނާނީ އެމީހުން ބޭނުންވާ ނީޑްސް އާ އެއްވަރަށް އަގުތައް ނަގާފައެވެ. ވެޑިންގ ޑެކޮރޭޝަން، ބެކްޑްރޮޕް، ވޯކް ވޭ، ވެލްކަމް ބޯޑު، ރަން ލާރި މިއީ ޖޭޑް ކުންފުނިން ކުރަމުންދާ މަސައްކަތެވެ.\nޖޭޑް މެދުވެރިކޮށް ކައިވެނި ހަފްލާ ބާއްވަން ބޭނުން ނަމަ އަވަހަށް ބުކް ކޮށްލާށެވެ. އެގޮތުން އެންެމެ މަދުވެގެން ތިން މަސް ދޭން ވާނެ ކަމަށް ޖޭޑް ބުންޏެވެ.\nމޫސުމާ ބެހޭ ގައުމީ އިދާރާގައި 40 އަހަރު ހޭދަކުރި ވާފިރު\nމީދޫ ނިޒާމް: އަތްތެރިކަމަށް ކުޅަދާނަ، ހީވާގި މަސައްކަތްތެރިއެއް!\nޖެނުއަރީ 8, 2021 08:36\nތިންމަސް ދުވަހުން ތިވަރުވީމަ އޯކޭ ދެން ، ހުންނާނީ ހުންނާނީ މުޅިންވެސް އިއްތިފާގުން\nޖެނުއަރީ 8, 2021 11:53\nވާއޫ ވެެރީ ނައީސް.\nޖެނުއަރީ 8, 2021 18:22\nތިއެއްތާ ބޭވި ކާވެނި ރޫޅާ ހަފްލާތަކަސް މަދައްނުން ވާ !


Bodu hiyaanaiy: Dhauva kurun lasve, memberun ge nuruhun | Jazeera\tބޮޑު ހިޔާނާތް: ދައުވާ ކުރުން ލަސްވެ، މެންބަރުންގެ ނުރުހުން - Jazeera\nބޮޑު ހިޔާނާތް: ދައުވާ ކުރުން ލަސްވެ، މެންބަރުންގެ ނުރުހުން\nނާޒިމް ހަސަން October 13, 2020 61 views0\nއެމްއެމްޕީއާރްސީގެ ކޮރަޕްޝަންގެ ބޮޑު މައްސަލާގައި ދައުވާތައް އުފުލުން ލަސްވެފައިވާތީ، އެންޓި ކޮރަޕްޝަން ކޮމިޝަން (އޭސީސީ)އަށް ފާޑުކިޔައިފިއެވެ.\nހިޔާނާތް ބެލުމަށް އުފައްދާފައިވާ ރިޔާސީ ކޮމިޝަނާއެކު އޭސީސީއިން ދަނީ އެމްއެމްޕީއާރްސީ ކޮރަޕްޝަންގެ ތަހުގީގުގައި ބައިވެރިވަމުންނެވެ. ނަމަވެސް މިހާތަނަށް އެ ތަހުގީގުގެ ތެރެއިން ދައުވާތައް އުފުލޭ ވަރެއް ނުވެއެވެ. އެންމެ ފަހުން ކޮމިޝަނުން ބޭއްވި ނޫސްވެރިންގެ ބައްދަލުވުމުގައި ވެސް ދައުވާތަކެއް އުފުލަން އަވަހަށް ފޮނުވާނެ ކަމަށް ބުނެފައިވީ ނަމަވެސް އެކަމެއް އަދި ނުވެއެވެ.\nމިއަދު މަޖިލީހުގައި ނުހައްގު މުއްސަނދިކަން ކުށަކަށް ހަދަން ސަރުކާރުގެ ފަރާތުން ފޮނަދޫ ދާއިރާގެ މެންބަރު މޫސާ ސިރާޖު ގާނޫނުލްއުގޫބާތަށް ހުށަހަޅާފައިވާ އިސްލާހުގެ ބިލަށް މެންބަރުން ބަހުސް ކުރެއްވިއެވެ. އެ ބަހުސްގައި ގިނަ މެންބަރުން ފާހަގަ ކުރެއްވީ އެމްއެމްޕީއާރްސީގެ މައްސަލާގެ ތަހުގީގު ލަސްވެ، ފައިސާ އަނބުރާ ހޯދުމަށް ތަހުގީގީ އިދާރާތައް ފެއިލްވެފައިވާ ކަމެވެ.\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވީ އެމްއެމްޕީއާރްސީ ކޮރަޕްޝަނުގައި ބައިވެރިވި މީހުން ސާފުކޮށް އެނގޭއިރު ދައުވާ ނުކުރެވި ލަސްވާ ސަބަބު ނޭނގޭ ކަމަށެވެ. އޭސީސީ ވިޔަސް ފުލުހުން އަދި ޕީޖީ ވެސް މި މައްސަލާގައި ކުރިއަށް ނުދެވިގެން އުޅެނީ ކީއްވެކަމާމެދު ވިސްނައިގަންނަން ވެސް ނޭނގޭ ކަމަށާއި އެކަމާ ހުއްޓުން އަރާ ކަމަށް ވެސް ރައީސް ނަޝީދު ވިދާޅުވިއެވެ.\nމާފަންނު އުތުރު ދާއިރާގެ މެންބަރު އިމްތިޔާޒް ފަހުމީ ވިދާޅުވީ ވަރަށް ހިތާމައާއެކު ވެސް ދަންނަވަން ޖެހެނީ އޭސީސީ ކަމަށް ނާގާބިލް ކަމަށެވެ. ތަހުގީގުތައް ނުކުރެވިގެން އުޅެނީ ގާނޫނުގައި ވަކި ކުށެއް ލިޔެފައި ނެތުމުން ނޫން ކަމަށެވެ. މިހާރު އޭސީސީގައި ތިބި މެންބަރުންނަކީ މި މަޖިލީހުން ރުހުން ދީފައިވާ މެންބަރުންނެވެ.\nއިމްތިޔާޒު މިއަދު ވެސް ވަނީ މާލޭ ސިޓީ މޭޔާރު ސިފާ މުހައްމަދުގެ މައްޗަށް ދައުވާ ކުރަން އޭސީސީއިން ފޮނުވާފައިވާތީ އެއީ ސިފާގެ ނަން ކިލަނބުކޮށްލުމަށް ކުރާ ކަމެއްގެ ގޮތުގައި ސިފަ ކުރައްވައި އޭސީސީއަށް ފާޑުވިދާޅުވެފައެވެ.


Baleege eyves alaamaatheh hurinama kudhin school ah fonuvaigen nuvaane: HEOC\n"ބަލީގެ އެއްވެސް އަލާމާތެއް ހުރިނަމަ ކުދިން ސުކޫލަށް ފޮނުވައިގެން ނުވާނެ"\nއަންނަ އާދިިއްތަ ދުވަހު ސުކޫލްތައް ހުޅުވޭއިރު ބަލީގެ ކިތަންމެ އާދައިގެ އަލާމާތެއް ހުރި ނަމަަވެސް އެފަދަ ދަރިވަރަކު ސުކޫލަށް ނުފޮނުވުމަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން އިލްތިމާސްކޮށްފި އެވެ.\nގިނަ ދުވަސްތަކަކަށްފަހު އަލުން ސުކޫލުތައް ހުޅުވަން ނިންމާ ދަރިވަރުން ސުކޫލުތަކަށް ހާޒިރުވެގެން ކިޔަވަން ޖެހޭ ގޮތަށް ވަނީ ނިންމާފައެވެ. އެ ނިންމުމަށް އާދިއްތަ ދުވަހު އަމަލު ކުރަން ފަށާނެ އެވެ.\nއެޗްއީއޯސީން ބުނީ ސުކޫލުތަކަކީ ރައްކާތެރި މާހައުލަކަށް ހެދުމަށް ކުރަންޖެހޭ ކަންކަން ހިމެނޭ ގައިޑްލައިނެއް ނެރެފައިވާއިރު ސުކޫލު މާހައުލު އެ ގައިޑްލައިންތަކާއި އެއްގޮތަށް ހުރުން ވަރަށް މުހިންމު ކަމަށެވެ. އަދި ސުކޫލަށް ދަރިވަރުން ފޮނުވާއިރު އެއީ ބަލީގެ އެއްވެސް އަލާމާތެއް ނެތް ދަރިވަރެއްކަން ޔަގީން ކުރުމަށް ބެލެނިވެރިންނަށް އިލްތިމާސް ކޮށްފައިވެއެވެ. އެޗްއީއޯސީގެ ތަރުޖަމާން ޑރ. ފާތިމަތު ނަޒްލާ ރަފީގު ވިދާޅުވީ ބަލީގެ ކިތަންމެ އާދައިގެ އަދި ކިތަންމެ ކުޑަކުޑަ އަލާމާތެއް ހުރިނަމަވެސް އެފަދަ ދަރިވަރަކު ސުކޫލަށް ފޮނުވާކަށް ނުވާނެ ކަމަށެވެ. އަދި ބަލީގެ އަލާމާތެއް ފެނުމާއެކު ފްލޫކުލިނިކަށް ގެންގޮސް ޓެސްޓްކޮށް ނެގެޓިވް ނަތީޖާއެއް ލިބުމުން ނޫނީ ސުކޫލަށް ފޮނުވައިގެން ނުވާނެ ކަމަށެވެ.\n"ބަލީގެ އެއްވެސް އަލާމާތެއް، ކިތަންމެ އާދައިގެ ކިތަންމެ ކުޑަކުޑަ އަލާމާތެއް ހުރި ނަމަަވެސް ކުއްޖަކު ސުކޫލަށް ފޮނުވާކަށް ނުވާނެ. ވީހާ އަވަހަށް ފްލޫ ކުލިނިކަށް ގެންގޮސް ސާމްޕަލް ނެގުމަކީ ވަރަށް މުހިންމު ކަމެއް. އަދި ނެގެޓިވް ނަތީޖާއެއް ނުލިބެނީސް ސުކޫލަށް ފޮނުވައިގެން ނުވާނެ،"\nކޮވިޑް19 ގެ ބަލި މާލެ ސިޓީގައި ފެތުރެން ފެށުމުން މާޗް މަހުން ފެށިގެން މުޅި އަހަރުހެން ނިމުނީ ސުކޫލްތައް ބަންދުކޮށްފައިވަނިކޮށެވެ. ނަމަވެސް އަންނަ އާދިއްތަ ދުވަހު ސުކޫލްތައް ހުޅުވުމަށް ވަނީ ނިންމާފައެވެ. އެޑިއުކޭޝަން މިނިސްޓްރީން ބުނީ އެކަޑަމިކް ކަލަންޑަރުގައިވާ ގޮތަށް އަންނަ އާދީއްތަ ދުވަހު 2020-2021 ގެ ދިރާސީ އަހަރުގެ ދެވަނަ ޓާމްގެ ކިޔެވުން ފަށާނެ ކަމަށެވެ. އަދި ބޭބީ ނާސަރީ އާއި ނާސަރީ ކުދިން ހިމެނޭހެން ހުރިހާ ގުރޭޑްތަކެއްގެ ދަރިވަރުން ސުކޫލަށް ހާޒިރުވެ ކިޔަވަން ނިންމާފައިވާ ކަމަށެވެ.\nމިނިސްޓްރީ އޮފް އެޑިއުކޭޝަން އެޗްޕީއޭ ޑރ. ނަޒްލާ ރަފީގް


މަރުވެފައި އޮއްވައި މޫދުން ފެނުނު ޒުވާނާގެ ވީޑިއޯއެއް، ފެންނަނީ ރަސްފަންނު މޫދަށް އެރޭތަން! – Haftha\nMon, 30 November, 2020, 4:14 pm\nމަރުވެފައި އޮއްވައި މޫދުން ފެނުނު ޒުވާނާގެ ވީޑިއޯއެއް، ފެންނަނީ ރަސްފަންނު މޫދަށް އެރޭތަން!\nއައިޖީއެމްއެޗާ ދިމާލުން ބޭރުގައި މަރުވެފައި އޮއްވައި މޫދުން ފެނުނު ހައްމަދު ސިދުރަތުﷲ، 31، އެންމެ ފަހުން ފެނިފައިވަނީ ރަސްފަންނު މޫދާ ދިމާއަށް ދަނިކޮށް ކަމަށް ފުލުހުން ބުނެފި އެވެ.\nގދ. ވާދޫއަށް އުފަން ސިދުރަތުﷲ އައިޖީއެމްއެޗާ ދިމާލުން ކަނޑުތޮށިން ބޭރުގައި މަރުވެ މޫދު އަޑީގައި އޮއްވައި މިދިޔަ ހުކުރު ދުވަހުގެ ހެނދުނު ފެނުނު އިރު އޭނާގެ ހަށިގަނޑުގައި ބައެއް ޒަހަމްތައް ހުރުމުން އޭނާ މަރާލި ކަމަށް ތުހުމަތު ކުރެވުނެވެ. މަރުވެފައި އޮއްވައި ފެނުނު އިރު އެއް ލޯ ނެތްއިރު ފައިގެ ބައެއް އިނގިލިތަކުގެ ކޮޅުގައި، އެއްޗެއް ދަތް އެޅުމުން ބުރިވެފައި ހުންނަ ކަހަލަ ގޮތަކަށް ހުރި ކަމަށް މައުލޫމާތު ލިބިފައިވެ އެވެ.\nސީސީޓީވީ ފުޓޭޖްތަކެއް ހިމަނައިގެން ހަދާފައިވާ 34 ސިކުންތުގެ ވީޑިއޯއަކާއެކު ފުލުހުން ބުނީ، މޫދުގައި މަރުވެފައި އޮއްވާ ފެނުނު ސިދުރަތުﷲ އެންމެ ފަހުން ފެނިފައިވަނީ 22 އޮކްޓޯބަރު ވީ ބުރާސްފަތި ދުވަހުގެ 9:00 އާއި 10:00 އާ ދެމެދު ރަސްފަންނު މޫދާ ދިމާއަށް ދަނިކޮށް ކަމަށެވެ.\nއެހެންކަމުން، އެ ދުވަހުގެ އެ ވަގުތުގައި ސިދުރަތުﷲ އާ ބައްދަލުވި ނުވަތަ ފެނުނު މީހަކު ވާނަމަ ނުވަތަ މަރުގެ މި ހާދިސާއާ ގުޅޭ އެއްވެސް މައުލޫމާތެއް ލިބިލައްވާފައިވާ ފުލުހުންގެ އިމަޖެންސީ ނަންބަރު 119 ނުވަތަ ސީރިއަސް އެންޑް އޯގަނައިޒްޑް ކްރައިމް ޑިޕާޓްމަންޓުގެ ނަންބަރު 9911099 އަށް ގުޅައި މައުލޫމާތު ހިއްސާ ކޮށްދިނުމަށް ފުލުހުން އެދެ އެވެ.\nފުލުހުން ހިއްސާކޮށްފައިވާ ވީޑިއޯ ފުޓޭޖުގައި ފެންނަނީ ވާރޭ ކޯޓަކާއި ޖިންސެއް ލައިގެން ސިދުރަތުﷲ ހިނގާފައިދާ ތަނެވެ. އޭނާ ހިނގާފައިދަނީ އަވަސް ފިޔަވަޅުތަކެއްގަ އެވެ. އޭރު އޭނާ އަތުގައި ތުވާންޔެއް ކަހަލަ ހުދު ކުލައިގެ ފޮތިގަނޑެއް ކޮނޑުގައި އޮތްތަން ފެންނައިރު، މާގިނަ ވެހިކަލު ދުއްވާތަނެއް ނުފެނެ އެވެ. ނަމަވެސް އޭރު ކޮންމެވެސް ވަރަކަށް ވާރޭ ވެހޭތީ ބައެއް މީހުން މަގުމަތީގައި ކުޑަ ނަގައިގެން އުޅޭތަނާއި ހިޔާވާން ވެގެން އަސްކަނި ދަށަށް ވަދެ ތިބި ބައެއް މީހުން ފެނެ އެވެ.\nވީޑިއޯ އިން ފެންނަ ގޮތުން މަގު މެދުން ކަހަލަ ގޮތަކަށް ސިދުރަތުﷲ ހިނގާފައި ރަސްފަންނާ ދިމާލަށް ދަނީ ކަނބާއައިސާ ރަނި ހިނގުމުން ތާޖުއްދީން ސްކޫލު ކުރިމަތިން އޮންނަ މަގުންނެވެ. އަދި ބޮޑުތަކުރުފާނު މަގުން ހުރަސްކޮށް ރަސްފަންނުގެ ބީޗަށް ފޭބުމަށްފަހު އޭނާ ލައިގެން ހުރި އެއްޗެހި ބާލާތަނެއް ނުފެނެ އެވެ. ފެންނަނީ ހުރި ގޮތަށް މޫދަށް ފައިބާތަނެވެ. އޭގެ ފަހުން އޭނާ ދެން ނުފެނެ އެވެ.\nއޮކްޓޯބަރ 28, 2020 at 1:29 ޕމ\nތިމައްސަލަ މިހާރުން މިހާރަށް ތަހުގީގު ކުރަން ގޮވާލަން، އޭނަ ވަނީ މަރާލާފަ، މަރުގެ ދިޔަ ހަތަރު މިލިޔަން ބޭނުން


ހުވަނި ކޮންޓްރޯލް ކުރުމަށް ބޭސް ޖަހަން ފަށައިފި – Mikal News\nހުވަންނަށް ސިޓީ ކައުންސިލުން ބޭސް ޖަހަން ފަށައިފި\nފުވައްމުލައް ސިޓީގައި ހުވަނި ކޮންޓްރޯލް ކުރުމަށް ބޭސް ޖަހަން ފަށައިފިއެވެ. ފުވައްމުލައ މިދުވަސްވަރު ރަށުގައި ހުވަނި ގިނަވެގެން ރައްޔިތުންނަސް އުނދަގޫވާތީ، އެކަމުގެ ޝަކުވާ އެކައުންސިލަށް ލިބޭއެވެ. އެކަމައި ގުޅިގެން ސިޓީ ކައުންސިލުގެ ފަރާތުން ހުވަނަޏަށް ބޭސް ޖުމުމުގެ މަސައްކަތް ފަށާފައިވާ ކަމަށް ހާމަކުރައްވާ ފައި ވެއެވެ.\nއެ ކައުންސިލުން ހާމަކުރައްވާފައިވާ ގޮތުން މިމަހުގެ 22 ވަނަ ދުވަހާއި ހަމަޔަށް ފުވައްމުލަކުގެ 26 ގެއެއްގެ ގޯތިތެރޭގައިވާ ގަސްތަކާއި އާއްމު ތަންތަނުގައިވާ ގަސްތަކަށް 25000 ލީޓަރުގެ ބޭސް ސްޕްރޭ ކޮށްފައި ވެއެވެ. މޫސުމް ތަންދޭނަމަ އިތުރު ގޭގޭތަކަށާއި އާއްމު ތަންތަނަށް ބޭސް ސްޕްރޭ ކުރުން ކުރިޔަށް ގެންދެވޭނެ ކަމަށް ހާމަ ކުރައްވާފައި ވެއެވެ.\nފުވައްމުލައް ސިޓީ އަކީ ގިނަ އަދަދަކަށް ގަސްގަހާ ގެހި އެކުލެވިގެންވާ ރަށަކަށް ވާހިނދު ރަށުގެ އާއްމު ތަންތަނުގައި އާއި ގޭގޭގެ ގޯތިތެރޭގައި ހުންނަ ގަސް ތަކުގައި ހުވަނި އަޅާއި ގިނަވެ އެއެިގެ ނަރުގައި މަގުތަކަށް އެލިގެން ތިބުމުން ގިން ބަޔަކަށް ދަތުރުފަތުރު ކޮށް އުޅުމުގައި އުނދަގޫވެއެވެ.\nއެގޮތުން ފުވައްމުލައް ސިޓީގައި ގިނަ އަދަދަކަށް ހިމެނޭ އަނބުގަސްތަކުގައި ހުވަަނި އެޅުމުން އެއިން ސަލާމަތް ވުމަކީ ވަރަށް އުނގަދުކަމަކަށް އޮންނަނި ވެފައެވެ. އަނބުގަހުގެ އިތުރުން ފޭރުގަހާއި ޖަނބުރޯލު ގަސްތަކަކީ ވެސް ގޯތިތެރޭގައި އުވަނީގެ ޝިކާރައަށް ވާ ގަސްތަކެވެ. ގިނަފަހަރަށް ހުވަނީން ސަލާމަތްވަނީ ގަސް ކޮށަލައިގެންނެވެ.\nވަލުތެރޭގައި ހުންނަ ގަސްތަކުގެ ތެރެއިން ފުނަގަސްތަކަކީ ވެސް ހުވަނި ގިނައިން ފެންނަ ގަސްތަކެކެވެ.


vnews - Masuthuvaa dhiyaa thakehchakee cancer ah magufahi kuruvaa nurahkaatheri ehcheh\nމަސްތުވާ ދިޔާ ތަކެއްޗަކީ ކެންސަރަށް މަގުފަހިކުރުވާ ނުރައްކާތެރި އެއްޗެއް\nހަށިގަނޑުގެ ތެރޭގައިވާ ސެލްތައް ދައްކުވައިދޭ ކުރެހުމެއް\nމަސްތުވާ ދިޔާ ތަކެތި ނުވަތަ ރަލަކީ ކެންސަރު ޖެހުމަށް މަގުފަހިކުރާ އެއްޗެއް ކަމަށް ސައިންސްވެރިންގެ ދިރާސާތަކުން ހާމަވެއްޖެ އެވެ.\nސައިންސްވެރިންގެ އެންމެ ފަހުގެ ދިރާސާތަކުން ހާމަވާ ގޮތުގައި ރަލަކީ އިންސާނާގެ ޑީއެންއޭ ނުވަތަ ޖީންތަކަށް ނުރަނގަޅު ބޮޑެތި ބަދަލުތަކެއް ގެންނަ އެއްޗެކެވެ.\nދިރާސާތަކުން ހާމަވާ ގޮތުގައި ރަލަކީ ހަތް ބާވަތެއްގެ ޓިއުމަރ އުފެދުމާއި ސީދާ ގުޅިފައިވާ އެއްޗެކެވެ. މިގޮތުން އަނގައާއި، ކަރު، ޗިސްމޭ، ބަނޑު އަދި އުރަމަތީގެ ކެންސަރަކީ މަސްތުވާ ދިޔާ ތަކެތި ބޭނުންކުރުމާއި ގުޅިފައިވާ ކަމެއް ކަމަށް ސައިންސްވެރިން މިހާރު މިވަނީ ވިދާޅުވެފަ އެެވެ.\nމަސްތުވާ ދިޔާ ތަކެތީގެ ސަބަބުން ކެންސަރު ޖެހެނީ އެތަކެތި ހަށިގަނޑުގެ ތެރެއަށް އެތެރެވުމުން ހަށިގަނޑުގައި އުފެދޭ ނުރައްކާތެރި ވިހަ މާއްދާއެއް ކަމަށްވާ "އެސެޓަލްޑިހައިޑް"ގެ ސަބަބުންނެވެ. މަސްތުވާ ދިޔާ ތަކެތި ގިނައިން ބޭނުންކުރާ މީހުންގެ ހަށިގަނޑުގައި މި ބާވަތުގެ ވިހަ އުފެދޭ މިންވަރު އިތުރުވެ، ކެންސަރު ޖެހުމަށް މަގުފަހިވުން ގާތްވާނެ ކަމަށް ދިރާސާތަކުން ހާމަވެ އެވެ. އަދި މި ވިހައަކީ ހަށިގަނޑުގެ ސެލްތައް އާލާވުމަށް ހުރަސްއަޅާ ނުރައްކާތެރި އެއްޗެކެވެ.\nދިރާސާތަކުން ހާމަވާ ގޮތުގައި ކެންސަރު ޖެހޭ މީހުންގެ ހަ އިންސައްތަ މީހުންނަށް އެ ބަލި ޖެހިފައިވަނީ މަސްތުވާ ދިޔާ ތަކެތި ބޭނުންކުރުމާއި ގުޅިގެންނެވެ. އިނގިރޭސިވިލާތަށް ބަލާލާއިރު އެ ގައުމުގައި ކެންސަރަށް ފަރުވާކުރަމުންދާ މީހުންގެ ތެރެއިން 12،800 މީހުންނަށް އެ ބަލި ޖެހިފައިވަނީ މަސްތުވާ ދިޔާ ތަކެތީގެ ސަބަބުންނެވެ. މީގެ ތެރެއިން 3،200 މީހުންނަކީ އުރަމަތީގެ ކެންސަރަށް ފަރުވާ ހޯދަމުންދާ މީހުންނެވެ.\nމަސްތުވާ ދިޔާ ތަކެތި ކުޑަ މިންވަރަކަށް ބޭނުންކުރާ އަންހެނުންނަށް އުރަމަތީގެ ކެންސަރު ޖެހުން ގާތްކަމަށް ސައިންސްވެރިން ބުނާއިރު މަސްތުވާ ދިޔާ ތަކެތި ގިނައިން ބޭނުންކުރާ މީހުންނަށް އަނގައާއި ކަރުތެރޭގެ އަދި ޗިސްމޭގެ ކެންސަރު ޖެހުން ގާތެވެ. "އެސެޓަލްޑިހައިޑް" އަކީ ކެންސަރު ޖެހުމަށް މަގުފަހިކުރުވާ މާއްދާއެއް ކަމަށް މީގެ ކުރިން ސައިންސްވެރިން ވަނީ ކަށަވަރުކޮށްދީފަ އެވެ. ނަމަވެސް މި ވިހަ ހަށިގަނޑުގެ ތެރޭގައި މަސައްކަތްކުރާ ގޮތް ހޯދާފައި މިވަނީ ދާދި ފަހުން ކުރި ދިރާސާތަކަކުންނެވެ.\nމި ވިހަ އަކީ އިންސާނާގެ ހަށިގަނޑުގައިވާ ޑީއެންއޭއަށް ހަމަލާދީ އޭގެ ޒާތަށް ބަދަލު ގެންނަ އެއްޗެއްކަން މިހާރު މިވަނީ ހޯދިފަ އެވެ.\n"ކެންސަރުގެ ގިނަ ވައްތަރުތަކަކީ މަސްތުވާ ދިޔާ ތަކެތި ބޭނުންކުރުމާއި ސީދާ ގުޅިފައިވާ ބަލިތަކެއް. ސަބަބަކީ، އެސެޓަލްޑިހައިޑްއަކީ އިންސާނާގެ ހަށިގަނޑުގައިވާ ސްޓެމްސެލްތަކުގެ ޑީއެންއޭ ހަލާކުކޮށްލާ އެއްޗަކަށް ވާތީ،" މި ދިރާސާ ކުރުމުގައި އިސްކޮށް ހަރަކާތްތެރިވި ފަރާތެއް ކަމަށްވާ ޕްރޮފެސަރު ކޭޓާން ޕަޓޭލް ވިދާޅުވި އެވެ.\n"އެސެޓަލްޑިހައިޑް" ނައްތާލަން ހަށިގަނޑުން މަސައްކަތް ކުރާނެ އެވެ. ނަމަވެސް މި މާއްދާ ހަށިގަނޑުގެ ތެރޭގައި ގިނަވުމުން ހަށިގަނޑުގެ ތެރޭގައި ޓިއުމަރ އުފެދި، ކެންސަރަށް ބަދަލުވާނެ އެވެ. މި ދިރާސާ ކުރުމުގައި އިސްކޮށް ހަރަކާތްތެރިވެފައިވަނީ ކެންސަރ ރީސާޗް ޔޫކޭ އެވެ.


ޔާއިން 11 – Esfiya\nހިތާމަ ލޯބި April 29, 2018\nރިހާމް އަހަރެން ގައިގަ ބައްދާލިއެވެ.\nމިޝްކާ އަހަރެންދެކެ ލޯބިވާކަން އެނގުމުން ވީއުފާ ބުނެދޭންވެސް ނޭންގެއެވެ. މިހާރުން މިހާރަށް ގޮސް މިޝްކާ އަހަރެންގެ މެއާލާބޮނޑިކޮށްލަން ހިތަށް އެރިއެވެ. އަދި މިޝްކާދެކެ ލޯބިވާވަރު ބުނެދޭން ބޭނުންވިއެވެ.\n“މަލޫ ކޮބާ ސާދިން ؟ އެ ސޮރު ނާދޭތަ މިގެއަކަށް ؟ މަލޫގެ މަންމަމެން ކިހިނެއްތަ؟” ކުއްލިއަކަށް ސާދިން މަތިން ހަނދާންވުމުން އަހާލީމެވެ. އަހަރެން ސާދިންގެ ވާހަކަ އެހުމާއިއެކު އެންމެންގެ މޫނު މަތިން ހިތާމައިގެ ކުލަވަރު ފެނުނެވެ. މަލަކާ އިސްޖަހާލި ގޮތުން ކޮންމެވެސް ބޮޑުކަމެއް ސާދިނަށް ވެއްޖެކަން އަހަންނަށް ދެނެގަނެވުނެވެ. “ދޮންބޭ މިހާރު ވަރަށް ލަސްވެއްޖެއް ހިނގާ ނިދަން ދާން މަންމަ ހުންނާނެ އަހަރުން ނުގޮސްގެން ނުނިދިފަ ކުއްބޭ މަލާ ދައްތާ ދިޔައީ އިނގޭ ޖިޔާން ހިނގަދާން!” ނައިރާ އަހަރެންގެ އަތުގައި ހިފައިގެން ނިކުތެވެ. ޖިޔާންވެސް އަހަަރުމެން ފަހަތުން ނުކުތެވެ. “ނައި މިހާރު ކޮންކަމެއް ތިސިއްރު ކުރަނީ ދޮންބެއަށް އެނގޭ ސާދިންއަށް ކަމެއްވެއްޖެކަން!” ނުރުހިފައި ކަހަލަ ގޮތަކަށް އަހަރެން ބުނީމެވެ. “ދޮންބޭ ސާދިން ވީ އެންމެންނާ ވަރަށް ދުރުގަ ސަދާދައްތައާ މިޝްވާރްބެ ވެސް” ފުންނޭވައެއްލަމުން ނައިރާ ބުންނެވެ. “ތި ބުނީ؟” “މިބުނީ ސާދިންއާ މިޝްކާގެ މަންމަ އަދި ބައްޕަ ވެސް މިދުނިޔެެއާ އަލްވަދާއު ކިޔާފިއޭ. މީގެ ހައަހަރު ކުރިން ސާދިންއާ މަލްދައްތަ އިތުރަށް ކިޔަވަންވެގެން އެންމެން އެއްކޮށް މެލޭއަށް ބަދަލުވީ. އޭރު ދޮންބެވެސް ގޮއްސި ޔޫކޭއަށް ޖިޔާންއާ އެއްކޮށް! ދޮންބެއަށް އެނގިފަ ކަންނޭނގެ އޮންނާނީ މެލޭގައިވީ ރޭލް އެކްސިޑެންޓެއްގައި ދިވެހި އާއިލާއެއްގެ ތިން މެންބަރުން މަރުވެ އެކަކު ގެއްލުނުކަން އެއީ ސާދިންމެން ސަދާދައްތައާ މިޝްވާރްބެއާ ސާދިން މަރުވީ ދެން މަލާދައްތަ ގެއްލުނީ މިޝޫއަކަށް މާބޮޑު ގެއްލުމެއް ނުލިބޭ! އެކްސަޑެންޓްގެ ޚަބަރު ލިބުމާއެކު ބޮޑުބެއާ ރައިދައްތަ އެކޮޅަށް ފުރީ. ކުއްބެއާ ނައި މަޑުކުރީ މަންމަގާތު ދޮންބެއަށް އެނގޭތަ މަލާދައްތަ ފެނުނީ އެކްސިޑެންޓްވިތާ ދެދުވަސްފަހުން އެތާ ކައިރީގައި އޮތް ކޯރެއްގެ ތެރެއިންްް އެންމެން ހިކުރީ މަލާދައްތްްްްްްަވެސް.. ނަސީބަކުން މަލާދައްތަ މަރެއްނުވޭ އެކަމު ތްރީމަންތްްްްްްސް ވަންދެކަށް ކޯމާއެއްގައި އޮތީ މިޝޫހުރީ ޝޮކެއްގައި އެންޑް ކުއްބެ އޯ މައި ގޯޑް. ހަމަ ހީވަނީ މައްޔިތެއްހެން ނުވެސްކައި މީހާ ހުރީ ހިކި އަނަރޫފަވެފަ މަންމަ ވަރަށް މަސައްކަތް ކޮށގެން ހަމައަކަށް އެޅުނީ އެކޮޅުން ޓޫމަންތްސް ކޮށްފަ މަލާދައްތަ ގެނައި މާލެ އެންމެން އުއްމީދު ކަޑާލާފައޮތީ އެހެންވެ ރައިދައްތަ ކުއްބެގާތު އެދުނީ މިޝްކާއާ މެރީ ކުރަން ބަޓް ހީ ރިފިޔުސްޑް ރައިދައްތަ ކީއްވެހޭ އެހުމުން ބުނީ ދޮންބެ މިޝޫދެކެ ލޯބިވާވާހަކަ.އަދި ކުއްބެ މަލާދައްތަ ދެކެ ވެސް ލޯބިވާވާހަކަ. މަންތެއްވީތަނުން މަލޫދައްތަ ހޭއެރީ. ސަލާމަތްވީ މަލާދައްތައާ މިޝޫ އެކަނިކން އެނގުމުން ވަރަށް ރުއި. ރިކާ ލިބުނު ފަހުން ކިިޔާވެސް ހަމަޖެހުނީ އެކަމު މިހާރުވެސް ސާދިންމެންގެ ވާހަކަ ދައްކާއިރަށް ސަކަރާތްވާނެ އެހެންވެ އެކަކުވެސް އެވާހަކައެއް ނުދައްކާނެ. ދެން މިޝްކާއަކީ ދެރަ ވިއަސް އެކަން ދައްކާ މީހެއް ނޫން އެންމެން ކުރިމަތީ ވަރަށް ހަމަޖެހިގެން އުޅެނީ އެކަމު އެކަނިވާއިރަށް ރޮވޭނެ.” ނައިރާ އެއްނޭވައިން ކިޔާދިނެވެ. އަހަރެން ހުރީ ބުނާނެއެއްޗެއް ނޭނގިފައެވެ. އަހަރެންގެ އެންމެ ގާތްއެކުވެރިޔާ މިދުނިޔޭގައި ނެތްކަން މި އިނގުނީ ހައަހަރު ފަހުންނެވެ. ކުރީރޭ ޓެރަހުގައި މިޝްކާ ރުއި ސަބަބު އެނގިއްޖެއެވެ. އަދިވެސް މިޝްކާ ހުރީ ޓެރަހުގައިކަން އެނގުމުން އަހަރެން ޓެރަހަށް ދިޔާމެވެ.\n“ޔާން އައި އޭމް ސޮރީ އަހަންނަށް އިނގޭ ޔާން މިރޭ ވަރަށް ދެރަވިކަން އަދި އަހަންނަށް ކިޔުނީ ކިޔައިގެން ވާނެ އެއްޗިއްސެއްވެސް ނޫންކަން! ޔާން މިވީ ހައަހަރު ދުވަހު އަހަރެން ޔާނަށް އިންތިޒާރު ނުކުރާ ދުވަހެއް މަދުވާނެ. ކިޔަވާނިމިގެން ޔާން އަންނާނެކަން އެނގޭއިރުވެސް އިންތިޒާރު ކުރެވެނީ. މަންމަމެން ގެއްލުނު ގޮތަށް ޔާންވެސް ގެއްލިދާނެތީ ބިރުގަނޭ. ޔާން އައި ލަވް ޔޫ!” އަހަންނަށް އިވުނީ މިޝްކާގެ އަޑެވެ. މިޝްކާގެ ދުލުން ލޯބިވާ ވާހަކަ ބުނުމުން އަހަރެންގެ ހިތަށް ބަޔާންކުރަން ދަތި އުފާވެރިކަމެއް ލިބިގެން ދިޔައެވެ. “އައި ލަވް ޔޫ ޓޫ މިޝްކާ” ސިހިފައި މިޝްކާ ފަހަތަށް ބަލާލި ގޮތުން އަހަރެން އެތާހުރިކަން އޭނާއަށް ނޭންގޭކަން އެނގުނެވެ. އަހަރެން ފެނުމާއައެކު ލަދުން އިސްޖަހާލިއެވެ. މުޅިމީހާ ހީވީ ވިރިގެން ގޮސްފާނެހެންނެވެ. “ޔޭސް މިޝޫ އައި ލަވް ޔޫ. މިވީ ހާ ދުވަހު މިޝްކާއާ ދުރުގަ ހުންނަށް ޖެހުމުން މިހިތުގަ އެޅި ވޭން ބުނެދޭންވެސް ނޭންގެ. މަލާ ފެނުނު ދުވަހު އެއީ މިޝޫކަމަށް ހީކޮށް ހިތަށް ލިބުނު އަނިޔާ.. މިޝޫ ރޯތަން ފެނުނު ރޭ އަހަރެންގެ ހިތަށް ހީވީ އެތަށް ހާސް ދަގަނޑުތަކެއް ހެރިހެން. ތި ލޮލުން އެންމެ ކަރުނަ ތިއްކެއް ވެއްޓޭތަން ބަލަންވެސް މިހިތަށް ކެތެއް ނުވޭ! މިރޭ މިޝޫގެ ތިރީތި އަޑުން އަހަރެންދެކެ ލޯބިވާވާހަކަ އަޑުއިވުމުން ވަރަށް އުފާވެއްޖެ!އައި ލަވް ޔޫ މިޝޫ!” މިޝްކާ އެހުރިހާ އިރުވީ އިރުވެސް އިނީ އިސްޖަހައިގެންނެވެ. މިޝްކާގެ މޫނަށް ބަލާ މީހަކު ފޫހިނުވާނެއެވެ.ވަކިން ޚާއްސަކޮށް ލަދުގާތުމުންނެވެ. އަހަރެން ނުވިސްނާ ހުއްޓާ މިޝްކާ ކޮށްލިކަމަކުން ގައިގެ ލޯލިތަށް ކޮޅަށްޖެހުނެވެ. އަހަރެން ގައިގަ ބައްދާލިލެއް ބާރުކަމުން އަހަންނަށް ހުރީ ހިރިވެސް ނުލެވިފައެވެ. “ޔާން ދުވަހަކުވެސް އަހަރެން ދޫކޮށްފަ ނުދައްޗޭ! ހިނގާ މެރީ ކުރަން. ދެން އެންމެ ދުވަހަކުވެސް ޔާންއާ ނުލާ ނޫޅެވޭނެ. އައި ލަވް ޔޫ ޔާން” ރޮވިފައިވި އަޑަކުން މިޝްކާ ބުންޏެވެ. “މިޝޫ ރޮނިީތަ؟ މަށެއް ނުދާނަމޭ މިޝޫ ދޫކޮށްފަކާ އައި ޕްރޮމިސް. އިންޝާﷲ ވަރަށް އަވަހަށް މެރީ ކުރާނަން. މެރީ ކުރަން ދެކަށް އަހަރުމެން އުޅެންޖެހޭނީ ތަންކޮޅެއް ދުރުން އެހެންނޫނީ…” އެއްލޯ މަރާލަމުން އަހަރެން ބުނީމެވެ. މިޝްކާ އަވަހަށް ދުރަށްޖެހިލިއެވެ. އޭރު ލަދުންގޮސް މިޝްކާގެ މޫނު ހުރީ ރަތްކުލައިގައެވެ. “ޖިން ފައިނަލީ ޖޫލިއެޓްއަށް ރޯމިއޯ ލިބިއްޖެދޯ.” އަހަރުމެން ދެމީހުން ސިހުނީ ފަހަތުން ނައިރާގެ އަޑު އިވުމުންނެވެެ. އޭރު ބަނޑުގައި އަތް އަޅައިގެން ޖިޔާން ހޭން ހުއްޓެވެ. “ދޯ މިޝްކާ ހާދަ ރޮމްއޭ އެއޮއް ގޮސް ޔާންގައި ބައްދާލިގޮތެއް މިވީ އަށް އަހަރު ދަވަހުވެސް ނައި އެގޮތަކަށް މަގޭ ގައިގަ ބައްދައެއްނުލާ” “އޭ ޖިޔާން ގަނޑު މަޑުން ހުރެ އިނގޭ. މަވަރަށް ނިދިއައިއްސި ދަނީ” އަހަރެން އަވަހަށް އެތަނުން ދާން ހިނގައގަތީމެވެ. “ބާއި މިޝޫ ރަނގަޅަށް ނިދާތި” ދޮރާއި ހަމައަށް ގޮސް މިޝްކާގާތު ބުނީމެވެ. “ޔޫ ޓޫ ” ވަރަށް ލަދުން ހުރެ މިޝްކާ ބުންޏެވެ.\nއަހަންނަށް ހޭލެވުނީ ފަތިސްނަމާދަށް ގޮވަނިކޮށެވެ. އަވސްކޮށްލައިގެން ޖަމާއަތަށް ދިޔައިމެވެ. ނަމާދު ނިމިގެން ގެއަށް ދިޔުމުގެ ބަދަލުގައި އަހަރެން ދިޔައީ ރަސްފަންނަށެވެ. ރސްފަންނުގަަގައި ހުރި ޖޯލިގައި އިށީންދެގެން އިން އިރު ރޭގެ މަންޒަރު އަހރެންގެ ލޮލަށް ސިފަވިއެވެ. މިއަދުގޮސް މަންމަ ގާތު އަހަންނާ މިޝްކާގެ ގުޅުމުގެ ވާހަކަ ބުނަން ޖެހޭނެއެވެ. އެހެން ހިތަށް އެރުމާއިއެކު ކުޑަކޮށް ޖެހިލުންވިއެވެ. އަހަރެންގެ އުމުރުން މިވީ 24 އަހަަރު ދުވަހުވެސް އަންހެއްކުއްޖެއްގެ ވާހަކަ މަންމަ ގާތު ނަންވެސް ނުގަންނަމެވެ. މަންމަގާތު އެވާހަކަ ބުނާނެ ގޮތަކާއި މެދު އިރުއަރަން ދެން ވިސްނަން ހުރީމެވެ.\nރޭހަތަރު ދަމު ނިދަން އުޅެ އުޅެ އަހަންނަކަށް ނުނިދުނެވެ. ރޭގައި ކުރެވުނު ކަންތައް ހިތަށް އެރުމާއިއެކު ލަދުންގޮސް މަރުވާވަރުވިއެވެ. ޔާއިން ދިޔަފަހުން ވެސް ނައިރާއާ ޖިޔާން އެވަރަށް ދިމާކުރިއެވެ. ބަންގި ގޮވުމުން އަހަރެން ތެދުވެ ނަމާދު ކޮށްގެން ސިޓިންރޫމަށް ނިކުތީމެވެ. އޭރު ރިކާ ހޭލައިގެން އުޅެއެވެ. ދޮންތަ ބަދީގޭގައި އުޅޭ އަޑުވެސް އިވެއެވެ. ރިކާ ގާތު ހުރުމަށްފަހު ދޮންތައަށް ކުރަނީކީއްތޯ ބަލާލަން ބަދިގެއަށް ދިޔައިމެވެ. “މިޝްކޮ ކޮންގްރެޓްސް އިނގޭ” ބަދިގެއަށް ވަނުމާއިއެކު ދޮންތަ ބުންޏެވެ. ކީއްވީހޭ އަހާކަހަލަ ފާޑަކަށް އަހަރެން މޫނުހަދާލީމެވެ. “ވަރަށް ނުވާކަމަކަށް ހެދެން އެބައުޅެއްނު ނައިރާ ބުނެފިއޭ ރޭގަ ޔާނުއާ ދެމިހުން ޓެރަހުގަ ގަންގަނޑުގެ ވާހަކަ ޖިޔާން ބުނީ މިޝްކޮ ވަރަށް ރޮމްއޯ” ދޮންތަވެސް އަހަންނާ ދިމާ ކުރަން ފެށިއެވެ. ޖިޔާންއާ ނައިރާއަކީ ނިކަން އަނގަގަދަ ދެމީހުންނެވެ. މިހާ އަވަހަށް ދޮންތަގާތުވެސް އެވާހަކަ އެބުނީއެވެ. “ދެން ދޮންތާ ހެޔޮއޭ ތިވަރަށް ދިމާ ނުކުރިއަސް” ތުން ދަމާލަމުން އަހަރެން ބުނީމެވެ. އަހަންނާ ދޮންތަވެެގެން ހެނދުނުގެ ނާސްތާ ތައްޔާރުކުރީމެވެ. ރައިދައްތަމެން އެހެންބައެއްގަ އުޅުނަސް ކައި ހަދަނީ އަހަރުމެން އުޅޭބައިންނެވެ. އަށެއް ޖެހިއިރު އެންމެންތިބީ މޭޒުދޮށު ހެނދުނުގެ ނާސްތާ ނަގާށެވެ. “މަލާ މިއަދުމެންދުރަށް ކައްކާނެ ކަމެއް ނެތް ނަސްރާ ބުނި އެބަޔަށް އެންމެން ދާށޯ ކާން މި އުޅޭ ޔާން ބޭނުމޯ އެންމެންނާ ބައްދަލުކުރަން އެހެންވީމަ އެކެއް ޖަހާއިރަށް އެންމެން ދާށޯ އެބަޔަށް” ރައިދައްތަ އިށީންދެފައި ބުންނެވެ. ޔާއިން އެ އުޅެނީ އަހަރުމެންގެ ކައިވެނި ވާހަކަ ދައްކަން ވެގެންނެވެ. އެހެން ހިތަށް އެރުމާއިއެކު އަހަންނަށް ރަނގަޅަށް ސައިވެސް ނުބޮވުނެވެ. އަވަސް އަވަސް ކޮށްލައިގެން ކޮޓަރިއަށް ދިޔައީމެވެ. ދޮންތައަށް ވީގޮތް އެނގުމުން ހޭންހުއްޓެވެ.\nކޮޓަރިއަށް ވަން ގޮތަށް އަހަރެން އަލަމާރި ހުޅުވާލީމެވެ. މިއަދު ޔާން މެން ބަޔަށް ދާއިރު ލާނެ ހެދުމެއް ހޯދުމަށެވެ. އަހަރެން ލަނީ ހުސް އަބާޔާއެވެ. ހުރިހާ އަބާޔާތަށް އެނދުމައްޗަށް އަޅާލުމަށްފަހު ފަހަރަކު ހެދުމެށް ނަގައި ބަލަންފެށީމެވެ. އަހަންނަށް އެންމެ ކަމު ދިޔައީ މިދިޔަ އަހަރު އަހަރެންގެ ގްރެޖުއޭށަނަށް ނުސްދައްތަ ފަހާދިން ހެދުމެވެ. އެދުވަހު ލީގޮތަށް އަހރެން އެހެދުމެއް އަދިއެއް ނުލަމެވެ. ހަށިގަނޑަށް ބަދަލު ނާންނާތީވެ އަދިވެސް އަހަންނަށް އެހެދުން ހެޔޮ ވަރެވެ. އެހެދުމާއިއެޖު އަހަރެން އެޅި ޓާރކުއިޝްކުލައިގެ ޝޯލް ނެގީމެވެ. އަދި ބުރުގާ އަޅާނީ ކިހިނެއްތޯ ބަލަންވެގެން އެކި ގޮތްގޮތަށް އަޅަންފެށިމެވެ. އެމަސައްކަތުގައި ހުއްޓާ ދޮންތަ ކޮޓަރިއަށް ވަނެވެ. ” މިޝްކޯ އަދި ކިރިޔާ ނުވައެއް އެޖެހީ މިހާރު ތައްޔާރުވާން ތިފެށީ އެކެއް ޖަހާއިރުއޭ ދާންޖެހެނީ!” ދިމާކުރުމުގެ ގޮތުން ދޮންތަ ބުންޏެވެ. “ދޮންތާ ކިހިނެއް އެޅީމަތަ މީތި ރީތިވާނީ މިހުން އޮލިފަ އެޅީމަތަ ނޫނީ އަރަބި ވައްތަރަށް އެޅީމަތަ ހެދުމާގުޅޭނީ؟” ދޮންތަ ދެއްކި ވާހަކައަށް އަޅާލުމެއް ނެތި އަހަރެންގެ އަމިއްލަ ސުވާލުކުރީމެވެ. ދޮންތަ ދެތިން ގޮތެއް ކިޔާދިނެވެ. ރިކާ ގޮވަން ފެށުމުން ދޮންތަ ދިޔައީއެވެ. ޔޫޓިއުބުން ޝޯލްއަޅާނެ ގޮތެއް ބެލުމަށްޓަކައި ފޯނުނެގީމެވެ. ފޯނު ނެގިތަނުން ޔާއިންއަށް ގުޅާލާހިތް ވިއެވެ. ގުޅަން ނުވުޅަން ހުރެފައި ޔާއިނަށް ގުޅީމެވެ. އަހަރެން ހީކުރީ ސިކުންތެއްގެ ތެރޭގައި ފޯނު ނަގާނެކަމަށެވެ. ނަމަވެސް ފޯނު ކެނޑުނުއިރުވެސް ނުނެގިއެވެ. ތިން ފަހަރުގުޅުނު އިރުވެސް ނޯނެއް ނުނެގިއެވެ. ހަތަރުވަނަ ފަހަރު ގުޅިއިރު ފޯނު އޮތީ ނިއްވާލާފައެވެ. އަހަރެން ހާސްވާގޮތް ވިއެވެ. ނަމަވެސް ޔާއިން ބިޒީވީ އޭ ހިތަށް އަރުވާލުމަށްފަހު ހަމަޖެހިލީމެވެ.އަދި ޔޫޓިއުބްއިން ޝޯލްއަޅާނެ ގޮތްތައް ބަލަންފެށީމެވެ.\nމެންދުރު ބާރަގަޑި ބައިވީ އިރު އަހަރެން ހުރީ ތައްޔާރުވެގެންނެވެ. އަހަންނަކީ ތުންފަތުގައި އެއޗިހި އުނގުޅާމީހެއް ނޫނެވެ. އެހެނަސް މިއަދު ރިކާ ގެންގުޅޭ ލިޕްގްލޮއުސް ފުޅިން ެ އެތިކޮޅއް ހާކާލީމެވެ. ލޮލުގައި ކުޑަ އަނދުން ކޮޅެއްވެސް އެޅީމެވެ. “މިޝްކޮ ހީވަނީ ޕާރޓީއަކަށް ދާން ތައްޔާރުވެގެން އައިހެން އަނެއްކާ ތަނަކަށް ދީން އޮތީތަ؟” އަހަރެން ސިޓިންރޫމްއަށް ދިޔުމުން ރައިދައްތަ ބުނެލިއެވެ. އަހަރެން ފަހަރަކު މީހަކަށް ބަލާލީމެވެ. އެންމެންވެސް ތިބީ އާންމުކޮށް ގޭގަ ލައި އުޅޭ ހެދުން ލައިގެންނެވެ. އަހަރެން އެކަނި މިހާ ރީތިވެގެން އާދެވުމުން ކުޑަކޮށް ރަކިވިއެވެ. އެހެން ދުވަސްދުވަހު ވެސް ނައިރާމެން ބަޔަށް ކާން ދަމެވެ. ނަމަވެސް އަހަރެންވެސް އާންމުކޮށްދަނީ ގޭގައުޅޭއިރު ލާ ކަކުލާހަމައަށް އަންނަވަރުގެ ހެދުން ލައިގެންނެވެ. ރައިދައްތަކުރި ސުވާލަށް ހަމަ އެކަނި ހިނިތުންވުމަކުން ފުއްދާލީމެވެ. ދޮންތަބޭ އޮފީހުން އައުމުން އެންމެން މައްޗަށް ދިޔައިމެވެ. އޭރު ނައިރާ ދޮރު ހުޅުވައގެން ހުއްޓެވެ. ޖިޔާންވެސް އެތެރޭގައި ހުއްޓެވެ. ނަމަވެސް ޔާއިން ފެންނާކަށް ނެތެވެ. “ނައްޓު ކޮބާ ޔާން؟” އަހަރެން މަޑުމަޑުން އަހާލީމެވެ. “އެއޮށް ނުކުތީ” ކޮޓަރިން ނުކުތް ޔާއިން ދައްކާލަމުން ނައިރާ ބުންޏެވެ. ޔާއިން ފެނުމުން ހުރިތަނަށް އަހަރެން އަނބުރާނުގަތީ ކިރިޔާއެވެ. ކަޅު ކުލައގެ އަތްދިގު ގަމީހާއިއެކު ހަމަ އެ ކުލައިގެ ޖިންސެއްލައިފަިހުރި އިރު ބަލާ ފޫހިނުވާނެއެވެ. އިސްތަށިގަނޑު ރީތިގޮތަކަށް ހަދާފައިހުރި އިރު ތުނިކޮށްފަޅާފައި ހުރި ތުނބުޅިން ފިރިހެންވަންތަކަން ދައްކައެވެ. ޔާއިންއާ އަހަރެންގެ ހަތަރު ކަޅި ހަމަވުމުން އަހަނަށް އިސްޖަހާލެވުނެވެ. ޔާއިން އައުމުން އެންްމެން ކާންއެރިއެވެ. ތަަަފާާތު ވައްތަަރުގެ ބާވަތްތަކުން ސުފުރާމަތި ވަނީ ފުރިފައެވެ. ގަރުދިޔައާ ބަތާ ރިހާކުރާ ލޮނި މިރުހާ ތެލުލި ފަތާ ފިހުނު މަހާ ހުނި ރޮށީގެ އިތުރުން ކުކުޅު ރިހަޔާ ޕާޕަރާ ފަތް ސަޓަނި ހުއްޓެވެ. ކައި ނިމިގެން ކާން ފޮނި އެއްޗިއްސަށް ޕިރިނީއާ މެގްނަމް ޕުޑިން ވެސް ހުއްޓެވެ.\n“ކާން ފެށުމުގެ ކުރިން އަޅުގަނޑު ބޭނުން ވާހަކައެއް ބުނަން. އަޅުގަނޑަށް އޭޑީކޭ އޖން ވަޒީފާ ލިބިއްޖެ މާދަމައިން ފެށިގެން ނުކުއްނާށޯ ބުނީ.” ޔާއިންއަށް ވަޒީފާ ލިބުމުން އަހަރެން ވަރަށް އުފާވިއެވެ. ޔާއިންއަށް މަރުހަބާ މިޔަން ބޭނުންވިއެވެ. ނަމަވެސް އެންމެން ތިބުމުން އަހަންނަކަށް ނުކެރުނެވެ. ” ކޮންގްރެޓްސް ޑޮކްޓަރ ޔާއިން. އައެމް ސޯ ޕްރައުޑ އޮފް ޔޫ” ދޮންތަބޭ ޔާއިނަށް މަރުހަބާ ކިޔެވެ. ދެން ތިބި އެންމެންވެސް މީހަކަށް ފަހަރަކު ޔާއިނަށް މަރުހަބާ ކިޔެވެ. އަހަރެންގެ ހާލު ވިސްނި އަހަރެންގެ ނަމުގައި ދޮންތަ ޔާނުއަށް މަރިހަބާކިއެވެ. “ދެން އޮތީ އަސްލު ބޮޑުވާހަކަ” ޔާއިން ބުނަން އުޅެނީ ކޮންވާހަކައެއްކަން އެނގުމުން އަަހަރެން ފިނިވިއެވެ. ފިނިވިވަރުން ގޮސް ނިޔަފަތި ކާންފެށުނެވެ. ހަމަ އެ ވަގުތު ގޭގެ ބެލް އެޅިއެވެ. ނައިރާ ދާން އުޅުމުން ޔާނު ނައިރާ ބާންދާފައި ދޮރުހުޅުވުމަށް ދިޔައެވެ. ދޮރު ހުޅުވިއިރު ހުރީ އަންހެންކުއްޖެކެވެ. ހުދުކުލައިގެ ޓޮޕަކާ ނޫނުލައިގެ ޖިންސެއްލާފައި ހުރިއިރު ކޮނޑާހަމަޔަށް އޮތް އިސްތަށިގަނޑު އޮތީ މަޑު ފިޔާތޮށި ކުލައިން ހައިލައިޓް ކޮށްފައެވެ. އަރަފައި ހުރި ފައިވާނުގެ ކަށި އެހާމެ ދިގެވެ. އެކުއްޖާއަށް ބަލާލުމުން އެއީ ވަރަށް ޒަމާނީ ކުއްޖެއްކަން އެނގެއެވެ. އެކުއްޖާ ގޮވައިގެން ޔާއިން އެތެރެއަށް ވަނެވެ. އެންމެން ވެސް ތިބީ އެއީ ކޮންކުއްޖެއްތޯ ބެލުމަށް ކެއްމަދުވެފައެވެ. “އަޅުގަނޑު އަސްލު އެންމެން އެއްކޮށްފަ ބުނަން އުޅުނު ވާހަކައަކީ އަޅުގަނޑު މިއުޅެނީ މެރީކުރަން!” “މަށަށް ހީވިއޭ ެ އޭރުވެސް އެވާހަކަ ދައްކަންހެން މިގެނައި މިޝޫ މާ ރީތިވެގެން އައިމަ މަލާ ގޮތަށް މިޝޫވެސް މިގޭ ކުއްޖަކަށް ވަނީއޭ ދޯ!” އަހަރެންގެ ބޮލުގައި ފިރުމާލަމުން ރައިދައްތަ ބުންޏެވެ. އުފަލުން ގޮސް އަހަރެންގެ ހިތް ނަށާލިއެވެ. “ރައިދައްތާ މިޝްކާ އަކާ ނޫނޭ ޔާން މެރީ ކުރަން މި އުޅެނީ ޔާން މެރީ ކުރަން އުޅޭ ކުއްޖާ މިހިރީ. މީ ޑޮކްޓަރ ކައިސާ. އަޅުގަނޑާ އެއްކޮށް ކިޔަވަން އުޅުނު ކުއްޖެއް ޖިޔާނަށް ވެސް އިނގޭނެ ކައި ދޯ ޖިން” ޔާން ބުނި ޖުމްލައިން ހީވީ އަހަރެންގެ މޫނުމަތީގައި މީހަކު ވީއލާލިހެންނެވެ. ކައިސާ ގަޔާ ކައިރިކޮށްލަމުން ޔާއިން އެހެން ބުނީ ވަރަށް ލޯބިންނެވެ. އަހަންނަށް ގަބޫލު ނުކުރެވިގެން ޔާއޖންއާ ދިމާއަށް ބަލާލިމެވެ. ކައިސާ ވަޔާ ކައިރި ކޮށްގެން ހުރިއިރު އެ މޫނު މަތިން ފެންނަނީ ހިނިތުންވުމެވެ. “ޔާން އަހަރުން ހައްދަން އުޅޭނެ ކަމެއް ނެތް! ޔާން ހެދުނަސް އަހަރުމެންނެއް ނުހެއްދޭނެ ދޯ މަލާ ޖިން ނައި” ދޮންތަބޭ ބުނިއެވެ. އެވަގުތު އަހަރެންގެ ހިތް ހަމައަކަށް އެޅުނެވެ. ދޮންތަބޭ އެބުނީ ތެދެކެވެ. ޔާނު އެ އުޅެނީ އެންމެން ތަޅުވަންށެވެ. “ރިހާމް ބްރޯމެން މީހުން ހެއްދިއަކަސް އަހަރެން މީ މީހުން ހައްދާ މިހެއް ނޫން ހަމަ ތެދަށް މި ބުނީ އަހަރެން މިއުޅެނީ ކައިއާ މެރީ ކުރަން” ސީރިއަސް ރާގެއްގައި ޔާއިން އެހެން ބުނުމުން އަހަރެންގެ ލޮލަށް އިޚްތިޔާރަކާ ނުލައި ކަރުނަ ޖަމާވިއެވެ. ޖިޔާން ނައިރާ އަދި ދޮންތައާ ދޮންތަބޭ ވެސް ފާޑަކަށް ޔާއިންއަށް ބަލަހައްޓާގެން ތިއްބެވެ. “ކައި މީ އަހަރެންގެ ފެމިލީ މިހުރީ މަންމަ ދެން މީ ނައިރާ. ނައިރާގެ އެކޮޅަށް އެހުރީ ނައިރާގެ ބެސްޓްފްރެންޑް މިޝްކާ. މިޝްކާއަކީ ރިހާމްގެ ވައިފް މަލާގެ ކޮއްކޮ. މިޝްކާއާ ޖެހިގެން އެއީ ރައިދައްތަ މަގޭ އަންކަލްގެ ވައިފް އަދި ރިހާމްގެ މަންމަ. ރައިދައް ތައާ ޖެހިގެން އެއީ އަންކަލް އަންކަލްއާ ޖެހިގެން އިން ލޯބިލޯބި ބޭބީއަކީ ރިމްއާ މަލާގެ ބޭބީ ރިކާ. މޫނު އަޅާފަ ތީނީ މަލާ ދެން މަލާއާ ޖެހިގެން ރިމް. ރިމް ކާރީގަ ހުރި މީހާ ނުބުންނަސް އެނގޭ ދޯ އެއީ އަނގަގަދަ މިތުރު ޑޮކްޓަރް ޖިޔާންކަން” ޔާއިން ކައިސާއަށް އެންމެން ތައާރަފްކޮށްދިނެވެ. “ޔާނުގެ ފެމިލީ ހާދަ ކިއުޓްއޭ އަހަރެން ބޭނުންވާ ކަހަލަ ފެމިލީއެއް މީ!” “ދޮންބެ މީކޮންކަމެއް؟” ނައިރާ ވަރަށް ރުޅިއައިސްފަ ބުންނެވެ. “ނައިރާއަށް ހަމަ ނޭންގުނުތަ ދޮންބެގެ ވާން އުޅޭ ވައިފަށް ފެމެލީ އިންޓްރޮޑިއުސްކޮށްދިނީނު!” ވަރަށް ހަމަޖެހިލާފައި ޔާއިން ބުނެލިއެވެ. ޔާނު ވާހަކަ ދެއްކިގޮތުން އެނަ ސަމާސާ ކުރަނީ ނޫންކަން އެނގުނެވެ. އަހަންނަށް އެތާ ހުންނަަން ކެތް ނުވުމުން ތެދުވެ ދުއްވައިގަތީމެވެ. އެވަގުތު ކާމޭޒު ދޮށުއެންމެން ތިބިކަންވެސް އަހަރެން ހަނދާންނެތުނެވެ.\nSlm all miothy yaain ge 1qvana part lasvikamah takai hurihaa kiyuntheringe kibain maafah edhen. Mi bai vx kamudhaane kamah ummedhu kuran\nthankgod up vikan otherwise vv sad vaane\nI am so sorry unique.\nits ok kiyara\nWhat’s going on in this part ? I am dying to read next part please upload next part fast\nISA Tuesday ga ekam eyge kurin liyevihjeyaamun up kohdheynan\nhaadha sad koshey kanthah thikurany mishkaa ah plx dont do that mi vaahaka hama habeys massala aky dhuvahakuves mishkaa aai yaan ah happy life eh nulibun i guess its the new girls plan she maybe blackmailed to yaan so he agreed to marry\nWat is dis.? Kulli akah mi v kihineh?!? Plx upload next part soon..love it??\nAlhey, mishoo ah thihen nahadhaba??! Btw vaahaka hama habeyx???\nKiyara mishoo dhera nukohba pls…but stry varah fab….waiting4the next part\nwhatttt???? i didn’t expect any of these from that yaain.. kon kahala meeheh aee.. urgh!!! vrh foohi eyna dheke.. dhn haadha dhera vaaney mishkaa.. 🙁 eh faharuvesekuhja aa dheytherey visnaa nuli… kon fadha insaaneh? insaaniyyathu kamuge kanfulheh ves hama nethytha? anyways, vrh vrh vrh furihama story ingey kiyara.. vrh reethi.. vrh dhigu inthizaarakah miadhu nimun thi genesdhiny.. 🙂 hehe.. vrh kiyaa hithun huttaa dhuvaskolheh vehje vaahaka kiyaalan nulibey thaa.. ekam aee massala eh noon ingey.. bxy v ma ehn ves vedhaane.. its ok.. this part is AMAZING!!!! just wow!:-) when is nxt part? curiously waiting….. 🙂\nMajubooru veekan neyge dhw\nE hama eyna ah vaa gotheh balaalan..?? waitingss.. whn nxt??\nނުވާނަމޭ ބަދަލެއް ހުވާޔާރާ…(7)\nހިތާމަ މަޖާ ލޯބި July 9, 2020\nލޯބި October 20, 2018\nހާސިލް ވުމަށް އެދި ހިތް ރޮނީ 27\nލޯބި December 14, 2018\nހިތް އެކީ ދެވިއްޖޭ… 3\nލޯބި December 9, 2016\nދޭނަން ހިތާ ޖާނާ. (4)\nލޯބި June 18, 2016\nއިތުބާރު ގެއްލުވާ ނުލާ…11\nލޯބި January 10, 2016\nމިހިތުގެ ލޯތްބޭ ތީ 24 (ފަހުބައި)\nލޯބި April 20, 2016


V.atholhu falhurashakun ves gina adhadhakah ruh nagaifi | Mihaaru\nޚަބަރު / ތިމާވެށި\nވ. އަތޮޅު ފަޅުރަށަކުން ވެސް ރިސޯޓަކަށް ރުއް ނެގި މައްސަލައެއް ބަލަނީ\nވ.އަތޮޅު ހުޅިދޫއިން ގިނަ އަދަދެއްގެ ރުއް އުފުއްޔަކަށް އަރުވާފައި. ފޮޓޯ: ޝިފާގް ހުސައިން(ޓްވިޓާ)\n22 ޑިސެމްބަރ 2018 - 18:03\nވ. އަތޮޅުގައި ރިސޯޓެއްގެ ގޮތުގައި ތަރައްގީ ކުރަމުން އަންނަ އާރަށަށް އެއަތޮޅު ފަޅު ރަށަކުން ބޮޑެތި ރުއްތަކެއް ގެންދިޔަ މައްސަލަ ފުލުހުންނަށް ހުށަހަޅައިފި އެވެ.\nވ. ތިނަދޫ ކައުންސިލުން ބުނީ އެރަށާއި ކައިރީގައިވާ ހުޅިދޫ ނަމަކަށް ކިޔާ ފަޅު ރަށުން ގިނަ އަދަދެއްގެ ރުއް އުފުއްޔަކަށް އަރުވައިގެން ގެންދާތަން ފެނުމުން އެ މައްސަލަ ފުލުހުންނަށް ހުށަހަޅާފައިވާ ކަމަށެވެ. އަދި ބުނީ އެމައްސަލަ ބަލަމުން އަންނަ ކަމަށް ފުލުހުން ކައުންސިލަށް މައުލޫމާތު ދީފައިވާ ކަމަށެވެ.\n"ރުއްތައް ނަގާ މައްސަލައަށް ސަރުކާރުން ހާއްސަ ސަމާލުކަމެއްދީ، އެކަން ހުއްޓުވާނެ ކަމަށް ބުނި ފަހުން އަޅުގަނޑުމެންނަށް މިކަހަލަ ކަމެއް ފެނުނު މިއީ ފުރަތަމަ ފަހަރު،" ތިނަދޫ ކައުންސިލުން "މިހާރު"އާ ވާހަކަ ދެއްކެވި ކައުންސިލަރު ވިދާޅުވި އެވެ.\nވ. އަތޮޅުގައި ތިބޭ ފުލުހުން "މިހާރު"އަށް ބުނީ ތިނަދޫ ކައުންސިލުން އެ މައްސަލަ ހުށަހެޅުުމުން މިއަދު އެ ދެރަށް ވެސް ބޭރުން ބަލާފައިވާ ކަމަށާއި އެފަދަ ކަމެއް މިއަދު ކުރިކަން ފާހަގަވެފައި ނުވާ ކަަމަށެވެ.\n"އަޅުގަނޑުމެން މިއަދު ބޭރުން ބެލިން އެ ދެރަށް ވެސް. އެފަދަ ކަމެއް މިއަދަކު ފާހަގައެއް ނުވޭ. ދެން އީޕީއޭއިން މިއަދު ގުޅާފައި ވިދާޅުވި ރަސްމީކޮށް ސިޓީއެއް ފޮޮނުވާނަމޭ. ދެން އެސިޓީ ލިބުނީމާ އެ ރަށަށް އަރައި ސުވާލުކުރެވޭނީ،" ފުލުހުންގެ އޮފިޝަލަކު ވިދާޅުވި އެވެ.\nތިނަދޫ ކައުންސިލުން ބުނީ ކުރިން އެންމެ ވިއްސަކަށް ރުއް ހުންނަ އާރަށުގައި މިހާރު ބޯކޮށް ރުއް އިންދާފައިވާ ކަމަށާއި އެއީ މުޅިން ވެސް ފަޅު ރަށްތަކުން ގެންގޮސްފައިވާ ބޮޑެތި ރުއް ކަމަށް ބެލެވޭ ކަމަށެވެ.\n"އެ ދެރަށް ވެސް ތިނަދުއާ ވަރަށް ކައިރި، ހުޅިދޫ ވެސް އާރަށް ވެސް ތިނަދުއަށް ރީތިކޮށް، ފެންނަން އޮވޭ. ފޮޓޯތަކުން ތިޔަ ފެންނަ ގޮތަށް ބޮޑެތި ކޮޅުވެއްޓިތައް ބަރުކޮށްގެން ރުއް ގެންދާ މަންޒަރު ކުރިން ވެސް ފެނުނު،" އޭނާ ވިދާޅުވި އެވެ.\nރާއްޖޭގެ ފަޅުރަށްތަކާއި މީހުން އުޅޭ ރަށްތަކުން ވެސް ގިނަ އަދަދެއްގެ ރުއް ނަގައިގެން ރިސޯޓްތަކަށް ގެންދާ މައްސަލަ ފަހަކަށް އައިސް ވަނީ ބޮޑުވެފަ އެވެ. ރާއްޖޭން ބޭރަށް ރުއް ގެންދިއުމުގެ މައްސަލައެއް ވެސް ކުރިން ވަނީ ފެންމަތިވެފަ އެވެ. ނަމަވެސް މިދިޔަ ނޮވެމްބަރުމަހުގެ ފަހުކޮޅު ކަސްޓަމްސް އިން ބުނީ ރާއްޖޭން ރުއްގަސް ނަގައިގެން ރާއްޖޭން ބޭރަށް ގެންދަން އެއްވެސް ފަރާތަކަށް ހުއްދަ ދީފައި ނުވާނެ ކަމަށާއި އެފަދަ ކަމެއް ކުރަން އުޅޭކަން ސަމާލުކަމަށް އައުމާ އެކު އެކަން ހުއްޓުވާފައިވާ ކަމަށެވެ.\nގަވާއިދާ ޚިލާފަށް ރުއްގަސްތައް އެކި ރަށްރަށުން ނަގައިގެން ރިސޯޓުތަކަށް ގެންދާތީ އެންވަޔަރަމެންޓް ޕްރޮޓެކްޝަން އޭޖެންސީ (އީޕީއޭ) އިން ވެސް ފުލުހުންނާ ގުޅިގެން އެ މައްސަލަ ތަހްގީގު ކުރަމުން އަންނަ ކަމަށް ވަނީ ބުނެފަ އެވެ.\nތިމާވެށި އީޕީއޭ ވ. އަތޮޅު\n18 ކޮމެންޓް, 22 ރިއެކްޝަންސް\nފެހިކަންކުޑަރައްތައް ފެހިކުރުމަކީ މައްސަލައެއްނޫނެންނު މުޅިރައްފުރެންދެން ރުއްފަޅާފައޮތްރަށަކުން ވިއްސަކައްރުއް އެހެންރަށެއް ފެހިކޮށްލަންގެންދުއުންއެއީ އެހާބޮޑުމައްސަލައެއްތަ ތިޔަކަުންސިލަރައް އެއްޗެއްނުލިބިގެން ތިޔަމައްސަލަ ތިޔަޖެއްސީ ބަލަމީގެކުރިން ރައްރަށުން ދޯނިބަންނައް ކިތައްރުއްތަކަނޑަނީ ހުއްދަނެގިއަސް އަދި ނުނެގިއަސް ރުއްކަނޑައިގެން ލިބޭގެއްލުމެއްވިއްޔާލިބޭނެދޯ\nގަސް އިންދާކަށް ނުކުރެ އިންދާފަ ހުރި ގަސް ކޮޅު ނަގަނީ\nތީ ކީ އެއްވެސް މައްސަލައެއްނޫނެވެ. އޭގެ ބަދަލުގައި ރުކަކަށް ދެރުއްޖެހުން މާރަނގަޅެވެ.\nކޯބާ މައްސަލައަކީ. ތަރައްގީ އަވަސްކުރެވޭނީ ހެދި ފައި ހުރި ބިޔަ ގަސްނަގައިގެން ގޮސް އެހެންތަނެއގައި އެއަށްވުރެ ރަގަޅަށް ފެންދީ ބެލެހެއްޓޭނެތީ. އަދި އާމްދަނީ ލިބި ހުރިހާ އެއްމެންވެސް އުފާލިބޭނެތީ. ބިޔަ ގަސް ކަޑާ އެއްލާލާކަމުގައިވާނަމަ އޭ މައްސަލަ.\nއަޅާނުލާ.........! ޤާނުނު ހިނގަނީ ނިކަމެތީންނައް ޤިޔާމަތް ދުވަސް އެބައޮތް\nމީއަޅޭ ކިހިނެއްވެގެންއުޅޭ ބައެއްތަ؟ އެރުކެއް ގަހެއް ނަގާ ތަނެއްގައި ރުކެއް ގަހެން އިންދީމަ އެކަން ނިމުނީއެއްނޫންތަ؟ އަނެއްކާ އެރުކެއް ގަހެން އެގެންދަނީ އެހެންރަށެއް ފެހިކުރާކަށްނޫންތަ؟ މިކަމަކީ ތަނަކަށް ގެއްލުމެއްދޭކަމެއްނޫނޭ ދަރީންނޭ. މިކަމުން ވާނީވެސް ކުރާނީވެސް ފައިދާ. ތިމާވެށި ނުދަންނަ ބަޔަކީތަ މީ؟\nރީނދޫ ބޮޑެއްގެ ރަށެއްތީ. އެއްވެސްކަމެއް ނުވާނެކަމުގެ ޔަގީންކަމާއެކު ރުއްތައްނެގީ.\nވ.ތިނަދޫ ކައުންސިލުން ތިނަދޫ ގެސްޓްހައުސްތައް ހިންގަނީ ފުރަތަަމަ ގާނޫނާ އެއްގޮތައްތޯ ބެލުއް ރަނގަޅު.\nކަލޭމެން މަޑުން ތިބެބަލަ މަ ކިހާ އިންވެސްޓެއްތަ ދައުލަތަ ކޮއްފައެއޮތީ މަށައް ވެސް އެއްޗެއް ހައްޤު ވާންޖެހޭނެ. ކަލޭމެން އަކަށް ނުބެހެވޭނެ މަށަކާ\nމިވަރުން ދަންޏާ، ރިޒޯޓްގައި ގެއެއް އަޅަންވީމާ، ކައިރި ރަށަކުން ރީތިކޮށް ހަދާފައި ހުރި ނުވަތަ އިހުގެ ގޮތަށް ފަނުން ހުރި ގެއެއް މުލުން ލުހެލައިގެން ގޮސް ރިޒޯޓުގައި ބަހައްޓަން ފަށާނެއެވެ. ނާ އެހެންޏަ! ރިޒޯޓް ހަދަން މި އުޅެނީ، އަތުގައި މުކޮސް ވެސް ނެތް، ނިކަމެތި ފަޤީރުން ވިއްޔާއެވެ. އެފަދަ މީހުންނަށް އެހީތެރިކަން ފޯރުކޮށްދޭން ވާނެތާއެވެ. އެހެން ނޫނީ ބޭރު މީހުންގެ ކުރިމަތީގައި ދިވެހިންގެ މެހެމާންދާރީގެ އަގު ވެއްޓޭނީއެވެ. ނުވަންޏާ ހުއްޓާލީމާ ވީއެއްނު.


DPL: Thimarafushi balikoh, Nilandhoo in furathama molhu hoadhaifi - Vaguthu\nނެއްލައިދޫގައި މެޗެއް ހޫނުވެ ބޮޑު މާރާމާރީއަކަށް -5މިނެޓް ކުރިން\nދިވެހި ޕްރިމިއާ ލީގު: ތިމަރަފުށި ބަލިކޮށް، ނިލަންދޫން ފުރަތަމަ މޮޅު ހޯދައިފި\n10 މަސް ކުރިން ( ސެޕްޓެމްބަރު 26, 2018 )\nނިލަންދޫން ދިވެހި ޕްރިމިއާ ލީގުގައި ކުޅުނު މެޗެއްގެ ތެރެއިން --- ފޮޓޯ/ އެފްއޭއެމް\nދިރާގު ދިވެހި ޕްރިމިއާ ލީގުގައި ތ. ތިމަރަފުށި ބަލިކޮށް، ފ. ނިލަންދޫން ފުރަތަމަ މޮޅު ހޯދައިފިއެވެ.\nގައުމީ ފުޓުބޯޅަ ދަނޑުގައި މިއަދު ކުޅުނު މެޗުގައި ނިލަންދޫން މިނިވަން ޗެމްޕިއަންޝިޕްގެ ޗެމްޕިއަން ތިމަރަފުށި ބަލިކުރީ 3-0ގެ ނަތީޖާއަކުންނެވެ.\nމިއަދުގެ މެޗަކީ ސާފް ޗެމްޕިއަންޝިޕަށް ލީގު މެދު ކަނޑާލުމަށްފަހު ކުޅުނު ފުރަތަމަ މެޗެވެ. މީގެ ދެ މަހެއްހާ ދުވަސް ކުރިން ސާފް ޗެމްޕިއަންޝިޕަށް ލީގު މެދު ކަނޑާލީ ގައުމީ ޓީމުގެ ތައްޔާރީތަކަށެވެ. ރާއްޖެއިން ވަނީ ބަންގްލަދޭޝްގައި ކުރިއަށް ދިޔަ ސާފް ޗެމްޕިއަންޝިޕްގެ ޗެމްޕިއަންކަން ހޯދައިފައެވެ.\nމިއަދުގެ މެޗަށް ނުކުތް އިރު، މިހާތަނަށް ލީގުގައި ކުޅެފައި އޮތް ހަތަރު މެެޗުން ނިލަންދުއާއި ތިމަފުއްޓަށްވެެެސް ލިބިފައި އޮތީ އެެންމެ ޕޮއިންޓެކެެވެެ. މިއަދުގެ މެޗުން މޮޅުވި ނިލަންދޫއަށް މިހާރު ވަނީ ފަސް މެޗުން ހަތަރު ޕޮއިންޓް ލިބިފައެވެ.\nމެޗު ފެށިގެން ދެޓީމުގެ ފަރާތުންވެސް މަސައްކަތްކުރީ އެޓޭކެން ކުޅުމެއް ކުޅުމަށެވެ. ފުރަތަމަ ހާފްގައި ދެޓީމުގެ ފަރާތުންވެސް ހަމަހަމަ ކުޅުމެއް ފެނިގެން ދިޔަ އިރު، ހަމަލާތައް ފެނިގެން ގޮސްފައިވެއެވެ. މެޗުގެ 11 ވަނަ މިނެޓުގައި ތިމަރަފުށީގެ ފުރަތަމަ ނުރައްކާތެރި ހަމަލާ ފެނިގެން ދިޔައެވެ.\nއޭރިއާ ބޭރުން ބިދޭސީ ކުޅުންތެރިޔާ ޔޮންޑޭޖީ ޓުންޑޭ ފޮނުވާލި ހަމަލާ އަމާޒުވީ ތިމަރަފުށީ ގޯލްގެ އަރިމަތީ ދަނޑިއަށެވެ. އޭގެ ފަހުން ނިލަންދޫއަށް ލީޑު ނަގާނެ ރަނގަޅު ދެ ފުރުސަތު ފެނިގެން ދިޔައެވެ. އޭރިއާ ތެރެއިން އާދިލް އަލީއަށް ހުސްކޮށް ލިބުނު ފުރުސަތު އޭނާއަށް ރަނގަޅަށް ފޮނުވާ ނުލެވި، ފައިގައި ޖެހިފައި މަޑުމަޑުން ދިޔައީ ގޯލްކީޕަރު އަތަށެވެ.\nއަދި އޭގެ ދެ މިނެޓް ފަހުން ޑިފެންޑަރު އަހުމަދު ސާޖިދު ދުރުން ފޮނުވާލި ހަމަލާ ގޯލްގެ މަތީ ކަނަށް ދިޔަ ނަމަވެސް، ތިމަރަފުށީގެ ގޯލްކީޕަރު އަދެޓުންޖީ ލޮރެންސް ވަނީ އެ ހަމަލާ ދިފާއުކޮށް ކޯނަރަކަށް ބޭރުކޮށްލައިފައެވެ. މެޗުގެ ފުރަތަމަ ހާފްގެ ފަހުކޮޅުގައި މޮޅަށް ކުޅުނީ ތިމަރަފުށިންނެވެ. ފުރަތަމަ ހާފްގެ 32 ވަނަ މިނެޓުގައި އެޓީމުން ވަނީ ގޯލް ޖަހާނެ ރަނގަޅު ފުރުސަތެއްވެސް ތަނަވަސް ކޮށްފައެވެ.\nއޭރިއާ ތެރެއަށް ހުރަސްވެގެން ދިޔަ ބޯޅަ، ނިލަންދޫގެ ޑިފެންޑަރު ސާޖިދުގެ ފައިގައި ޖެހި ވެއްޓުނީ އޭރިއާ ރޮނގު މައްޗަށެވެ. ބޯޅައަށް ކުރިއަށް ޖެހި ހުރި، ތިމަރަފުށީގެ ޑިފެންޑަރު ޔަނަގީޓޭ ޓާކޫ އެ ބޯޅަ ގޯލަށް ފޮނުވާލި ނަމަވެސް، ނިލަންދޫގެ ޑިފެންޑަރު ވަނީ ބޯޅައަށް ހުރަސް އަޅާ ބޭރުކޮށްލައިފައެވެ.\nހާފް ނިމެން މިނެޓަކަށް ވެފައިވަނިކޮށް ނިލަންދޫން ލީޑު ނެގިއެވެ. އޭރިއާ ތެރެއިން އާދިލް ފޮނުވާލި ހަމަލާ ތިމަރަފުށީ ގޯލްކީޕަރު ލޮރެންސް ވެއްޓިގަނެގެން ދިފާއުކުރި ނަމަވެސް، ރީބައުންސް ބޯޅައިގައި އަޑަކޫ ވެކޫ ލޫކަސް ފޮނުވާލި ހަމަލާގައި އޭނާއަށް ކުރެވޭނެ މަސައްކަތެއް ނެތެވެ.\nމެޗުގެ ފުރަތަމަ ހާފް ނިލަންދޫން ކުރީގައި އޮވެ ނިންމާލި އިރު، ދެވަނަ ހާފް ވަރުގަދަކޮށް ފެށީވެސް ނިލަންދޫންނެވެ. އާދިލްގެ ދެ ހަމަލާއެއް ހާފްގެ ކުރީކޮޅުގައި ފާހަގަކޮށްލެވުނު އިރު، އެ ދެ ހަމަލާވެސް އަމާޒުވީ ތިމަރަފުށީ ގޯލްކީޕަރު ލޮރެންސްގެ އަތަށެވެ. އޭގެ ކުޑައިރުކޮޅެއް ފަހުން އާދިލް ވަނީ ފަހި ފުރުސަތެއްވެސް ތަނަވަސް ކޮށްދީފައެވެ. އަރިމަތިން ތިމަރަފުށީގެ ތިން ކުޅުންތެރިން ނައްޓާލުމަށްފަހު އޭރިއާ ތެރެއަށް ތިރިތިރީން ނަގައިދިން ބޯޅަ، ފުރަތަމަ ގޯލް ޖެހި ލޫކަސްއަށް ލިބުނު ނަމަވެސް އޭނާއަށް ގޯލާ އަމާޒެއް ނުކޮށްލެވުނެވެ.\nދެވަނަ ހާފް ޑޮމިނޭޓްކޮށް މޮޅަށް ކުޅުނީ ނިލަންދޫންނެވެ. ހާފްގެ ފަހުކޮޅުގައި އެޓީމަށް ވަނީ ލީޑު ފުޅާކުރުމަށް ރަނގަޅު ފުރުސަތުތަކެއްވެސް ލިބިގެން ގޮސްފައެވެ. މެޗުގައި މޮޅަށް ކުޅެމުން ދިޔަ އާދިލް އަދި ބަދަލު ކުޅުންތެރިއެއްގެ ގޮތުގައި ކުޅެން ނުކުތް، އިބްރާހީމް ފުރުގާން (ފުގޭ)އަށް ލިބުނު ފުރުސަތުތައް ފާހަގަކޮށްލެވުނު އިރު، އެ ދެ ހަމަލާވެސް ދިފާއުކުރީ ގޯލްކީޕަރު ލޮރެންސެވެ.\nމެޗު ނިމެން ދަނިކޮށް ނިލަންދޫން ލީޑު ފުޅާކުރިއެވެ. ފުރަތަމަ ގޯލް ޖެހި ލޫކަސް ނަގައިދިން ހުރަސް، ގޯލަށް އަމާޒުކޮށްލީ ފުގޭއެވެ. ފުގޭ ގޯލަށް ޖެހި ބޯޅަ ގޯލަށް ވަނީ ހުރަސް ދަނޑީގައިވެސް ޖެހިފައެވެ. އެ ގޯލަށް ދެ މިނެޓްވެސް ނުވަނީސް، ނިލަންދޫން ލީޑު ފުޅާކުރިއެވެ. އޭރިއާ ތެރޭގައި ހުސްކޮށް ހުރެ، އަލީ ހާޝިމް ފޮނުވާލި ބޯޅަ ގޯލްކީޕަރު ދިފާއުކުރި ނަމަވެސް، އެ ބޯޅަ ލިބުނީ އޭރިއާ ތެރޭގައި ހުސްކޮށް އޮތް، އާދިލަށެވެ. އޭނާ ބޯޅަ ގޯލަށް ފޮނުވާލީ ފަސޭހަ ކަމާއެކުގައެވެ.\nދިވެހި ޕްރިމިއާ ލީގުގެ މެޗެއް މިރޭވެސް އޮންނާނެއެވެ. 9:00ގައި ގައުމީ ދަނޑުގައި އޮންނަ މެޗުގައި ވާދަކުރާނީ ވިކްޓަރީ ސްޕޯޓްސް ކްލަބާއި މާޒިޔާ ސްޕޯޓްސް އެންޑް ރެކްރިއޭޝަން ކްލަބެވެ.\nގްރީންއާ ފޯކައިދޫގެ މެޗު ގޯލެއް ނުޖެހި އެއްވަރު


ދިރާގު ރޯޑް ރޭސް މިއަހަރު ދެ ދަންފަޅިއަކަށް ބަހާލައިގެން | | Sangu News\nދިރާގު ރޯޑް ރޭސް މިއަހަރު ދެ ދަންފަޅިއަކަށް ބަހާލައިގެން\n18 ސެޕްޓެމްބަރ 2019 - 10:15\nދިރާގު ރޯޑް ރޭހާ ގުޅޭގޮތުން ޕްރޮފެޝަނަލް ދުވުންތެރިން ޝުއޫރުތައް ހިއްސާކުރަނީ --- ފޮޓޯ:ސަން\nދެ ކެޓެގެރީއަކުން ދެ ވަގުތަކަށް ބަހާލައިގެން ދިރާގުން އިންތިޒާމުކޮށްގެން ކޮންމެ އަހަރަކު ކުރިއަށް ގެންދާ "ދިރާގު ރޯޑް ރޭސް" ހުކުރު ދުވަހު ބާއްވަން ހަޖައްސައިފިއެވެ.\nދިރާގު ރޯޑް ރޭހާއި ބެހޭ ގޮތުން މައުލޫމާތު ދިނުމަށް، ބޭއްވި ހާއްސަ ރަސްމިއްޔާތެއްގައި އެ ކުންފުނިން ބުނީ، މިއަހަރުގެ ދިރާގު ރޯޑް ރޭސް ކުރިއަށް ގެންދަނީ އެެހެން އަހަރުތަކާއި ތަފާތުކޮށް ކަމަށެވެ.\nދިރާގު ރޯޑް ރޭސް ކުރިއަށްދާނީ 10 ކިލޯމީޓަރުގެ ބަޔާއި ފަސް ކިލޯމީޓަރުގެ ބައިންނެވެ.\nއެގޮތުން ދިރާގުން ބުނިގޮތުގައި 10 ކިލޯމީޓަރުގެ ދުވުން ކުރިއަށްދާނީ ހެނދުނުގައެވެ. އަދި ފަސް ކިލޯމީޓަރުގެ ދުވުން ކުރިއަށްދާނީ ހަވީރެވެ.\nމިއަހަރުގެ ދިރާގު ރޯޑް ރޭހުގައި 4000 އަށް ވުރެ ގިނަ މީހުން ބައިވެރިވުމަށް ނަން ނޯޓް ކުރައްވާފައިވާ ކަމަށްވެސް ދިރާގުން ބުންޏެވެ.\nދިރާގު ރޯޑް ރޭސްގެ 10 ކިލޯމީޓަރުގެ ދުވުން އޮންނާނީ ހެނދުނު 6:00 ގަ ކަމަށާއި5ކިލޯމީޓަރގެ ދުވުން އޮންނާނީ ހަވީރު 4:30 ގަ ކަމަށްވެސް ދިރާގުން މައުލޫމާތު ދެއެވެ.\nބުދަ ދުވަހު ދިރާގުން ބޭއްވި ހާއްސަ ރަސްމިއްޔާތުގައި ވަނީ އެ ރޭހުގައި ބައިވެރިވާ ގައުމީ ފެންވަރުގެ ރެކޯޑްތައް ހޯދާފައިވާ އަދި ދިރާގު ރޯޑް ރޭހުގައި މިދިޔަ އަހަރުތަކުގައި ބައިވެރިވެ ފާހަގަކޮށްލެވޭ ފަދަ ކާމިޔާބެއް ހާސިލްކޮށްފައިވާ ފަސް ދުވުންތެރިން ބައިވެރިވެފައެވެ.\nއެ ގޮތުން އެ ބައިވެރިން ވަނީ މިފަހަރުގެ ރޯޑް ރޭސް ދެ ގަޑިއަަކަށް ބަހާލައިގެން ކުރިއަށް ގެންދާތީ އެކަން ފާހަގަކޮށް ދިރާގަށް ޝުކުރު އަދާކޮށްފައެވެ.\nއެ ފަރާތްތަކުން ފާހަގަކުރި ގޮތުގައި، އެ ގޮތަށް ދެ ގަޑިއަކަަށް ބަހާލައިގެން ކުރިއަށް ގެންދިއުމަން، އެއް ރޭހާއި އަނެއް ރޭހާއި ދެމެދުގައި އައިސްޕެކްސް ނަގައި ވަރުބަލި ފިލުވައި އަދި ދެން އޮންނަ ރޭހުގައި ދުވުމަށް2ހަށިގަނޑު ތައްޔާރުކުރުމަށް ވަގުތު ލިބިގެންދާ ކަމަށެވެ.\nއަދި ހެނދުނާއި ހަވީރަށް ބަހާލައިގެން ބޭއްވުމުން، އިރުގެ އަވީގެ އުނދަގޫ އެހާ ބޮޑަށް ނުޖެހި މީހާ ބޮޑަށް ވަރުބަލި ނުވެ ރޭސް ނިންމާލުމުގެ ފުރުސަތު ލިބިގެންދާނެ ކަމަށްވެސް އެ ދުވުންތެރިން ބުންޏެވެ.\nމީގެއިތުރުން، އެ ދުވުންތެރިން ފާހަގަކުރެއްވީ، ހެނދުނު އެއް ރޭސް އަދި ރޭހުގެ އަނެއްބައި ހަވީރަށް ހެދުމުން، ހެނދުނު ގަޑީ ރޭސް ޖަހާލުމަށް ފަހު ހަވީރު ގަޑީ އާއިލާއާއިއެކު ދުވެލުމުގެ ފުރުސަތު ލިބިގެންދާނެ ކަމަށެވެ.\nއެ ދުވުމުގައި ބައިވެރިވާ އެމްއެންޑީއެފަށް ނިސްބަތްވާ ތަޖްރިބާކާރު ބައެއް ދުވުންތެރިންވަނީ ރޭހަކަށް ދިޔުމުގެ ކުރިން ދުވުންތެރިން ތައްޔާރުވުމަކީ ވަރަށް މުހިއްމު ކަމެއް ކަމަށާއި އަދި ހަމަ ތިބެފައި މުބާރާތަށް އަރައި ދުވަން ނުފެށުމަށް އިލްތިމާސް ކުރައްވައިފައެވެ.\nގައުމީ ރެކޯޑް މުގުރާފައިވާ ދުވުންތެރިޔާ ޝިފާޒް މުހައްމަދު ބުނީ ދުވުމުގެ އެހެން މުބާރާތްތަކެކޭ އެއްފަދައިން ރޯޑް ރޭހުގައި ބައިވެރިވުމުގެ ކުރިން ޓްރެއިނިން ހެދުން މުހިއްމު ކަމަށެވެ.\nއެއްވެސް ކަހަލަ ތައްޔާރީއެއް ނުވެ ދުވަން ފެށުމަކީ ރަނގަޅު ކަމެއް ނޫން ކަމަށް އޭނާ ފާހަގަކުރިއެވެ.\n"ދިރާގު މޯލްޑިވްސް ރޯޑް 2019" އަކީ ދިވެހިރާއްޖޭގައި ބާއްވާ އެންމެ ބޮޑު އަދި ބައިނަލްއަޤްވާމީ ގޮތުން އެކްރެޑިޓްކޮށްފައިވާ ހަމައެކަނި ދުވުމުގެ އިވެންޓެވެ.\nއެގޮތުން 2007 ވަނަ އަހަރުން ފެށިގެން ވިދިވިދިގެން ކޮންމެ އަހަރަކު ބާއްވަމުން އަންނަ މި ރޭހުގެ އިންތިޒާމުތައް އަހަރުން އަހަރަށް ކުރިއަރަމުން އަންނަކަން ދުވުންތެރިން ވަނީ ފާހަގަކޮށްފައެވެ.


ޙަޤީޤީ ވާހަކަ: ދައްތަގެ އެދުމަކަށްވީ ހެޔޮމަގަށް އެނބުރި ރުޖޫޢަވުން ، ނަމަވެސް ވިސްނުނުއިރު ދައްތަ ނިޔާވެއްޖެ – Dhen.mv\nޙަޤީޤީ ވާހަކަ: ދައްތަގެ އެދުމަކަށްވީ ހެޔޮމަގަށް އެނބުރި ރުޖޫޢަވުން ، ނަމަވެސް ވިސްނުނުއިރު ދައްތަ ނިޔާވެއްޖެ\nދުނިޔޭގެ ޙަޔާތަކީ ނުހަނު ކުރު ދަތުރެކެވެ. މިދަތުރު ނިންމާ ފުރައިގެން ދާން ޖެހޭނެ ވަގުތެއް އެކަކަށް ވެސް ނޭނގޭ ދަތުރެކެވެ. ވީމާ ، ބުއްދިވެރިއަކީ ދަތުރު އަމާން ކުރުމަށް ބޭނުންވާ ކޮއްތު ދުނިޔެއިން ހޯދުމެވެ. ފަހެ އެންމެ ހެޔޮ ކޮއްތަކީ ތަޤުވާގެ ކޮއްތެވެ.\nމިއީ ދިވެހި އުޚްތެއްގެ ޙަޤީޤީ ވާހަކައެކެވެ. އުޚްތާގެ އެދުމަކީ މިވާހަކައިން ޢިބްރަތެއް ލިބުމެވެ. ދުނިޔޭގެ އެދުމަށް ނަފްސް ދޫކޮށްނުލާ މި ނޫން ދުވަހެއް ވެސް އޮތްކަން ދެނެ ، ޙަޔާތުގެ ދުވަސްތައް ހޭދަ ކުރުމެވެ.\nއަހަންނަކީ މާލެއަށް އުފަން، މާލޭގައި ގެދޮރު ހުރި އަންހެނަކީމެވެ. މަންމަ އާއި ބައްޕައަށް ލިބިފައިތިބި ދެއަންހެން ދަރިންގެ ތެރެއިން އަހަންނަކީ އެންމެ ހަގު އަންހެން ދަރިއެވެ. ދެން ހުންނަނީ އުމުރުން ދިހަ އަހަރުގެ ކުޑަ ފިރިހެން ކޮއްކޮއެވެ.\nކުޑައިރުއްސުރެ ވެސް ވަރަށް ހަމަޖެހޭ ދިރިއުޅުމެއްގައި އުޅެވިފައިވާތީ، އަހަންނަށް އާދަވެފައިވީ އެގޮތަށް އުޅޭށެވެ. އާއިލާގެ އެހެން އެންމެންނަކީ، އަދި ވަކިން ޚާއްސަކޮށް އަހަރެންގެ ދައްތައަކީ ދީނުގެ އަޅުކަމަށް ވަރަށް ބޮޑަށް ސަމާލުކަންދޭ މީހުންނެވެ. ޤަވައިދުން ނަމާދު ކުރާނެއެވެ. ނަމާދު ނުކުރެވޭ ދުވަސްތަކުގައި ގިނަ ގިނައިން ޒިކުރުކޮށް ދީނީ ފޮތެއް ކިޔުމުގައި ދައްތަ ވަގުތު ހޭދަކުރިއެވެ.\nދައްތައާއި ޚިލާފަށް އަހަންނަކީ ދީނީ އެއްވެސް ކަމަކާއި އުޅުނު މީހެއް ނޫނެވެ. ވަޒީފާއަކަށް ދިޔަ ނަމަވެސް ލިބޭ ހުރިހާ ފައިސާއެއްހެން ޚަރަދު ކުރީ ރައްޓެހިންނަށް ކާން ދިނުމުގައާއި އެކި އެއްޗެހި ގަނެ ފައިސާތައް އިސްރާފު ކުރުމުގައެވެ. ދިރިއުޅުމަކީ މަދު ދުވަސްކޮޅެއްކަން އަހަރެން ވެސް ޤަބޫލު ކުރީމެވެ. ނަމަވެސް ތަފާތަކީ އަހަރެން ބޭނުންވީ މިކުޑަ ދިިރިއުޅުމުގައި އުފާކޮށް މަޖާކުރާށެވެ.\nއަހަންނަށް ވިސްނައިދީ ރަނގަޅު މަގަށް އެޅުވޭތޯ މައިންބަފައިންނާއި ދައްތަވެސް ވަރަށް މަސައްކަތް ކުރިއެވެ. ދައްތަ ނަމާދު ކުރާ ކޮންމެ ފަހަރަކުހެން އަހަންނަށް ގޮވަންވެސް ގޮވިއެވެ. ނަމަވެސް އަހަރެން އެގޮވުންތަކަށް ދިނީ ބީރު ކަންފަތެކެވެ. ދައްތައާއި ދިމާލަށް އެއްޗެހި ގޮވާ ހިތުގައި ޖެއްސީމެވެ. މާދީންވެރި ވެގެން ދައްތަ އުޅެނީ މައިންބަފައިންގެ ރަންދަރިއަށްވާށޭ ވެސް އެއްދުވަހު ބުނީމެވެ.\nއެގޮތުގައި ޙަޔާތް ވޭތުވަނިކޮށް، ކުއްލިއަކަށް އަހަރެންގެ ދައްތަ ވަރަށް ބަލިވިއެވެ. ގައިގާ އެހާ ވަރެއް ނުހުރެއެވެ. ކައިބޮއެ ހެދެން ފެށީވެސް ވަރަށް މަދުންނެވެ. ނަމަވެސް އެޙާލަތުގައި އޮވެގެން ވެސް ނަމާދު ކުރިއެވެ.\nމާލެއިން ފަރުވާ ނުކުރެވިގެން ދައްތަ ގޮވައިގެން އާއިލާގެ އެންމެން ދިޔައީ އިންޑިއާ އަށެވެ. ނަމަވެސް އެތަނުގައި ވެސް ދައްތަގެ ބައްޔަށް ފަރުވާއެއް ނުލިބުނެވެ. ފަހަކަށް އައިސް ކޮޅަށް ހުރުމުގެ ބާރުވެސް ގެއްލި، އެގޮތުގައި މުޅިއަކު 20 ދުވަސް ހޭދަކުރުމަށްފަހު ދައްތަ މިދުނިޔެއަށް އަލްވަދާޢުކީއެވެ. އަހަރެން ވަރަށް ދެރަވިއެވެ. ނަމަވެސް ހައިރާންވި އެއްކަމަކީ، ދައްތަ ހިނަވާ ކަފުންކޮށްފައި އޮތް އިރު ވެސް އެއްވެސް ވޭނެއް ދައްތަގެ މޫނުމަތިން ނުފެނެއެވެ. ވަރަށް ވެސް އުޖާލާއެވެ. ދެރަވިނަމަވެސް ދައްތަގެ އެއުޖާލާ މޫނު ފެނުމުން ބުނެދޭން ނޭނގޭ ކަހަލަ ހިތްހަމަޖެހުމެއް ލިބުނެވެ.\nދައްތަ ނިޔާވުމުން އަހަރުމެން އަނެއްކާވެސް މާލެ އައީމެވެ. ނަމަވެސްދައްތަ ނެތުމުން ލިބިފައިހުރި ޝޮކް އެއިރު ވެސް ނުފިލައެވެ.\nބައްޕަގެ އޮފީސް ހަފްލާއަކަށް އެއްރޭ ރިސޯޓަކަށް ދާން އެންމެންނަށް ދައުވަތު ލިބުނެވެ. ނަމަވެސް އަހަރެން ބޭނުންވީ އެރޭ ގޭގައި ހުންނާށެވެ. އެހެންކަމުން މަންމައާއި ބައްޕަ ކޮއްކޮ ގޮވައިގެން ދިޔައެވެ.\nއެރޭ އަހަރެން ނިދާފައި އޮއްވާ ކުއްލިއަކަށް ވަރަށް ބޮޑަށް ހޫނުވެ މޭގައި ރިއްސަންފެށިއެވެ. އެނދުން ތެދުވެ ފެންފޮދެއް ބޯން އުޅެނިކޮށް އަތުން ފެންތަށިވެސް ދޫވެގެން ވެއްޓުނެވެ. އަހަރެންގެ މެއަށް އެރި ތަދު ބޮޑުވެ އަހަރެންވެސް ވެއްޓުނެވެ. ނަމަވެސް ހޭހުއްޓެވެ.\nއަތްފައި ހަރަކާތް ނުކުރެވުނު ކަމުގައި ވިޔަސް ސިކުނޑި މަސައްކަތް ކުރިއެވެ. އަހަރެން ވަރަށް ބިރުގަތެވެ. އަހަރެންވެސް މަރުވަނީބާއޭ، އެކަމަކު އަހަރެން އަދި މަރަށް ތައްޔާރެއް ނޫނޭ ހިތަށް އަރާ، ބޮޑަށް ބިރުގަންނަން ފެށިއެވެ. އަދި ހިތާ ހިތުން މާތްﷲ އަށް އާދޭސް ދަންނަވަން ފެށުނެވެ. އަހަރެންގެ ބައިވަރު ނުހިފާ ރޯދަތައް އެބަހުއްޓެވެ. ނުކުރާ ނަމާދުތައް ގުނާ އަދަދު ނުކުރެވޭހާ ގިނައެވެ. އެއްވެސް ކަމަކަށް ތަޢުބާ އެއްވެސް ނުވަމެވެ. އެއީ އަހަރެންގެ ފަހުވަގުތު ކަމުގައި ނުހެދުމަށް އާދޭސްކޮށް ރޮވުނެވެ. މަންމަ އަށް ގޮވުނެވެ. އެފަހަރު އަހަރެން ސަލާމަތްވެއްޖެނަމަ ދުވަހަކުވެސް އެންމެ ނަމާދެއްވެސް ނާޅަން ހިތާހިތުން ވަޢުދުވީމެވެ.\nއިރުކޮޅެއް ތެރޭގައި އަހަރެންގެ މެއަށް އެރި ތަދު ފިލަންފެށިއެވެ. އަތްފައި ވެސް ދޫވިއެވެ. އަދި އިސާހިތަކު އަމިއްލައަށް ތެދުވެވޭވަރަށް އަހަރެންގެ ގައިގާ ބާރުވެސް ޖެހުނެވެ.\nއެކަމުން އެރޭ ސަލާމަތްވި ކަމުގައި ވިޔަސް، އެރޭ އަހަރެން ގަތް ބިރު އަހަރެން ދުވަހަކުވެސް ހަނދާނެއް ނުނެތެއެވެ. މަރަކީ ހަމަ ކޮންމެ ފަދަ ވަގުތެއްގައި ވެސް އައިސްދާނެ އެއްޗެއްކަން އަހަންނަށް ޤަބޫލު ކުރެވުނެވެ. އަދި ޙަޤީޤަތުގައި ތިމާގެ މަރުގެ ވަގުތު އައިސް ޖެހިއްޖެނަމަ، އެކަކަށްވެސް އެކަމުން ނުރެކެވޭނެކަން ވެސް އަހަންނަށް ޤަބޫލު ކުރެވުނެވެ.\nއެހާދިސާއަށްފަހު އަހަރެން ދުވަހަކުވެސް ނަމާދެއް ނާޅަމެވެ. ގަތް ބިރަކުން ނަމާދު ކުރަން ފެށުން ކަމުގައި ވިޔަސް، ނަމާދު ކުރަން ފެށުމުން އަހަރެންގެ ހިތަށް ލިބެންފެށި ހިތްހަމަ ޖެހުން ބަޔާންވެސް ނުކުރެވެއެވެ. އަހަންނަށް އިޙްސާސްވަނީ، އަހަރެންގެ މުޅި ނަފްސު ތޯޙިރު ވެއްޖެ ހެންނެވެ. އަހަރެން އުޅެމުން ދިޔައީ، އަހަރެންގެ ދައްތަ އުޅުން ފަދައިންނެވެ. މިމަންޒަރު ދައްތައަށް ފެންނަނަމަ، ދައްތަ ނުހަނު އުފާވެ އަހަންނާއި މެދު ފަޚުރުވެރި ވާނެކަން އަހަންނަށް ހަމަ ޔަޤީނެވެ."\nނާއިލާ އަވަހާރަވުން: ކޮވިޑް ކޭސްއެއްގެ ގޮތުގައި އެޗްޕީއޭއިން ކަނޑައަޅައިފި\nސަލްމާގެ ގަޔަށް ލޭ އަޅަން އިންތިހާއަށް ލަސްވިކަން ހާމަވެއްޖެ\nޒާހިރު ޙުސެއިންގެ އަނބިކަނބަލުން ނާއިލާ އަވަހާރަވީ ކޮވިޑް ޖެހިގެން\nއިޚްލާޞްތެރި ވެރިން ތިބިނަމަ ޤައުމު ނުހިންގެންވީ ސަބަބެއްނެތް: އަނާރާ\nފޮރިން މިނިސްޓަރު ޝާހިދު ކުވެއިތަށް ފުރާވަޑައިގެންފި


vnews - Idhikolhu ihthihaadhuge bodu jalsaa faskoffi\nއިދިކޮޅު އިއްތިހާދުގެ ބޮޑު ޖަލްސާ ފަސްކޮށްފި\nގުޅިފައިވާ ޕާޓީތަކުން ބޭއްވި ރަސްމިއްޔާތެއްގެ ތެރެއިން --\nގުޅިފައިވާ ސިޔާސީ ޕާޓީތަކުން މާލޭގައި ބާއްވަން ނިންމި ބޮޑު ޖަލްސާ ފަސްކޮށްފިއެވެ.\nގުޅިފައިވާ ޕާޓީތަކުން ވަނީ މިރޭ މާލޭގައި ބޮޑު ޖަލްސާއެއް ބާއްވަން ނިންމައި ކާނިވާ ސަރަހައްދު ހޯދުމަށް ހައުސިން މިނިސްޓްރީގައި އެދިފައެވެ. ނަމަވެސް އެމްޑީޕީން ބުނީ މިހާރު ޖަލްސާ ފަސްކޮށްފައިވާ ކަމަށެވެ.\nއެމްޑީޕީގެ ސެކްރެޓަރީ ޖެނެރަލް އަނަސް އަބްދުއްސައްތާރު ވިދާޅުވީ މިމަހުގެ ދެވަނަ ދުވަހު ހައުސިން މިނިސްޓްރީއަށް ފޮނުވި ސިޓީގައި ވާނީ ގުޅިފައިވާ ޕާޓީތަކުގެ ޖަލްސާއަކަށް ކާނިވާ ސަރަހައްދު ނުވަތަ ދަރުބާރުގޭ ދިނުމަށް ކަމަށެވެ. ހަފުތާއެއް ފަހުން އިއްޔެ ހަވީރު ހައުސިން މިނިސްޓްރީގެ ޖަވާބު ލިބިފައިވާ ކަމަށާއި އެގޮތުން ދަރުބާރުގެ ދޫކުރާނެކަން އަންގާފައިވާ ކަމަށެވެ.\nއަނަސް ވިދާޅުވީ ޖަލްސާ ބާއްވަން ކުރިން ނިންމާފައި އޮތީ މިރޭ ނަމަވެސް ވަގުތު ކުޑަތަންވެފައި އޮއްވާ ޖަވާބު ލިބުމުން ތައްޔާރުވާން ވަގުތު ނެތުމުން ޖަލްސާ ފަސްކުރީ ކަމަށެވެ. އެހެންކަމުން އަނެއްކާވެސް ޖަލްސާ ބާއްވާނެ ތާރީޚެއް ހަމަޖައްސައި އެތާރީޚަށް ދަރުބާރުގެ ދޫކޮށްދިނުމަށް ހައުސިން މިނިސްޓްރީގައި އެދޭނެ ކަމަށް އަނަސް ވިދާޅުވިއެވެ.\nގުޅިފައިވާ ޕާޓީތަކުގެ ޖަލްސާއަށް ކާނިވާ ނުދޭން ނިންމީ އެސަރަހައްދުގެ ބޭރުމަގުގައި ތާރުއެޅުމުގެ މަސައްކަތް ކުރަމުންދާތީ އެކަމަށް ހުރަސްއެޅިދާނެތީ ކަމަށް ބުނެއެވެ.\nއިދިކޮޅު ޕާޓީތަކުން ޖަލްސާ ބޭއްވުމަށް ދަރުބާރުގެ ދޫކުރުމަށް ނިންމާފައިމިވަނީ އިދިކޮޅު އެއްވެސް ޕާޓީއެއްގެ ހަރަކާތަކަށް މާލެއިން އެއްވެސް ތަނެއް ދޫނުކޮށް އެތައް މަސްތަކެއް ފާއިތުވެފައި ވަނިކޮށެވެ. މާލެއިން ތަނެއް ނުލިބިގެން އެމްޑީޕީއާއި ޖުމްހޫރީ ޕާޓީން އެންމެ ފަހުން ބޭއްވި ކޮންގްރެސް ވެސް ބޭއްވީ މާލެއިން ބޭރުގައެވެ.\nއިދިކޮޅު ޕާޓީތަކުގެ ޖަލްސާއަށް ދަރުބާރުގެ ދޭން ނިންމާފައިމިވަނީ ރިޔާސީ ކެމްޕޭނަށް ދައުލަތުގެ ބިންބިމާއި ވަސީލަތްތައް ދިނުމުގައި ހުރިހާ ޕާޓީއެއްގެ މެދުގައި ވެސް ހަމަހަމަކަން ގެންގުޅުމަށް ދައުލަތުގެ ބަންޑާރަ ނާއިބު މުއައްސަސާތަކަށް އަންގާވާފައި ވަނިކޮށެވެ.\nއިދިކޮޅު ޕާޓީތަކަށް މާލެއިން އެއްވެސް ތަނެއް ދޫނުކުރި ނަމަވެސް، ސަރުކާރު ހިންގާ ޕީޕީއެމްގެ ހަރަކާތްތަކަށް ކާނިވާ ސަރަހައްދާއި ދަރުބާރުގެ ލިބުމުގައި އެއްވެސް ހުރަހެއް ނެތި، އެތަންތަނުގެ ބޭނުން އެޕާޓީން ދަނީ ހިފަމުންނެވެ.


BREAKING NEWS: Maseeh Aai Dhekolha Soi Kuri Membarun Ge Soi Nagan PPM In Angaifi - Vaguthu\nމަސީހާ ދެކޮޅަށް ސޮއިކުރި މެމްބަރުންގެ ސޮއި ނަގަން ޕީޕީއެމްއިން އަންގައިފި\nރައްޔިތުންގެ މަޖިލީހުގެ ރައީސް އަބްދުﷲ މަސީހު މުހައްމަދު - ފޮޓޯ: މަޖިލިސް\nރައްޔިތުންގެ މަޖިލީހުގެ ރައީސް އަބްދުﷲ މަސީހާ ދެކޮޅަށް ސޮއިކުރި ޕީޕީއެމް މެމްބަރުންގެ ސޮއި އަނބުރާ ނަގަން ޕީޕީއެމްއިން އެ މެމްބަރުންނަށް އަންގައިފިއެވެ.\nމަސީހާ ދެކޮޅަށް ސޮއިކުރި މެމްބަރުންނަށް ޕީޕީއެމްއން ފޮނުވި ސިޓީގައި ބުނެފައިވަނީ ޕީޕީއެމް މެމްބަރެއްގެ ގޮތުގައި ހުންނަވައިގެން އެފަދަ ގަރާރެއްގައި ސޮއި ކުރުމަކީ ޕާޓީގެ އަސާސީ ގަވާއިދުގެ 38 ވަނަ މާއްދާގެ (ހ) އާއި (ށ) އާއި، ހިލާފު ކަމެއް ކަމަށެވެ.\nއަދި އެއީ ޕީޕީއެމްގެ އަސާސީ ގަވާއިދުގެ 38 ވަނަ މާއްދާގެ (ރ) އިން ބާރު ލިބިގެން ޕީޕީއެމްގެ ޕާލަމެންޓްރީ ގްރޫޕުން ފާސްކޮށްފައިވާ އެ ގްރޫޕްގެ ހިންގާ ގަވާއިދުގެ 22 ވަނަ މާއްދާ އާއި ވެސް ހިލާފަށް ކޮށްފައިވާ ސޮޔެއް ކަމަށް ބުނެފައިވެއެވެ.\nއެހެންކަމުން އެ ގަރާރުގައި ކޮށްފައިވާ ސޮއި މިރޭ 00:00 ގެ ކުރިން ނެގުމަށްފަހު އެކަން ޕާޓީގެ އޮފީހަށް އަންގައި ދިނުމަށް ޕީޕީއެމްއިން ވަނީ އެދިފައެވެ.\nމަސީހުގެ އިތުބާރު ނެތްކަމުގެ މައްސަލައިގައި ޕީޕީއެމްގެ 10 މެމްބަރަކު ސޮއިކުރެއެވެ. އަދި އޭގެތެރެއިން އެއް މެމްބަރަކު ފިޔަވައި އެހެން ހުރިހާ މެމްބަރުން ވަނީ ޕީޕީއެމްއިން ވަކިވުމަށް ހުށަހަޅާފައެވެ.\nއެ މެމްބަރުން ވަކިކުރުމާ މެދު ގޮތެއް ނިންމާނީ މިމަހުގެ ތިންވަނަ ދުވަހު ޕީޕީއެމްގެ ސުލޫކީ ކޮމިޓީއަށް ހުށަހަޅާފައިވާ މައްސަލައެއް ބަލައި ނިމުމުން ކަމަށް އެ ޕާޓީގެ ސެކްރެޓަރީ ޖެނެރަލް އަބްދުﷲ ހަލީލް ވަނީ ވިދާޅުވެފައެވެ.\nނަމަވެސް ޕީޕީއެމްގެ އަސާސީ ގަވާއިދުގެ 20 ވަނަ މާއްދާގެ ހ.ގެ ދޭއްގައި ބުނާފައިވާ ގޮތުން ޕާޓީން ވަކިވާން އެދިއްޖެ ނަމަ އެ މީހަކު ޕާޓީން ވަކިވާނެ އެވެ. އަދި މީގެ ކުރިން ޕީޕީއެމުން އަމަލްކޮށްފައި ވަނީ ވެސް އެގޮތަށެވެ.\nޖުލައި 17, 2017 - 19:02\nޕީޕީއެމްގެ ރޯޑްމެޕްގައި ފިސާރި ވަރުގަދަޔަށް ހިފުމަކުން އެއްވެސް ގެއްލުމެއްނެތެވެ. ހަނޑޫ މިނެ، ހަނޑޫ ސާފުކޮށް، ހަނޑޫ ދޮވެ، ކައްކައިގެން ބަތް ކެއުމަށް ވަގުތު ކޮޅެއްނަގާނެއެވެ. ނަމަވެސް ކުރެވޭ އިހުމާލަކުން، ދުންގަނެ، ތަވާގެ ފޫގޮސްފިނަމަ، ބަތެއް ނުކެވޭނެއެވެ. އެބަހީ، ބޮޑުރިޔަލުގައި ބާރަށް ވައިއަޅުވައި އޮޔާއި ވަޔާއި އެއްކޮޅަށް ދެވެން އޮންނަ ޙާލަތުގައި އޮޔާއި ވަޔާއި ދެކޮޅަށް ދެކަނި ހަމައަށް އަނބުރާ ހޭރިޔާ ކުރުމުން ލިބޭނެނަތީޖާ ޔަޤީން، ކަށަވަރު ނުކޮށް، އެކަމެއް ނުކުރެވޭނެއެވެ. މޮޅުވުމަކީ، އިސްނެގުމެއްނޫނެވެ. އެކަމަކީ، މޮޅުވުމަކީ ހަރުދަނާވުމެވެ. ދަނގަޑު ގަނޑެއް ގިރިޓީއެއް ނުކުރެވޭނެއެވެ. އިޖުތިމާޢީ މަޞްލަޙަތު ރައްކާތެރި ކުރެވެނީ އިޖުތިމާޢި ނަޒަރަކުން ބަލައި ކޮންމެ މީހަކުވެސް އެމީހެއްގެ ފަރާތުން އަދާކުރަންޖެހޭ ފަރުދީ ޒިންމާ އަދާކުރުމުންނެވެ. ހެއްލުމަކީ، ގެއްލުމެކެވެ. ހެއްލުމަކީ ގެއްލުމެކެވެ. އުދުހިގަތުމުގެ ކުރިން އިށީއްނާނެ މަންޒިލެއް ހޯދާށެވެ.\nޖުލައި 17, 2017 - 16:42\nއަދިވެސް ފޮނިބައިސާ ކަނޑަންވެގެންދޯ މިއުޅެނީ؟ ކުރިންވެސް ބުނެފިން ދެގޮތުން ކުރެ އެއްގޮތޭ އޮންނާނީ. އެއީ: އެހެންޏާ ކާވަނި ރުޖޫޢަކުރުން، ނޫނީ ގޮނޑިން އަތްދޮވެލުން. ބަލަ ރައީސް ޔާމީންގެ "ޔެސް" މެނިފެސްޓޯ ދައްކައިގެން، ވިއްކައިގެން ގޮނޑި ލިބުނީމާ ހީކުރީތަ އެއީ ތިމާމެން ހިތުހުރި ގޮތަކަށް ވިއްކަން ހުރި އެއްޗެއްކަމަށް؟ ތިޔައިން މީހަކު ނިކަން ގޮނޑި ވީއްލާފައި ގޮސް ދެން ނަފްސު ވިއްކަބަލަ މިލިއަން މިލިއަނަށް!! ކޮބާ 17 ވަނަ މަޖްލީހުގައި ތިބެފައި 18 ވަނަ މަޖްލީހަށް ކުރިމަތިލައިގެން ނުހޮވުނު މީހުންތައް؟ އެއިން މީހެއްގެ ވޯޓު، ނޫނީ ގޮނޑި، ނޫނީ ނަފްސު ގަންނާނެ މީހަކު މިއުޑުދަށުގައި އެބަހުރިތަ؟ މިރޭ 12 ގެ ކުރިން ސޮއި އަނބުރާ ނުނެގި އެއްވެސް މީހަކު ދެން މަޖްލީހުގެ މާލަމަށް ވަންނަން ޚިޔާލުވެސް ނުކުރާތި! ބަލަ މިއީ ގަޓު ސަރުކާރެކޭ!!\nޖުލައި 17, 2017 - 16:25\nއެންމެ ރަނގަޅީ ޞުލްޙައެވެ.\nޖުލައި 17, 2017 - 15:50\nހަލީލް މޮޔަފުޅުވީތޯ އެއީ ޕޕ އެމްގެ މެންބަރުންތޯ ނޫނީ އަމިއްލަ މެންބަރުންތޯ\nޖުލައި 17, 2017 - 15:39\nއަދިވެސް ބިރުދައްކާ އަޅުވެތިކުރަންތޯ މަސައްކަތް ތިކުރަށްވަނީ؟ އެމެމްބަރުން އެވަނީ ބިރުފަހަނައަޅާ ގޮސްފައި، ދެންއިތުރަކަށް ދެއްކޭނެބިރެއްނެތް، 24 ޖުލައި އަށް އިންތިޒާރު ކޮށްލަށްވާ.\nޖުލައި 17, 2017 - 15:27\nހައް ހައް ހާ... ޕަކާސް.. ދެން ޖެހޭނީ ސޮއީތައް ނަގަން.. ކީޔަމަން ނުގަންނަންޏާ ގޮނޑީން ވައްޓާާލާނީ.. ޕާރޓީ ބުނާގޮތައް ވޯޓުލާނޖެހޭނީ..\nޖުލައި 17, 2017 - 15:25\nގަންފަ ތިބި އަޅުން އުތަ\nޖުލައި 17, 2017 - 15:23\nރިމޯޓް ތިޔަކޮޅުގައި އޮތަސް ، ބެޓެރީގެ ހުރީ ބާރު ދެރަވެފައި ... ދެ ނޯ ...\nޖުލައި 17, 2017 - 15:19\nދެން މިހަދާ ގޮތަކުން ޤާނޫނުހަދާ މަޖިލިސް މެންބަރުންގެ ހައިސިއްޔަތު އޮޅިއްޖެ\nމަޖިލިސް މެންބަރުން އެމީހުން ބޭނުންގޮތަށް އިސްލާމް ދީނާއި ޤާނޫނު އަސާސީ އާއި ޚިލާފް ނުވާގޮތަށް މަޖިލީހުގައި ނަގާވޯޓް ތަކުގައި އަމަލުކުރެވެން ޖެހޭނެ.\nމި ގޮތަށް އަމަލުކުރުމަކުން ގޮޑި ގެއްލިގެން ނުވާނެ.\nމަޖުބޫރު ކުރުވައިގެންވެސް ނުވާނެ\nޖުލައި 17, 2017 - 15:13\nހުރި ދެރަ ކަމެއްގެ ބޮޑު ކަމާއެވެ


Kuraa Amaluthakuga Ikhlaastheri Vumakee Varah Muhimmu Kameh: Sheikh Shafeeu | Dhiislam\nއައިޝަތު ރަފާހް އަލީ ނޮވެމްބަރ 29, 2020\nކުރާ ޢަމަލުތަކުގައި ޢިޚްލާސްތެރިވުމަކީ ވަރަށް މުހިއްމު ކަމެއް ކަމަށް އައްޝައިޚް ޝަފީޢު ޢަބްދުﷲ ވިދާޅުވެއްޖެއެވެ.\nޝެއިޚް މިހެން ވިދާޅުވެފައިވަނީ ރަބީޢުލްޤުލޫބި ފައުންޑޭޝަނުން ކުރިއަށް ގެންދެވި ދަރުސް ސިލްސިލާއެއްގައި ވާހަކަފުޅު ދައްކަވަމުންނެވެ.\nޝެއިޚް މި މަޢުޟޫއަށް އިތުރަށް ވާހަކަފުޅު ދައްކަވަމުން ވިދާޅުވެފައިވަނީ ރަސޫލާ ޞައްލަ ﷲ ޢަލައިހި ވަސައްލަމަ ޙަދީޘް ކުރައްވާފައިވާ ޙަދީޘެއްގެ މާނައިގައިވެއެވެ. ތިބާވީ ކޮންމެ ތަނެއްގައި ﷲ ތަޢާލާއަށް ތަޤްވާވެރިވާށެވެ. އަދި ތިބާއަށް ފާފައެއް ކުރެވިއްޖެ ކަމަށް ވެއްޖެނަމަ އެއާ ވިދިގެން ހެޔޮކަމެއް ކުރުމަށެވެ. އެހެނީ ހެޔޮކަންތައްތަކަކީ ނުބައި ކަންތައްތައް ފޮހެލާ ކަމެކެވެ. އަދި އެހެން މީހުންނާ އެކީ އުޅޭއިރުގައި ރިވެތި އަޚްލާޤުގެ މަތީގައި އުޅޭށެވެ.\nމީގެ އިތުރުން އަޅުގަނޑުމެން ދަންނަން ޖެހޭނެ ކަމަކީ އަޅުގަނޑުމެން އަޅުކަން ކުރާ ފަރާތް، ﷲ ތަޢާލާ ދާއިމަށް ދެމިވޮޑިގެންވެއެވެ. ރޯދަމަހުގައި، ގިނަ ގުނަ ޘަވާބު ލައްވާފައި ވާތީ އެއިލާހު ދެއްވި ފުރުސަތުގެ ބޭނުން ހިފުމުގެ ގޮތުން، ޚާއްސަ އަހައްމިއްޔަތުކަމެއް ދީގެން އަޅުގަނޑުމެން ކުރަމުން ދިޔައީއެވެ. ނަމަވެސް ތަޤްވާވެރިވާންޖެހެނީ ހަަމައެކަނި ރަމަޟާންމަހު އެކަންޏެއްނޫންކަމެވެ.\nއަދި ހަމަ އެހެންމެ ﷲ ތަޢާލާ އާދަމުގެ ދަރިޔާ މަތިވެރި ކުރައްވާ، އާދަމުގެ ދަރިޔާ ކަރާމާތްތެރި ކުރެއްވިއެވެ. އަދި އިޚްތިޔާރު ދެއްވާ ދެ މަގު ބަޔާންކޮށްދެއްވާ، ރަނގަޅު މަގު އިޚްތިޔާރުކޮށް ސުވަރުގެ ހޯދުމެވެ. ހެޔޮ ޢަމަލުތައް ކުރަނީ ﷲ ތަޢާލާގެ ރަޙްމަތް އެއަޅަކާ ބައްދަލުކުރުމަށްޓަކައެވެ. އެންމެ މުހިއްމު ކަމަކީ ކުރާ ޢަމަލުގައި އިޚްލާސްތެރިވުމެވެ.\nޝެއިޚްގެ ވާހަކަފުޅު ނިންމަވާލައްވަމުން ﷲ ތަޢާލާއަށް ޙައްޤު ގޮތުގައި ތަޤްވާވެރިވާ ބައެއް ކަމުގައި އަޅުގަނޑުމެން ލެއްވުމާއި، ފާފައެއް ކުރެވިއްޖެނަަމަ ހެޔޮކަމެއް ކުރުމަށް އަވަސްވެގަންނަ ބައެއް ކަމުގައި އަޅުގަނޑުމެން ލައްވާ މީސްތަކުންނާއި އެކީގައި އުޅޭއިރު އެންމެ ރިވެތި އަޚްލާޤެއްގެ މަތީގައި ތިބޭ ބައެއް ކަމުގައި ލެއްވުން އެދި ދުޢާކުރެއްވިއެވެ.


ނިލަންދެއަތޮޅު އުތުރުބުރީ މަގޫދޫ\nނިލަންދެއަތޮޅު އުތުރުބުރީ މަގޫދޫ ކައުންސިލްގެ އިދާރާ ފ.މަގޫދޫ\nފެކްސް ނަންބަރު: 6740014\n* ނިލަންދެއަތޮޅު އުތުރުބުރީ މަގޫދޫގެ ތަފާސް ހިސާބު\nނިލަންދެއަތޮޅު އުތުރުބުރީ މަގޫދޫގެ ގޫގުލް މެޕް\nނިލަންދެއަތޮޅު އުތުރުބުރީ މަގޫދޫއަކީ މިއަތޮޅުގައި މީހުންދިރިއުޅޭ ރަށްތަކުގެ މެދުގައި އޮންނަ އާބާދީގެ ގޮތުން 04 ވަނަ ރަށެވެ. މަގޫދޫއަކީ ވަރަށްގިނަ ޒަމާންތަކެއް ވަންދެން ވަންދެން މިއަތޮޅުގެ އަތޮޅުވެރިކަންކުރި ރަށެވެ. މަގޫދޫގައިހުރި އަތޮޅުއޮފީސް މިއަތޮޅު ނިލަންދުއަށް ސަރުކާރުން ބަދަލު ކުރެއްވީ 18 ޖެނުއަރީ 1999 ގައެވެ. މަގޫދޫ ރައްޔިތުން ދިރިއުޅުމަށްކުރާ މައިގަނޑު މަސައްކަތަކީ މަސްވެރިކަމާއި، ވަޒީފާ އަދާކުރުމާއި އަދި ކޮންސްޓްރަކްޝަން މަސައްކަތެވެ. މިރަށުމީހުން ކުރާ މަސްވެރިކަމުގެ ތެރޭގައި ފާނައިގެ މަސްވެރިކަމާއި، ބޮޑު ކަންނެލީގެ މަސްވެރިކަން ހިމެނެއެވެ. މިރަށު މީހުން މިހާރު އެންމެ ގިނައިން ކޮށްއުޅެނީ ބޮޑުކަންނެލީގެ މަސްވެރިކަމެވެ. މީގެ އިތުރުން އާމްދަނީ ހޯދުމުގެ ގޮތުން މިރަށުގެ ބައެއް މީސްމީހުނ ވިޔަފާރި ކުރުމާއި ފަންގިވިނުމާއި، ވަޑާންކުރުމާއި ސައިހޮޓާ ހިންގުންފަދަ މަސައްކަތް ކުރެއެވެ.\nމަގޫދޫގައި ރައްޔިތުންގެ ނަމުގައި ރަނގަޅު ފެންވަރަކަށް ވިޔަފާރި ކުރަމުން ދެއެވެ. މި ވިޔަފާރިއަކީ މިރަށުގެ ރައްޔިތުންނަށް ލުއިފަސޭހަ ގޮތަކަށް ބޭނުންވާ ތަކެތި ހޯދައިދިނުމުގެ ގޮތުންނާއި، ރައްޔިތުންނަށް އިތުރު އާމްދަނީ ހޯދުމުގެ ގޮތުން ކުރަމުންދާ ވިޔަފާރިއެކެވެ. މަގޫދޫ ރައްޔިތުންގެ ނަމުގައި ކުރަމުންދާ ވިޔަފާރިން ކާބޯތަކެއްޗާއި، ގޭސް އަދި ޢާއްމު ދިރިއުޅުމަށް ބޭނުންވާ ގިނަ ޢަދަދެއްގެ ސާމާނު ލިބެން ހުރެއެވެ. މީގެ އިތުރުން ޑީސަލާއި، ޕެޓްރޯލާއި، ޑޮކްޓަރީ ބޭހަކީވެސް މިރަށުގެ ރައްޔިތުންގެ ނަމުގައި ކުރަމުންދާ ވިޔަފާރިއެކެވެ.\nފ.މަގޫދޫ ކައުންސިލްގެ އިދާރާ\nމިހާރު މަގޫދޫ ކައުންސިލްގެ އިދާރާ ހިންގާ ޢިމާރާތަކީ ރާއްޖެތެރެ ތަރައްޤީ ކުރުމުގެ މަޝްރޫޢުގެ ދަށުން ކޮށްފައިވާ ޢިމާރާތެކެވެ. މަގޫދޫ ކޯޓާއި ރަށްވެހިގެ ހިމެނޭ ގޮތަށް ޢިމާރާތް ކޮށްދެއްވި މި ޢިމާރާތުގައި މަސައްކަތް ކުރަން ފަށާފައިވަނީ 2000 ވަނަ އަހަރުގެ ކުރީކޮޅުން ފެށިގެންނެވެ. އޭރުގެ ކުރިން މަގޫދޫ އޮފީސް ހިންގަމުން ގޮސްފައިވަނީ މަގޫދޫ ރައްޔިތުންގެ ޢިމާރާތެއްގައެވެ. މިހާރު މަގޫދޫ ކޯޓު ހިންގަމުން ގެންދަނީ ވަކިޢިމާރާތެއްގައެވެ. ޒަމާނަށް އައި ބަދަލާ ގުޅިގެން އޮފީހުގައިހުރި ރަށްވެހިގެ މިހާރުވަނީ އުވިގެން ގޮސްފައެވެ.\nމަގޫދޫގައި 10 އޮކްޓޯބަރ 1971 އިން ފެށިގެން މަގޫދޫ ސްކޫލުގެ ނަމުގައި ސްކޫލެއް ހިންގަން ފަށާފައި ވެއެވެ. މިސްކޫލު ބަދަލުވެފައިވަނީ ފަހުން މިއަތޮޅުގެ އަތޮޅުމަދަރުސާ އަށެވެ. އަތޮޅުމަދަރުސާ މަގޫދޫގައި ހުރިއިރު އަތޮޅުގެ އެކި ރަށްރަށުގެ ކުދިން އެމަދަރުސާގައި ތަޢުލީމު ޙާޞިލް ކުރަމުން ގޮސްފައި ވެއެވެ. ޖަޕާނު ސަރުކާރުން ފީއަލީގައި ޢިމާރާތްކޮށްދެއްވި މަދަރުސާއާއި ގުޅިގެން މަގޫދޫގައި ހުރި އަތޮޅުމަދަރުސާ ފީއައްޔަށް ސަރުކާރުން ބަދަލުކުރެއްވިއެވެ. 09 އޮކްޓޯބަރ 2003 ގައި މަގޫދޫ ސްކޫލު ސަރުކާރު ސްކޫލަކަށް ބަދަލުކުރެއްވުމާއި ހަމައަށް އެސްކޫލު ހިންގަމުން ގޮސްފައިވަނީ މަގޫދޫ ރައްޔިތުންގެ ސްކޫލެއްގެ ގޮތުގައެވެ.\nމިރަށުގެ ރައްޔިތުންގެ އަމިއްލަ މަސައްކަތުން 2003 ވަނަ އަހަރު ސެކަންޑްރީއަށް ކިޔަވައިދޭންފެށި މިސްކޫލުގައި މިހާރު ގްރޭޑް 10 އަށް ކިޔަވައިދެމުން ދެއެވެ. އޭގެ ކުރިން މިސްކޫލުގައި ގްރޭޑް5ގެ ފެންވަރަށް އަދި ގްރޭޑް7ގެ ފެންވަރަށް އެކި ދުވަސްވަރު ކިޔަވައިދެމުން ގޮސްފައި ވެއެވެ. މިސްކޫލުގައި އެންމެ ފުރަތަމަ ޖީ.ސީ.އީ އޯލެވެލް ހަދާފައިވަނީ 2005 ވަނަ އަހަރުއެވެ.\nފ.މަގޫދޫ ޞިއްޙީ މަރުކަޒު\nމަގޫދުއަކީ މިއަތޮޅުގައި ޞިއްޙީ މަރުކަޒެއްގެ ޚިދުމަތް ލިބެންފެށި ފުރަތަމަ ރަށެވެ. މަގޫދުއަކީ ކުރިން އަތޮޅުވެރިކަން ކުރާ ރަށްކަމަށްވުމުންނާއި ޞިއްޙީމަރުކަޒު ހުރި ރަށްކަމަށްވުމުން އަތޮޅުގެ ހުރިހާ ރަށެއްގެ މީހުން ރަށުން ލިބެންނެތް ޞިއްޙީ ފަރުވާ ހޯދުމަށް ގޮސްއުޅެނީ މަގޫދުއަށެވެ. ޒަމާނަށް އަންނަ ބަދަލާއި ގުޅިގެން ޞިއްޙީ ޚިދުމަތް ލިބެމުން ގޮސްފައިވަނީ އެކި ދުވަސްވަރު އެކި ވަރަށެވެ. އަތޮޅުގައި އެންމެ ފުރަތަމަ ޑޮކްޓަރެއްގެ ޚިދުމަތް ލިބެން ފެށީވެސް މިމަރުކަޒުގައެވެ. އެއީ 1994 ވަނަ އަހަރުގައެވެ.\nމަގޫދޫ ޞިއްޙީ މަރުކަޒަކީ މިހާރު އަތޮޅު ހޮސްޕިޓަލް ފިޔަވައި ޞިއްޙީ ޚިދުމަތް އަތޮޅުގައި އެންމެ ރަނގަޅަށް ލިބެން ހުރި މަރުކަޒެވެ. އެންމެ ކުރީގައި ޞިއްޙީ ޚިދުމަތް ދެމުން ދިޔައީ އަތޮޅު ރައްޔިތުންގެ ސިލްވަރސްޓަރ ޢިމާރާތުގައެވެ. މިހާރު ޞިއްޙީ މަރުކަޒު ހިންގަމުންދަނީ ރަނގަޅު ފެންވަރަކަށް ސަރުކާރުން އިމާރާތް ކޮށްދެއްވާފައިވާ އިމާރާތެއްގައެވެ. މިހާރު މަގޫދޫ ޞިއްޙީމަރުކަޒުގައި އީ.ސީ.ޖީ. ގެ ޚިދުމަތާއި ލެބޯރޓްރީގެ ޚިދުމަތް ލިބެން ހުރެއެވެ. ލެބޯޓްރީގެ ޚިދުމަތްވެސް އަތޮޅުގައި އެންމެފުރަތަމަ ލިބެންފެށީ މިރަށު ޞިއްޙީމަރުކަޒުގައެވެ.\nމިމަރުކަޒުގައި 2004 ވަނަ އަހަރުން ފެށިގެން ތެލަސީމިއާ ކުދިންގެ ގަޔަށް ލޭ އެޅުމުގެ ޚިދުމަތް ލިބެން ހުރެއެވެ. މަގޫދުއަކީ އަތޮޅުގައި ދެވަނައަށް ތެލަސީމިއާ ކުދިން ގިނަ ރަށެވެ. މަގޫދޫގައި އެރަށުގެ ރައްޔިތުންނަށް ލުއި ފަސޭހަ ގޮތަކަށް ބޭސްހޯދައި ދިނުމުގެ ގޮތުން މިރަށުގެ ރައްޔިތުން ހިންގާ ބޭސްފިހާރައެއް ހުރެއެވެ. ޑޮކްޓަރީ ބޭހުގެ ޚިދުމަތް އަތޮޅުގައި ލިބެންފެށި ފުރަތަމަ ރަށަކީވެސް މަގޫދޫއެވެ.\nމިރަށުގައި އެންމެ ފުރަތަމަ ކަރަންޓުގެ ޚިދުމަތް ދޭންފެށީ 1985 ވަނަ އަހަރު ރައްޔިތުންގެ ގޮތުންނެވެ. އެއީ5ކިލޯގެ ޖަނަރޭޓަރަކުންނެވެ. އޭރު ކަރަންޓުގެ ޚިދުމަތް ދެމުން ދިޔައީ ހަވީރު 6:00 ން ރޭގަނޑު 11:00އަށެވެ. ރައްޔިތުންނަށް ދެމުންދިޔަ ކަރަންޓުގެ ޚިދުމަތް އިތުރަށް ފުޅާކޮށް 30 އޯގަސްޓް 1992 ގައި 24 ގަޑި އިރަށް ކަރަންޓުގެ ޚިދުމަތްދޭން ފެށިއެވެ. މިރަށަކީ ރައްޔިތުންގެ ގޮތުން މިއަތޮޅުގައި އެންމެ ފުރަތަމަ 24 ގަޑިއިރަށް ކަރަންޓެދޭންފެށި ފުރަތަމަ ރަށެވެ. މިހާރު މިރަށުގައި ކަރަންޓުގެ ޚިދުމަތް ދެމުން ގެންދަނީ ފެނަކަ ކޯޕަރޭޝަނުންނެވެ.\nފ.މަގޫދޫ ޕޮލިސް ސްޓޭޝަން\nމަގޫދޫގައި ފުލުހުންގެ ޚިދުމަތް ދިނުމުގެ ގޮތުން މަގޫދޫގައި ޕޮލިސް ސްޓޭޝަނެއް ޤާއިމްކޮށް ފުލުހުންގެ ޚިދުމަތް ދޭންފެށީ 13 ފެބްރުވަރީ 2014 ގައެވެ. މަގޫދޫ ޕޮލިސް ސްޓޭޝަން ހުޅުވައި ދެއްވީ މަގޫދޫ ކައުންސިލްގެ ރައީސް ޢަބްދުﷲ ނަޞީރާއި ކޮމިޝަނަރ އޮފް ޕޮލިސް ޙުސައިން ވަހީދެވެ. މަގޫދޫ ޕޮލިސް ސްޓޭޝަން ހުޅުއްވައި ދެއްވުމަށްފަހު މަގޫދޫ ޕޮލިސް ސްޓޭޝަންގައި ޤައުމީ ދިދައާއި ފުލުހުންގެދިދަ ނަންގަވައި ދެއްވީ މިނިސްޓަރ އޮފް ހޯމް އެފެއާރޒް އޮނަރަބްލް ޢުމަރު ނަޞީރާއި ކޮމިޝަނަރ އޮފް ޕޮލިސް ޙުސައިން ވަޙީދެވެ.\nމަގޫދޫ ޕޮލިސް ސްޓޭޝަން ހުޅުވުމުގެ ރަސްމިއްޔާތުގައި ހޯމް މިނިސްޓަރާއި ކޮމިޝަނަރ އޮފް ޕޮލިސްގެ އިތުރުން މޯލްޑިވްސް ޕޮލިސް ސަރވިސްގެ އިސްވެރިންނާއި ފ. މަގޫދޫ ކައުންސިލް މެމްބަރުންނާއި މަގޫދޫގައި ހުންނަ ސަރުކާރުގެ މުއައްސަސާތަކުގެ އިސްވެރިންގެ އިތުރުން މަގޫދޫ ގިނަ ޢަދަދެއްގެ ރައްޔިތުން ބައިވެރިވެފައިވެއެވެ. މަގޫދޫ ޕޮލިސް ސްޓޭޝަން ޤާއިމްކުރި ޢިމާރާތަކީ އެރަށުގެ ރައްޔިތުންގެ ޢިމާރާތެކެވެ.


Kuda Bandohaa Eku Ithuru3Resort Eh Quarantine Facility Akah - Vaguthu\nކުޑަ ބަނޑޮހާ އެކު އިތުރު ތިން ރިސޯޓެއް ކަރަންޓީނު ފެސިލިޓީއަކަށް\nރާއްޖޭގައި ކޮވިޑް-19 ޖެހޭ މީހުން ކަރަންޓީން ކުރަން ތައްޔާރު ކުރި ކ. ވިލިވަރު-- ފޮޓޯ: ޓޫރިޒަމް މިނިސްޓްރީ\nކޮވިޑް-19 އަށް ޝައްކު ކުރެވޭ މީހުން ކަރަންޓީން ކުރުމަށް މަލަހިނި ކުޑަބަނޑޮހުގެ އިތުރުން ތިން ރިސޯޓެއް ބޭނުން ކުރުމަށް ސަރުކާރުން ނިންމައިފިއެވެ.\nދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމުގައި ރައީސް އޮފީހުގެ އަންޑަ ސެކްރެޓަރީ މަބްރޫކު އަޒީޒު އަބްދުލް އަޒީޒް ވިދާޅުވީ، ކަރަންޓީން ފެސިލިޓީގެ ގޮތުގައި ބޭނުން ކުރުމަށް ހަމަޖެހިފައިވަނީ ކުރިން ރިސޯޓެއްގެ ގޮތުގައި ބޭނުން ކުރަމުން އަންނަ ރަށްތައް ކަމަށެވެ. ކޮވިޑް-19 އާ ގުޅިގެން އެ ރިސޯޓުތައް ހިންގުން ވަނީ ހުއްޓާލައިފައެވެ.\nއޭގެ ތެރޭގައި ހިމެނެނީ މަލަހިނި ކުޑަބަނޑޮސް، ބިޔާދޫ އައިލޭންޑް ރިސޯޓު، ނަކަތް ދިއްގިރިގެ އިތުރުން ހޮލިޑޭ އައިލޭންޑް ރިސޯޓެވެ.\nމި ހަތަރު ރިސޯޓު ކަރަންޓީން ފެސިލީޓީގެ ގޮތުގައި ބޭނުން ކުރަން ފެށުމާއެކީ ކަރަންޓީން ފެސިލީޓީގެ އަދަދު ވަނީ ނުވަޔަކަށް އަރައިފައެވެ. އޭގެ ތެރޭގައި ދެން ހިމެނެނީ ކ. ވިލިވަރުގައި ސަރުކާރުން ހަދާފައިވާ ފެސިލީޓީ، ވެލިދޫ އައިލޭންޑް ރިސޯޓާއި ފަން އައިލޭންޑް ރިސޯޓާއި ފަރުކޮޅުފުށީގެ އިތުރުން ހުޅުލެ އައިލޭންޑް ހޮޓެލްއެވެ.\nކަރަންޓީން ފެސިލިޓީއަށް ބޭނުން ކުރުމަށް ނަގާފައިވާ އެއްވެސް ރިސޯޓަކަށް ދައުލަތުން ކުއްޔެއް ދައްކަން ނުޖެހޭނެ ކަމަށް މަބްރޫކު ވިދާޅުވިއެވެ. އެއީ ރިސޯޓުތަކުގެ ވެރިން އަމިއްލައަށް ރައްޔިތުންނަށް ކޮށްދޭ ކަމެއް ކަމަށް މަބްރޫކް ވިދާޅުވިއެވެ.\n"އެބޭފުޅުންގެ އިސްނެންގެވުމުގެ މަތިން، މިވަގުތު ރާއްޖޭގެ ރައްޔިތުންނަށް ކޮށްދެއްވަމުން ގެންދަވާ ކަމެއް އެ ރަށްތައް ހުޅުވާލުމަކީ،" މަބްރޫކް ވިދާޅުވިއެވެ.\nކޮވިޑް-19 ރާއްޖެއިން ފެނުމާއި ގުޅިގެން ސަރުކާރުން ވަނީ ބަލި އިތުރަށް ފެތުރުން ކޮންޓްރޯލް ކުރުމަށް ގިނަ ފިޔަވަޅުތަކެއް އަޅައިފައެވެ. އެގޮތުން މިހާރު ބައެއް ގައުމުތަކުން މީހުން އައުން ވަނީ މަނާ ކޮށްފައެވެ.\nރާއްޖެއިން ކޮވިޑް-19 އަށް ފައްސިވި މީހުންގެ ތެރެއިން މިއަދާއި ހަމައަށް ތިން މީހަކަށް ވަނީ ފަރުވާދީ ބަލިން ރަނގަޅުކޮށްފައެވެ. މިހާރު ފަރުވާދެނީ 10 މީހަކަށެވެ.


Sarukaaru bandhu viyas Rayyathun nah dheyn jehey hidhumaithah Raees kanda'alhuhvaifi\nސަރުކާރުގެ އޮފީސްތައް ބަންދުކުރި ނަމަވެސް މެދުނުކެނޑި ރައްޔިތުންނަށް ލިބެންޖެހޭ ހިދުމަތްތައް ކަނޑައަޅުއްވާ އެ ހިދުމަތްތައް ރައްޔިތުންނަށް ލިބޭނެ އިންތިޒާމު ހަމަޖެހިފައިވާކަން، ދައުލަތުގެ ކަމާބެހޭ އިދާރާތަކުން ކަށަވަރު ކުރުމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިއަދު އަންގަވައިފި އެވެ.\nރައީސް އޮފީހުން މިއަދު ބުނީ ކޮވިޑް-19 ދިވެހިރާއްޖޭގައި ފެތުރުން ކޮންޓްރޯލް ކުރުމަށް އުފައްދަވައިފައިވާ ނޭޝަނަލް އިމަރޖެންސީ އޮޕަރޭޝަން ސެންޓަރުގެ ޓެކްނިކަލް އެޑްވައިޒަރީ ގްރޫޕުން ދެއްވައިފައިވާ ފަންނީ ލަފަޔާއި އިރުޝާދަށް ރިއާޔަތް ކުރެއްވުމަށް ފަހު، ދިވެހިރާއްޖޭގައި ކޮވިޑް- 19 ފެތުރުން ކުޑަކުރުމަށްޓަކައި، އިތުރު ހަފްތާއަކަށް ސަރުކާރު ބަންދު ކުރުމަށް އިއްޔެ ބޭއްވި ވަޒީރުންގެ މަޖިލީހުގެ ޖަލްސާގައި ނިންމާފައިވާ ކަމަށެވެ.\nއަދި، ކޮވިޑް-19 ފެތުރުން ހުއްޓުވުމުގެ ގޮތުން އޮފީސްތައް ނުހުޅުވާ މުއްދަތުގެ ތެރޭގައި، މެދުނުކެނޑި ރައްޔިތުންނަށް ލިބެން ޖެހޭ ހިދުމަތްތަކެއްވާތީ އެ ހިދުމަތްތައް ލިބޭނެ ގޮތުގެ އިންތިޒާމު ހަމަޖެހިފައިވާކަން، ދައުލަތުގެ ކަމާބެހޭ އިދާރާތަކުން ކަށަވަރު ކުރެއްވުމަށެވެ.\nސަރުކާރު ބަންދު މުއްދަތުގައި ލިބެންޖެހޭ ހިދުމަތްތައް\nސިއްހީ ހިދުމަތްދޭ މަރުކަޒުތަކާއި ފާމަސީތަކުގެ ހިދުމަތްތައް؛\nފެނާއި، ކަރަންޓާއި، ނަރުދަމާގެ ހިދުމަތް؛\nފޯނާއި އިންޓަރނެޓުގެ ހިދުމަތް؛\nބޭންކުތަކުން ދޭ ހިދުމަތް؛\nކައްކާ ގޭހާއި ފިޔުލްގެ ހިދުމަތް؛\nވައިގެ ދަތުރުފަތުރުގެ ޚިދުމަތްތަކާއި ވިޔަފާރި ބަނދަރުތަކުގެ ހިދުމަތް؛\nކަސްޓަމްސްއާއި އިމިގްރޭޝަނާއި އޭވިއޭޝަން ކޮމާންޑުގެ ހިދުމަތް؛\nސިފައިންނާއި ފުލުހުންގެ ހިދުމަތް؛\nފަޔާ އެންޑް ރެސްކިއުގެ ހިދުމަތް؛\nއަދުލު އިންސާފު ގާއިމުކުރުމުގެ ބާރުގެ ހިދުމަތާއި ކޯޓުތަކުގެ ހިދުމަތް؛\nހާރިޖީ ގުޅުންތަކާބެހޭ ހިދުމަތް؛\nއިޖުތިމާއީ ރައްކައުތެރިކަން ފޯރުކޮށްދިނުމުގެ ހިދުމަތް؛\nދައުލަތުގެ ބެލުމުގެ ދަށުގައި ބައިތިއްބައިގެން މީހުންނާއި ކުދިން ބަލަހައްޓާ މަރުކަޒުތަކުން ދޭ ހިދުމަތް؛\nރަށް ކުނިކަހައި ބެލެހެއްޓުމުގެ ހިދުމަތާއި، ކުނިނަގައި އުކައިލުމުގެ ހިދުމަތް؛\nރައީސް ވަނީ މި ހިދުމަތްތައް ދިނުމުގެ އިންތިޒާމު ހަމަޖެއްސެމަށް ދައުލަތުގެ އިދާރާއަކުން ކޮންމެހެން މަސައްކަތަށް އޮފީހަށް ނެރެންޖެހޭ މުވައްޒަފުންނާއި، "އާންމު ސިއްހަތުގެ ކުއްލި ނުރައްކަލުގެ ހާލަތު" ގައި، ޑިރެކްޓަރު ޖެނެރަލް އޮފް ޕަބްލިކް ހެލްތް ކަނޑައަޅާ ފިޔަވަޅުތައް އެޅުމަށްޓަކައި ދައުލަތުގެ އިދާރާތަކުން ކުރަންޖެހޭ ކަންތައްތައް ކުރުމަށް މަސައްކަތަށް ނެރެންޖެހޭ މުވައްޒަފުން ފިޔަވައި އެހެން މުވައްޒަފުން އޮފީހަށް ނުނެރުމަށް އަންގާފައެވެ.\nއަދި އޮފީސްތައް ހުޅުވައިގެން އާންމުކޮށް ސަރުކާރުގެ އޮފީސްތަކުގައި މަސައްކަތްކުރާ އުސޫލު މެދުކަނޑާލި ނަމަވެސް، ކޮންމެހެން ކުރަންޖެހޭ މަސައްކަތްތައް، ކަމާބެހޭ މުވައްޒަފުން ގޭގައި ތިބެގެންކުރެވޭނެ އިންތިޒާމު އޮފީސްތަކުން ހަމަޖެއްސެވުމަށާއި، ކޮންމެހެން ކުރަންޖެހޭ މަސައްކަތެއް ކުރުމަށް އޮފީސް ހުޅުވަންޖެހިއްޖެ ހިނދެއްގައި، އޮފީސް ހުޅުވައިގެން، ވީހާވެސް މަދު މުވައްޒަފުން ނެރިގެން އެ މަސައްކަތެއް ކުރުމަށްވެސް އަންގާފައެވެ.\nމީގެ އިތުރުން އޮފީސްތައް ނުހުޅުވާ މުއްދަތުގެ ތެރޭގައި ދައުލަތުގެ އިދާރާއަކުން ކޮންމެހެން ދޭންޖެހޭ ހިދުމަތެއް ދިނުމަށްޓަކައި، އެ އިދާރާއެއްގެ އެންމެ އިސްވެރިއަކު ކަނޑައަޅާ ގޮތެއްގެ މަތިން އެ އިދާރާއަކުން ކުރަންޖެހޭ މަސައްކަތްތައް ކުރުމަށްވެސް ވަނީ އަންގާފައެވެ.\nއިސްލާހު ތަސްދީގުކޮށް ކައުންސިލަރުންގެ ދައުރު ދަމާލައިފި


Sihuru Hadhan Beynun Kuraa Liyunthakeh Kumundhoo Geakun Fenijje - Vaguthu\nސިހުރު ހަދަން ބޭނުންކުރާ ލިޔުންތަކެއް ކުމުންދޫ ގެއަކުން ފެނިއްޖެ\nހދ. ކުމުންދޫ އިން ސިހުރު ހަދަން ބޭނުން ކުރާ ލިޔުންތަކެއް ހޯދައިފިއެވެ.\nފުލުހުން ވިދާޅުވީ، އެ ލިޔުންތައް ފެނިފައި ވަނީ، މިއަދު ހިންގި އޮޕަރޭޝަނެއްގައި އެރަށު ގެއަކުން ކަމަށެވެ. އަދި ފުލުހުން ވިދާޅުވިގޮތުގައި، އެ ގެ ބަލާ ފާސްކޮށްފައި ވަނީ ފުލުހުންނަށް ލިބުނު މައުލޫމާތަކާއި ގުޅިގެން ކޯޓު އަމުރެއްގެ ދަށުންނެވެ.\nމިމައްސަލައާއި ގުޅިގެން މީހަކު ހައްޔަރުކޮށްފައެއް ނުވެއެވެ.\nނަމަވެސް މިމައްސަލަ ފުލުހުން ދަނީ ތަހުގީގު ކުރަމުންނެވެ.\nރާއްޖޭގައި ސިހުރު ފަންޑީތަ ހެދުމަކީ އާއްމު ކަމެކެވެ.\nއޮގަސްޓް 28, 2019 18:52\nސިހުރު ހަދަން ޖެހެނީ އޮންނައެއްޗަކަށްވާތީ ރާބޮނީވެސް ލިބެންހުންނާތީ ޒިނޭކުރަނީވެސް އެކަމަށް ފުރުސަތު ދޭތީ ވަށްކަންކުރަނީވެސް ވަށްކަންކުރެވޭ ގޮތަށް ހުންނާތީ މީހުންމަރަނީވެސް އަދަބު ނުލިބޭތީ މިއޮށްސަރުކާރެއްދޯ\nއޮގަސްޓް 28, 2019 18:53\nތިރަށަކީ އިބިލީސްވެސް ދާން ބިރު ގަންނަ ރަށެއް\nއޮގަސްޓް 28, 2019 20:00\nޒަމާނުއްސުރެވެސް ގައްޑާ ކަމަށް ކިޔާތީ އިވޭ ތިރަށު މީހުން\nގާކޮޅު ހަންޑިގެ ދަޅު\nއޮގަސްޓް 28, 2019 20:24\nގޫލުބެ އާއޭނަގެދަރިފަސްކޮޅާ އިބިލިސް ވަރަށް ރަށްޓެއްސޯ ޝައިތާނުވެސް ގޫލުބެދެކެ ބިރުގަނެޔޯ\nއޮގަސްޓް 28, 2019 20:25\nސިހުރާއި ފަންޑިތައަކީ މުޅިން ތަފާތު ދޭއްޗެއް. ސިހުރަކީ ޝައިިޠާނާގެ ބާރު ލިބިގެން ކުރާ ކަމެއް. ނަމަވެސް ފަންޑިތައަކީ ﷲ ގެ ވާގިލިބިގެން ރަޙުމަތަށް އެދި ކުރެވޭ ކަންތައްތައް. ރާއްޖެއަށް ފަހުން މިއައި ދަންނަބޭކަލުންނޭކިޔާ ބަޔަކު މިވަނީ ސިހުރާއި ފަންޑިތަ އޮޅުވާލާފަ. ބަރަކާތާއި ވަސްވާސްވެސް އޮޅުވާލީ. ފަންޑިތަ ހަދަން އެނގޭމީހަކަށް ސިހުރުވެސް އެނގޭނެ. ޒިނޭކުރާ އެއްޗެއްސާ ދޮގުހަދާ އެއްޗެހިވެސް މީހުންގެ އަތުގާ އެބަހުރި. ސިހުރުހަދާ އެއްޗެއްހި ހުންނަގޮތަށް ފަންޑިތަހަދާ އެއްޗެހިވެސް ހުންނާނެ. މީހުން ޖާހިލުވެ ހައްޤެއް ބާޠިލެއް ނޭނގޭވަރަށް ދީނީ ބަޔަކު ނިކުމެ ދީން ފަސާދަކުރީ.\nއޮގަސްޓް 28, 2019 20:51\nކިހާ ދެރަކަމެއް ،މި ނޫނަސް ދުވަހެއް ،އޮތް ކަން،ނޭނގޭ ނީތަ\nއޮގަސްޓް 28, 2019 21:42\nކަލޭ ސިހުރުގަ ގަރުދިޔަކެއްކީތަ\nއޮގަސްޓް 28, 2019 21:50\nދަންވަރު ވެލާ އަރާތަ ..ތިރަށުގަ ފަންޑިތަ ހަދައިގެން ވަރަށް ގިނައިން ވެލާ އަރުވަޔޯ އެކަމަށް ހާއްސަ ޓާސްފޯހެއް ތަމްރީނުވެފަ ތިބެޔޯލަ\nތި ގޭގެ ނަން ވެސް ޖަހާލި ނަމަ އެއްނު އިގޭނީ ކޮން ގެއެއް ކަން ވެސް\nބޮޑު ކުއްޅަވައްގަހު ދޮންހައްޑި\nއޮގަސްޓް 28, 2019 22:13\nކުދީންނޭ ކޮން ގޯއްޗަކުންތަ ތިއެތި ނެރުނީ އަޅޭ ކުއްޅަވައް ފަނި ބޮއިގެންވެސް ތިޔަކަހަލަ މުޑުދާރު ކަންތަށް ނުކޮއްބަލަ\nއޮގަސްޓް 29, 2019 01:13\nއޮގަސްޓް 29, 2019 08:39\nސިހުރު ހަދާކަށް ނުވާނެ ރަށުތެރެ ނާމާން ވެދާނެ.މަހީކުރީ ގޫލުބެ މަރުވީމަ ތިރަށުން އެކަން ނިމުނީކަމަށް. ގޫލުބެގެ ކުޅިގަނޑު އިތުރުވިޔަ ނުދީބަލަ . ހުރި ހާ ކުދިން ޝައިތާނާ އާއި ދުރަށް ދެބަލަ .ދަމު ހިނގާ ބަލަ\nއޮގަސްޓް 29, 2019 09:33\nމީހާ ނަން: އަބްުދުއްރަހީމް\nއޮގަސްޓް 29, 2019 09:39\nގޭގެ ނަން: ރެޑްކޮރޮސް


09 ނޮވެމްބަރ 2016 - 06:38\nތާރީހް ޓޫރިސްޓުން މީހުން މެރުން ބ. ފުޅަދޫ ބ. އަތޮޅު ޖަރުމަން\n57 ކޮމެންޓް, 249 ރިއެކްޝަންސް\nޖޯހިމް އަކީ އަސްލު ހަކިމް ޖަރުމަނު ލިއެކިޔާ ގޮއް އެހެންވެ ހަކިމް އަށް ތިއޮތީ އޭނަގެ ނަމުން މަގުދައްކަވާފަ ﷲ އެއީ ކޮންމެ ކަމަކަށް ކުޅަދުން ވަންތަ އިލާހް\nއޭނަ ރަށަކަށް ނުދާނެ. ޔޫރަޕަށް އަރާކަށް ނުކެރޭނެ. އޭނާ މަރާލި ސިލްވިޔާ އަކީ އިޓަލީ ނަސްލު މާފިޔާއަށް ނިސްބަތްވާ އަންހެނެއް. އެމީހުން ކޮންމެ ގޮތެއް ހަދާފަވެސް ކޮންމެވެސް ދުވަހަކުން މަރަށް މަރުހިފާނެކަން އޭނަޔަށް އިނގޭ.\nހުރިހާ ފޮޓޯ އެއްގަ ވެސް މޫނުމަތިން ފެންނަނީ މޮޅިވެރިކަން. ޢަސްލު އުފަލުގައި އުޅޭނެ ކަމަށް އުއްމީދު ކުރަނީ.\nއިސްމާޢީލަކީ މިހާރު އަހަރުމެން ކަހަލަ ދިވެއްސެއް، އިސްމާއީލް ހިތުގައި މިހާރު އެވަނީ އިސްލާމްދީނުގައިވާ މަތިވެރި އުސޫލުން އެކެއް އަނެކަކަށް އެހީތެރިވެ އުޅޭމައުހައުލެއްގައި އަރުވާލެވިގެން އުޅުންވެސް މާހިތްހަމަ ހަމަަޖެހެޔޭ ޖަރުމަނުވިލާތުގައި ނޫނީ އެމެރިކާގައަށްވުރެން އެއީ އިސްމާއީލް ޖަރުމަނުގައި ނޫނީ އެމެރިކާއިގައި މިނިވަންކަން މަތީ ތަޙައްމަލް ކުރި ދިރިއުޅުން. އަޅުގަނޑުމެން ދީނުގައި އޮންނަ ރިވެތި އުސޫލަށް ލޯބިކޮށް އިސްލާމްވުމުން މިހާރު އިސްމާއީލަކީ އިސްލާމްދީނަށް ލޯބިކުރައްވާ އަޅުގަނޑުމެންގެ ދިވެއްސެއް!\nމަރާލި އަންހެންކުއްޖާގެ މީހުން ބަދަލުހިފާނެކަން އިނގޭތީ ނުދަނީ\nالحمدلله. އިސްލާމް ވުމަކީ އަލުން ދުނިޔެއަށް އަައުން ފަދަ ކަމެއް. އުފަލުން ރޮވިއްޖެ. އެކަހަލަ ބޭވަފާތެރި ސިލްވިޔާ އެއްގެ އަވާގައި ޖެހި ހެދުނު ގޯހުން ލިބުނީ ވަފާތެރި ބަައިވެރިޔަކާ ދެދުނިޔޭގެ ހިދާޔަތު. ﷲ ހިދާޔަތު ދައްކަވައިފި އަޅަކު މަގުފުރެއްދޭނެ އެހެން މީހަކު ނުވޭ\nޖޯހިމް ޒުވާން އިރު ވައްތަރީ ބުލޫ ލެގޫން ފިލްމް ގަ އުޅޭ ބޯއީއާ..\n99 މީހުން މެރުމަށްފަހު ތައުބާވާން އެދުނު މީހާއަށް ވެސް ލިބުނީ މިކަހަލަ ފުރުސަތެއް\nކޮބާ މަރުވި އަންހެން ކުއްޖާގެ ހައްގު؟ މާފްކުރެވޭނީ އަންހެން ކުއްޖާގެ އާއިލާއިން. މިކޮޅުން ހިފެހެއްޓުމަކީ ގޯހެއް.\nކަލެއަށް މާ އެނގެނީ...\nދޭ ބަލަ ފަރަށް\nއަސްލުވެސް. ބޮއެގެން މަސްތުވާހާލު އެކުއްޖާ މަރާފަ ގޮދަޑި ދަށަށްލާފަ އޭގެމަތީ ނިދަންވެސް ނިދި. މަށަކީ އެގެސްޓްހައުސް ކައިރީގަ އުޅުނު މީހެއް. އަދި މީނަ އަމިއްލަ ރައްކަލަކަށް ދިވެއްސަކާ އިނީ. ރަށަކަށް ދާކަށް ނުކެރޭނެ އެއަންހެންކުއްޖާގެ އާއިލާ ބަދަލު ހިފާނެކަން އިނގޭތީ\nމައާފަކީ ހެއްދެވި ފަރާތް ދެއްވާ އެއްޗެއް\nހުކުން ކުރި ގާޒީ ކުރި ރަނގަޅު ހުމުމެއް. ނަތީޖާ ކިތަންމެހާވެސް ރަނގަޅު.\nއަސްލުވެސް.. އެހެނީ އޭނާ އަނބުރާ ގައުމަށް ފޮނުވާލިނަމަަ ނޭގެ ވާނެ ގޮތެއް ހަމަ މަގު ގެއްލިގެން އުޅޭ މީހެއްފަދައިން ގޮސްފާނެ.. އެކަމް ގައުމުގަ ބެހެއްޓުމުން އެފެނިގެން ދިޔައީ ވ ރަނގަޅު ބަދަލެއް ދެދުނިޔެ ލިބެން މެދުވެރިވީ.. އަދި އަންނަ ހިތުން އުޅުނު ރާޖޭގަ ދާއިމަށް ހުރެވޭގޮތްވެސް ވީ.. އަދި އިސްލާމް ވުމުން ކުރިން ކުރި ހރިހާ ފާފަތަކެއް ފޮހެވުނީ.. الحمدلله..\nމިހަބަރު ގެނަުމުގެ ބޭނުމެއްނެތް...\nތަނެއްދޮރެއް ބަލައިނުލާ މޮޅު ކޮމެންޓެއް ކޮއްލާނަމޭ ހިތާ ކޮމެންޓުކުރާއިރު ބޭނުންކުރެވޭެ ނަމާ މެދުވެސް ވިސްނާނުލަ.. ބަލައިނުލާ މޮޅުއެއްޗެއް ބުނެވެނިކޮށަް ނިމުނީ ....ވު\nކަލޭއަށް ތި ނޫން ނަމެއް ނޭންގުނީތަ ބޭނުން ކުރަން.. ކީއްވެތަ ރާމާމަކުނޭ ނުޖެހީ؟


Minivan veytho faisaa dheyn Prince Waleed mashvaraa kuranee | Mihaaru\nމިނިވަންވޭތޯ ސަރުކާރަށް "ފައިސާދޭން" ޕްރިންސް ވަލީދު މަޝްވަރާ ކުރަނީ\nސައުދީ ބިލިއަނަރު ޕްރިންސް ވަލީދު.--ފޮޓޯ:އޭއެފްޕީ\n14 ޖެނުއަރީ 2018 - 15:56\nޖިއްދާ (ޖެނުއަރީ 14) - ކޮރަޕްޝަނުގެ ތުހުމަތުގައި ބަންދުކޮށްފައި ހުރި ސައުދީ ބިލިއަނަރު ޕްރިންސް ވަލީދު ބިން ތަލާލް މިނިވަންވުމަށްޓަކައި ސަރުކާރުން ހުށަހަޅާ އަދަދަކަށް ފައިސާ ދިނުމާ ބެހޭ ގޮތުން މަޝްވަރާ ކުރަމުންދާ ކަމަށް އޮފިޝަލުން ބުނެފި އެވެ.\nނަމަވެސް އެއްވެސް އެއްބަސްވުމަކާ ހަމައަށް އަދި ނާދެވޭ ކަމަށް އޮފިޝަލުން ބުނެ އެވެ.\n"ޕްރިންސް ވަލީދު ވަނީ ވަކި އަދަދެއް ހުށަހަޅާފައި. އެކަމަކު އެއީ ސަރުކާރުން ބޭނުންވާ މިންވަރެއް ނޫން. އެހެންވެ އެޓާނީ ޖެނެރަލް އެ އަދަދު ގަބޫލްކޮށްފައެއް ނުވޭ،" އޮފިޝަލް ބުންޏެވެ.\nޕްރިންސް ވަލީދުގެ ގާތް ބޭފުޅަކު ބުނީ ވަލީދު ވަނީ ސަރުކާރަށް "އެހީއެއް" ހުށަހަޅާފައި ކަމަށެވެ. އަދި އެ އެހީ އަށް ސައުދީ ސަރުކާރުން އެއްބަސްވެފައި ނުވާ ކަމަށް އޮފިޝަލް ބުންޏެވެ.\nކޮރަޕްޝަނުގެ ތުހުމަތުގައި ބަންދުކޮށްފައިވާ ފަރާތްތަކުގެ މުދަލުން ބައެއް ނުވަތަ ފައިސާގެ ބޮޑު ބައެއް ސަރުކާރަށް ދިނުމުން މިނިވަން ކުރުމާ ބެހޭ ގޮތުން ދަނީ މަޝްވަރާކުރަމުންނެވެ. ސައުދީ ސަރުކާރުން އުއްމީދުކޮށްފައި ވަނީ ބަންދުގައި ތިބި މީހުންގެ އަތުން 100 ބިލިއަން ޑޮލަރު ލިބޭނެ ކަމަށެވެ. ސަރުކާރަށް ފައިސާ ދެއްކި ބައެއް މީހުން މިހާރު ވަނީ ދޫކޮށްލައިފަ އެވެ.\nސައުދީ ބިން ލާދިން ގްރޫޕުން މިހާރު ވަނީ ކުންފުނީގެ ބައެއް ހިއްސާ ސަރުކާރަށް ދޭން އެއްބަސްވެފަ އެވެ. ކޮރަޕްޝަނުގެ ތުހުމަތުގައި ވަނީ ބިން ލާދިން ގްރޫޕުގެ ޗެއާމަން ބަކްރު ބިން ލާދިން ހައްޔަރުކޮށްފަ އެވެ. އޭގެ ކުރިން ވަނީ ޕްރިންސް މުތުއަބް ބިން އަބްދުﷲ މިނިވަންކޮށްފަ އެވެ. ސައުދީގެ ބައެއް ނޫސްތަކުން ބުނީ މުތުއަބް މިނިވަން ކުރީ އެއް ބިލިއަން ޑޮލަރު ސަރުކާރަށް ދިނުމުން ކަމަށެވެ. ކޮރަޕްޝަނުގެ ތުހުމަތުގައި ހައްޔަރުކުރި މީހުން ތިބެނީ ރިޔާޒުގެ ރިޒް ކާލްޓަން ހޮޓަލުގަ އެވެ.\nފޯބްސް އިން އަންދާޒާކޮށްފައިވާ ގޮތުގައި ކިންގްޑަމް ހޯލްޑިންގެ ޗެއާމަން ވަލީދުގެ މިލްކިއްޔާތުގެ އަގު 17 ބިލިއަން ޑޮލަރަށް އަރަ އެވެ.\nސައޫދީ އަރަބިއްޔާ ޕްރިންސް އަލްވަލީދް ބިން ތަލާލް ކޮރަޕްޝަން\nހައްޔަރު ކޮށްފައޭ ކިޔާފަ އެންމެ ފަހުގަޑީގަ އެ ބުބަނީ ރިޒްކާލްޓަން ހޮޓެލްގައޭ ތިބެނީ. އެއީ ދުނީޔޭގެ އެންމެ އަގުބޮޑު ހޮޓާ ތަކުގެ ތެރެއިން ތަނެއް މިފަދަ ތަނެއްގައި ތިބުމަކީ ޗުއްޓީއެއްގައި ތިބުން ފަދަ ކަމެއް.\nމީހުން ކިޑްނެޕްކޮށްގެން ޝަރީއަތާކާއި ނުލާ ކޮރަޕްޝަނުގެ ތުހުމަތުގައި ފައިސާ ހޯދުން މިއީ އިސްލާމްދީން ހުއްދަކުރާ ކަމެއް ނޫން!\nއެމީހުންގެ ފެށުމަކީވެސް ފޭރިގެން ކެއުން. އެމީހުންގެ ނިމުންވެސް ނިމޭނީ ފޭރިކައިގެން.\nމިވެސް ހަމަ ދީނުގަ އޮތްގޮތްތަ؟. މަގު ފޭރުމެއް ނޫންތަ އަޅެ މިއީ؟ ކޮރަޕްޝަން ހިންގިއްޔާ ހެކިހުށައަޅާފަ ހުކުމްކުރީމަ ނިމުނީއެއްނުން.\nބިގް ބޮސް ޕްރިންސް މަސައްކަތެއް ނުކޮށް މުއްސަނދި ވާނެއެވެ.


Hongkong fuluhun aanmuna hamalaa dheefi\nމުޒާހަރާގެ ބައިވެރިއަކު ފުލުހުންގެ ސަފުތަކަށް ދުނިދަނޑި ޖަހަނީ\nމި އަހަރުގެ އޯގަސްޓު މަހުން ފެށިގެން ހޮންކޮންގުގައި ކުރަމުންދާ މުޒާހަރާތައް އަނެއްކާވެސް ހޫނުވެ ގައުމު ހުއްޓުމަކަށް ގޮސްފައި ވަނިކޮށް، އިއްޔެ ކުރިއަށް ދިޔަ މުޒާހަރާގައި އަމަން ބަލަހައްޓަން ތިބި ފުލުހުންނަށް އަމާޒުކޮށް ބައިވެރިން ދިން އަނިޔާތަކާ ގުޅިގެން ފުލުހުން މުޒާހަރާ ކުރާ މީހުންނަށް ހަމަލާ ދީފި އެވެ.\nއިއްޔެގެ މުޒާހަރާގައި ބައިވެރިވި މީހުން ވަނީ ފުލުހުން ގަޔަށް ދުނިދަނޑި އުކާފަ އެވެ. ދުނި ދަނޑީގައި ބޭނުންކުރީ ދަނގަޑު ދޮންކޮށްގެނެވެ. އޭގެ ސަބަބުން ޒަހަމްވި ގިނަ އަދަދެއްގެ ފުލުހުންނަށް އިއްޔެ ފަރުވާދޭން ވެސް ޖެހުނެވެ.\nހަމަލާ ދޭން ބޭނުން ކުރި ބައެއް ދުނި ދަނޑިތަކުގެ ކުރީގައި ވަނީ އަލިފާން ވެސް ރޯކޮށްފަ އެވެ. އިއްޔެގެ މުޒާހަރާ ކުރިއަށް ދިޔައީ ޔުނިވާސިޓީއެއްގެ އެތެރޭގަ އެވެ. އަދި މުޒާހަރާގެ ބައިވެރިން ފުލުހުންނަށް ނުވަދެވޭނެހެން ގޭޓް ބަންދުކޮށް ފުލުހުންނަށް ދޮން ދަގަނޑުން ހަމަލާ ދީފައި ވެއެވެ.\nހުއްޓުމެއް ނެތި ފުލުހުންނަށް ހަމަލާދޭން ފެށުމުން ރަޔަޓް ބަޑީގެ އެހީގައި ގޭޓް ހަލާކު ކޮށްލުމަށް ފަހު ފުލުހުން ވަނީ، މުޒާހަރާގެ ބައިވެރިންގެ ގައިގައި އޭންކަލް ބޫޓާއި މުގުރިން ތަޅާފަ އެވެ. އަދި ލީތަލް ވެޕަން ބޭނުން ކުރަން ޖެހޭ އިމުގެ ބޭރުން ބާރު ވެސް ބޭނުން ކޮށްފައި ވެއެވެ.\nފުލުހުން ގާނޫނާ ހިލާފަށް އަމަލުކުރި ކަމަށްބުނެ ގިނަ ގައުމުތަކުން ވަނީ އެކަން ކުށްވެރިކޮށްފަ އެވެ. އޯގަސްޓް މަހު ފެށުނު މުޒާހަރާތަށް ހޫނުވީ ވެސް ފުލުހުން ބާރުގެ ބޭނުން އެކަށިގެންވާ ވަރަަށް ވުރެ ބޮޑަށް ބޭނުން ކުރުމުންނެވެ. އަދި ގޭންގަކުން މުޒާހަރާގައި ބައިވެރިވި ސިޔާސީ ލީޑަރަކަށް ދިން ހަމަލާތަށް ހުއްޓުވުމަށް ފުލުހުން ނުކުޅެދުމުންނެވެ.


Sheikh Imran Ah Nashwa Ge Suvaaleh: Adeeb Aa Jehi Vadaigen Ulhuvvaa Zaathee Massala Akee Kobaa? - Vaguthu\nޝެއިހް އިމްރާނަށް ނަޝްވާގެ ސުވާލެއް: އަދީބުއާ ޖެހިވަޑައިގެން އުޅުއްވާ ޒާތީ މައްސަލަ އަކީ ކޮބާ؟\nކުރީގެ ރައީސް އަބްދުﷲ ޔާމީންގެ ސަރުކާރުގައި، އެސަރުކާރުގެ ދެވަނަ ނައިބު ރައީސް އަޙުމަދު އަދީބަށް ދިން ވަރުގެ އަނިޔާ، މި ސަރުކާރުގައި އެއަށްވުރެ ކުޑަ ދުވަސްކޮޅެއްގެތެރޭގައި ހަމަ އެހާ ބޮޑަށް ދީފައިވާކަމާއި މިނިސްޓަރު ޝައިޚް އިމްރާން އަބްދުﷲ، އަދީބާ ޖެހިގެން އުޅޭ ޒާތީ މައްސަލަ ސާފު ކުރަން ބޭނުންފުޅުވާކަމުގައި އަދީބުގެ އަނބިކަނބަލުނ ނަޝްވާ ވިދާޅުވެއްޖެއެވެ.\nނަޝްވާ މިހެން ވިދާޅުވީ ރޭ ބޭއްވި ނޫސް ކޮންފަރެންސް އެއްގައެވެ.\n"އެހެންވީމާ އަޅުގަނޑުވެސް ޝައިޚް އިމްރާނަށް މި ޕްރެސް ކޮންފަރެންސްގައި ސުވާލު ކޮށްލަން ބޭނުން ކޮން މައްސަލައެއްތޯއޭ އަދީބާ ޖެހިގެން ތިއުޅެނީ. އެޔެއް އަޅުގަނޑު ސާފު ކުރަން ބޭނުމޭ. ކެރިވަޑައިގަންނަވަންޏާ އަދީބާ ޖެހިގެން ތިއުޅޭ ޒާތީ މައްސަލައެއް އަޅުގަނޑުމެންނަށް އަންގާށޭ،" ނަޝްވާ ވިދާޅުވިއެވެ.\nމީގެއިތުރުން، އެންމެ ފަހުން އަދީބު ޖަލަށް ގެންދެވުނު ދުވަހުގެ ބައެއް ކަންކަން ނަޝްވާ ހިއްސާކުރައްވާފައިވެއެވެ.\n"ތިބޭފުޅުންނަށްވެސް އެނގިލައްވާނެ ކަންނޭނގެ ފުރަތަމަ ޝައިޚް އިމްރާން ޖަލުން ނުކުމެ އެންމެ ބާރަށް ވިދާޅުވަމުން ގެންދިޔައީ ޖަލުގައި އެންމެ ބޮޑު އަނިޔާއެއް ދެމުން ދަނީ އަދީބަށޭ. އެހެންވީމާ އަޅުގަނޑުމެންނަށް މި ފެންނަނީ މި ތިން އަހަރު ދިން އަނިޔާ ވަރަށް ކުޑަ ދުވަސްކޮޅެއްގެ ތެރޭގައި ހަމަ އެހާ ބާރަށް އަނިޔާ ދެއްވަމުންދާތަން،" ނަޝްވާ ވިދާޅުވިއެވެ.\nމީގެއިތުރުންވެސް، މި ޕްރެސް ކޮންފަރެންސްގައި ނަޝްވާ ވިދާޅުވީ ޖަލަށް ބަދަލު ކުރަން ކަރެކްޝަންސްގެ އީއެސްޖީގެ އޮފިސަރަކު އައިސް ވަރަށް ބާރަށް، ކޮޓަރީގެ ދޮރު މައްޗަށް އަރާ އަދީބު ބަލައި އައިކަމަށް ބުނިކަމަށް ވިދާޅުވިއެވެ. އެއޮފިސަރުގެ އަތުގައި ޑިސްޗާޖު ސަމަރީ އޮތްކަމަށް ބުނާއިރު، މި ސަމަރީ އާއިލާއަށް ނުދައްކާކަމަށް ވިދާޅުވިއެވެ.\nހަމައެހެންމެ، އަދީބު ތަދުވާކަމަށް ވިދާޅުވުމުން، މަތިން އެންގީ ގެންދެވުނު ގޮތަކަށް ޖަލަށް ގެންދަންކަމަށް އޮފިސަރު ބުނިކަމަށްވެއެވެ. އެއަށްފަހު ދެން އެހެން މީހަކާ ފޯނުން ގުޅާ، އަދީބު ނުދާން އުޅޭކަމަށް ބުނިކަމަށް ނަޝްވާ ވިދާޅުވިއެވެ.\nހަމައެހެންމެ، އަދީބު ޑިސްޗާޖު ކޮށްފައި އޮއްވާ ނަރުހުން ވަދެ އިންޖެކްޝަން ޖެހިކަމަށާއި އެފަރާތްތަކުން ޖެހީ ޕެއިން ކިލަރކަމަށް ބުނިކަމަށްވެއެވެ. އަދި އެގޮތަށް ޑިސްޗާޖު ކޮށްފައި އޮންނަ މީހަކަށް އޭގެފަހުން ފަރުވާ ދެވޭނެކަމަށް ގަބޫލު ނުކުރާކަމަށާއި، އަދި އޭގެން އެނގެނީ އަދީބު ޑިސްޗާޖުކުރަން ފިޓު ނޫންކަމަށެވެ.\nޖެނުއަރީ 23, 2019 14:31\nމިއަދީބެއް ދިވެހިރައްޔިތުންނަށް ދިންއަނިޔާ ކުޑަތަ؟\nޖެނުއަރީ 23, 2019 14:37\nއަދީބައް ތިހެން ނަހަދާ\nޖެނުއަރީ 23, 2019 14:41\nއަނގަ ނުގަޅާ މަޑުން ހުރޭ އަންހެން ވަގު.\nޖެނުއަރީ 23, 2019 14:44\nބައްލަވާ އަޅުގނޑުވެސް މިހުރީ ޒާތީގޮތުން ޖެހިފައި. ދިވެހި ޤައުމުގެ މާލިއްޔާ ބަނޑުއަޅާލައިގެން ތިބެ ތި އަނގަ އަރުވަނީ. ކީއްވެ ޒާތީގޮތުން ނުޖެހެންވީ. ދިވެހި ނޫސްވެރިންނާ އި ނޫސްތަކަށް މިވެރިންގެ ވާހަކަތައް ނުޖެހުމަށް ގޮވާލަން. ލޭ ކެކެނީ ...\nޢިމްރާން މިހާރު ދެރަވަނީ އަދީބަށް ވުރެ އޭނާގެ މަގާމް ގެއްލި ދާނެތީ\nޖެނުއަރީ 23, 2019 14:47\nބްރޯގެ ދިފާއުގައި، އަނިޔާއޭކިޔައިގެން ވާހަކަދައްކާނީ ގޮތެއްފޮތެއް ނެތް އިންސާނެއް. ބްރޯތީ ގައުމެއްގެ މާލިއްޔަތު ކައި ހުސްކޮއްލާފަ ހުރި ބޮޑު މުޖުރިމެއް. އެޔައްވުރެ ބޮޑޮ އަނިޔާ އަކީ ކޮބާ؟\nޖެނުއަރީ 23, 2019 14:48\nއަދިވެސް ކުރާވަރު ކުޑަ ! އަދީބުގެ ބާރު އޮތްއިރު މީސްމީހުނަށް ދިން އަނީޔާގެ ހިތި ރަހަ އަދީބުވެސް ތަހައްމަލު ކުރަން ޖެހޭނެ !\nޖެނުއަރީ 23, 2019 14:56\nފަންޑުހޯދަން އެދުނީމަ ނުދިނުމުން ޖެހިގެން އުޅޭ މައްސަލައެއްތިއީ!\nޖެނުއަރީ 23, 2019 15:07\nދަރިން ކަރިއަށް އާދެވުންވެސް ތިވީ އަނިޔާ އަށް ސިޔާސީ ޕާޓީ އެއްހަދަން ފުރުސަތު ލިބުންވެސް އަނިޔާ.ތިބޭފުޅާ އަށް ވާނުވާ އިނގޭތޯ\nއަދަބުލިބުނީ މިސްކިތުގައިންތޯ؟//؟ ކޮބާރަށްޔެތުންގެ ރުފިޔާގަޑު\nޖެނުއަރީ 23, 2019 20:25\nތީ ވަރަށް ވިޔާނުދާ މަަންޖެ އެއް\nއަދީބުޢާއިޖައްސާލައިގުން އުޅެނީއިމްރާނެއް ނޫން. ދިވެހިރައްޔިތުން. އަޅެފަހެ އަދީބުކޭލާރި ހަވާލުކުރަން ބުނެބަލަ.ކޮންތާކުންތަ އެވަރައް ލާރިހޯދީ. ދެދުވަހައް ގެޔަށް ގެނައިމަވެސް ސިޔާސީ ޕާޓީއެއް ވިއްޔަހަދާލީ. ކބބ\nޖެނުއަރީ 23, 2019 23:01\nޢަދީބު މާ ބްރޮވެގެން ތެޅިބޭލި އިރު މައިތިރި ކުރިނަމަ ތިހެން ނުވީސް. ޥަގުތު ފާއިތުވީމަ ކުރެވޭނެ ކަމެއްނެތް.\nޖެނުއަރީ 24, 2019 10:03\nރައީސް ޔާމީން ކެމްޕެއިން ދުވަސްވަރު ވަރަށް ސާފުކޮށް ވިދާޅުވި އަދީބު ދައުލަތުން (ވަގަށް) ނެގި ފައިސާ ހަވާލު ހަވާލު ކުރާށޭ.\nޖެނުއަރީ 25, 2019 10:59\nޖަލުގެ ވަކިކަމެއް ނެއް ކުއްވެރިން ފެލައިގެން ވެސް އެވަނީ މުއްސަދި. ވަރަށް ވާހަކަ.\nޖެނުއަރީ 26, 2019 04:00\nއަދީބް މިނިވަން ކުރަން ނުޖެހޭ ސަބަބެއްނެއް ޖަލުގަ ތިބި ސިޔާސީ ކުށްވެރިން މިނިވަން ކުރި ބީދައިން އަދީބް ވެސް މިނިވަން ވާން ޖެހޭނެ.\nވަގުން ވަގުންގެ ގޮތުގައި މިނިވަން މާހައުލުގަ އެބަތިބި ، އަދީބް ވައްކަން\nކުރިކަމެއް ހަގީގަތުގަވެސް ސާބިތު ނުކޮށްދެވުނު... ހަމަ އެއްވެސް ވަރަކަށް\nސާބިތު ނުކޮށްދެވުނު ، އިންސާފްވެރި ޝަރިއަތެއް ހިންގާފިއްޔާ އަދީބް ސަލާމަތް ވާނެ އެއީ 100 ޕަސެންޓް ޔަގީން އޮތްކަމެއް،،، ﷲ ގެ ރަހުމަތާއި އެކު އަދީބް ދާދި އަވަހަށް މިނިވަން ވާނެ،،،،،


SunOnline: Vote gathumuge thuhumathugai Japange kureege justice ministerge dhema firin hayyaru koffi\nވޯޓު ގަތުމުގެ ތުހުމަތުގައި ޖަޕާންގެ ކުރީގެ ޖަސްޓިސް މިނިސްޓަރުގެ ދެމަފިރިން ހައްޔަރުކޮށްފި\nމުހައްމަދު އައުޒަމް 19 Jun 2020, 09:40\nވޯޓު ގަތުމުގެ ތުހުމަތުގައި ހައްޔަރުކުރި ޖަޕާންގެ ކުރީގެ ޖަސްޓިސް މިނިސްޓަރާއި އޭނާގެ އަނބިކަނބަލުން---\nޖަޕާންގެބޮޑުވަޒީރު ޝިންޒޯ އަބޭގެ ދައުރުގައި ޖަސްޓިސް މިނިސްޓަރުގެ މަގާމު ފުރުއްވި ކަޓުސުޔުކީ ކަވައި އަދި އަނބިކަނބަލުން އަންރީ ކަވައި ވޯޓު ގަތުމުގެ ތުހުމަތުގައި ހައްޔަރުކޮށްފި އެވެ.\nއެ ދެބޭފުޅުން ހައްޔަރުކުރީ ކީއްވެގެން ކަމެއް ޓޯކިޔޯގެ ޕަބްލިކް ޕްރޮސިކިއުޓާ އޮފީހުން ނުބުނެ އެވެެ. ނަމަވެސް ޖަޕާންގެ ކިޔޯޑޯ ނޫހުން ބުނީ އެ ދެބޭފުޅުން ހައްޔަކުރުރީ މިދިޔަ އަހަރު ޖަޕާންގެ ޕާލެމެންޓްގެ މަތިގޭގެ އިންތިހާބުގެ ދުވަސްވަރު އެތައް މިލިއަން ޔެން (ޖަޕާންގެ ފައިސާ) އެތައް ބަޔަކަށް ބެހި މައްސަލައިގައި ކަމަށެވެ.\nނަމަވެސް އެތުހުމަތުތައް އެ ދެމަފިރިން ދޮގުކުރެއެވެ. މިނިސްޓަރުގެ އަނބިކަނބަލުން ވެސް ވަނީ ގާނޫނު ހަދާ މަޖިލީހުގެ މެމްބަރުކަން ކުރައްވައިފަ އެވެ.\nޖަސްޓިސް މިނިސްޓަރުގެ މަގާމު ކަޓުސުޔުކީ ކަވައި ފުރުއްވީ މިދިޔަ އަހަރު ސެޕްޓެމްބަރު ހިސާބުގައި އެންމެ މަހެއް ވަންދެނެެވެ. އޭނާގެ މައްޗަށް ވޯޓު ގަތުމުގެ ތުހުމަތުތައް އޭރު އަމާޒުވުމުން ވަނީ އިސްތިއުފާ ދެއްވައިފައެވެ. ނަމަވެސް ޕާލެމެންޓްގައި ހުންނެވިއެވެ.\nއެ ދެބޭފުޅުން ވެސް މިދިޔަ އަންގާރަ ދުވަހު ވަނީ ޖަޕާންގެ ވެރިކަން ކުރާ ކޯލިޝަންގައި ހިމެނޭ ލިބަރަލް ޑިމޮކްރެޓިކް ޕާޓިން ވަކިވެފަ އެވެ.\nދެމަފިރިން ހައްޔަރުކުރިއިރު ޖަޕާންގެ މިހާރުގެ ސަރުކާރުން ކޮވިޑްއާ ގުޅޭ ގޮތުން އަމަލުކުރަމުންދާ ސިޔާސަތުތަކަށް ވަނީ ވަރަށް ބޮޑެތި ފާޑުކިޔުންތަކެއް އަމާޒުވެފަ އެވެ. އަދި ހައްޔަރުކުރި ކުރީގެ ޖަސްޓިސް މިނިސްޓަރާ ގުޅިގެން އިތުރަށް ފާޑުކިޔުންތައްވަނީ އަމާޒުވެފަ އެވެ. --އޭޕީ--


Giveaway Nimumaai Eku Gina Bayaku Fazil Unfollow Kuran Fashaifi - Vaguthu\nގިވްއަވޭ ނިމުމާއި އެކު ގިނަ ބަޔަކު ފާޒިލް އަންފޮލޯ ކުރަން ފަށައިފި\nފިޓްނަސް އިންސްޓްރަކްޓަރު ނުވަތަ މީސް މީޑިއާ ސެލެބްރިޓީ ފާޒިލް އިސްމާއިލް (ފިޓް ފާޒިލް) މިމަހު އާއްމުންގެ ސަމާލުކަމަށް އައީ އޭނާ އިންސްޓަގްރާމްގައި ހުޅުވާލި އަގުބޮޑު ގިވްއަވޭ އިންނެވެ.\nފާޒިލް ދިން ހަދިޔާ ތަކުގެ ތަކެތީގެ ތެރޭގައި މެކްބުކް އެއާ ގޯލްޑަކާއި، 512 ޖީބީގެ އައިފޯން އެކްސް އެސްއެއް އަދި އެއާޕޮޑެއް ހިމެނެއެވެ. މީގެ އިތުރުން ގިފްޓް ހެމްޕާގައި މަޝްހޫރު ބްރޭންޑްތައް ކަމަށްވާ ވިކްޓޯރިއާ ސީކްރެޓްސް، ގޫޗީ، ޖޯރޖިއާ. އަރްމާނީ، ޑިއޯރ ފަދަ ބްރޭންޑްތަކުގެ ތަފާތުތަކެތި ހިމެނެއެވެ.\nއެތަކެތި ބޭނުން ވެގެން ގިނަ ބަޔަކު ފާޒިލް ފޮލޯ ކުރި ނަމަވެސް އިއްޔެ ގިވްއަވޭ ނިމުމާއި އެކު އޭނާގެ ފޮލޯވާސްގެ އަދަދު ވަނީ މަދުވާން ފަށާފައެވެ. ފާއިތުވި 12 ވަރަކަށް ގަޑިއިރުގެ ތެރޭގައި ހައެއްކަ ހާސް މީހުން ވަނީ ފާޒިލް އަންފޮލޯ ކޮށްފައެވެ.\nފާޒިލް ކުރިއަށް ގެންދިޔަ ގިންއަވޭގައި ބައިވެރިވުމަށް ފުރަތަމަ ޖެހެނީ އޭނާ ފޮލޯ ކުރާށެވެ. ފާޒިލް ބުނެފައިވާ ގޮތުގައި އޭނާގެ ގިވްއަވޭގައި ރާއްޖެ އާއި ރާއްޖެ އިން ބޭރުން ލައްކައަކަށް ވުރެ ގިނަ މީހުން ބައިވެރިވިއެވެ. އޭނާގެ ގިވްއަވޭ ޕޯސްޓަށް އެއްލައްކަ ސައުވީސް ހާހަށް ވުރެ ގިނަ ކޮމެންޓް ލިބިފައި ވެއެވެ.\nގިވްއަވޭގައި ބައިވެރިވި ބައެއް މީހުން ވަނީ ގިވްއަވޭގެ ހަދިޔާތައް ދިން ގޮތާއި މެދު ސުވާލު އުފައްދައި އެކަމަށް ފާޑުވެސް ކިޔަމުންނެވެ.\nފާޒިލް ރޭ ބުނެފައި ވަނީ ކުރިއަށް އޮތްތަނުގައި އޭނާގެ އިތުރު ގިވްއަވޭތަކެއް އެބައޮތް ކަމަށެވެ. އެހެންކަމުން އަނެއްކާވެސް އޭނާ އަށް ފޮލޯ ކުރަން ތައްޔާރު ވާށެވެ.\nޖޫން 21, 2020 12:25\nތި އުޅޭ ކައިޒީން އަށް ވެސް ވާނީ ތިހެން\nޖޫން 21, 2020 12:31\nމޮޔަ ކަމެއްތާ ދޯ\nޖޫން 21, 2020 12:34\nޖޫން 21, 2020 12:59\nއަޅެ އެ މިހުންނަށް ނުލިބުނި މަ ހަދަނި އެހެނެއްނު ންތަ؟\nޖޫން 21, 2020 13:09\nފޮލޯ ކުރާށޭ.. ނުވާނެ ތިކަމެއް.. އިޝްތިހާރު ނުކޮށް ދޭން ބޭނުންވާ މީހަކަށް ތި ދީބަލަ.. އަހަރުން ނޫޅެން ތި ހޯދާކަށް..\nޖޫން 21, 2020 13:49\nދެން އަ މައްޔާތް އުޅޭފާޑެއް މިސޮރުވެސް އަންހެނަކައް ވީނަ މަ މިސޮރުވެސް ހުރިސް ތުއިކަ މެއް ދެން އަ މައްޔާތް\nމިކަމަށްއޮތް އެންމެ ރަނގަޅު ހައްލަކީ އަންފޮލޯ ކޮށްލުން.މަވެސް ކޮށްލަނީ މި.


BREAKING: Covid-19 Jehigen Maruvaa Lanka Muslimun Raajje Nugennan Ninmaifi - Vaguthu\nކޮވިޑްގެ ފައްސި ކުއްލިއަކަށް ބޮޑުތަނުން މައްޗަށް! - 13 ގަޑިއިރު ކުރިން\nކޮވިޑް-19 ޖެހިގެން މަރުވާ ލަންކާ މުސްލިމުން ރާއްޖެ ނުގެންނަން ނިންމައިފި\n3 މަސް ކުރިން ( ޑިސެމްބަރު 21, 2020 )\nސްރީލަންކާގައި ކޮވިޑް-19 ޖެހިގެން މަރުވާ މުސްލިމުން ރާއްޖެ ގެނެސް ވަޅުލަން ލަންކާގެ ސަރުކާރުން ކުރަމުން ދިޔަ މަސައްކަތް ހުއްޓާލައި ލަންކާގައި ކޮންކްރީޓް ވަޅުތަކެއްގައި ވަޅުލަން ނިންމާފައިވާ ކަން އެ ގައުމުގެ ސަރުކާރުން ހާމަކޮށްފިއެވެ.\nކޮވިޑް-19 ޖެހިގެން މަރުވާ މީހުންގެ ހަށިތައް ވަޅުލުމުގެ ބަދަލުގައި އެންދުމަށް ލަންކާގެ ސަރުކާރުން ނިންމައި، ލަންކާގެ މުސްލިމުން ދިޔައީ ވެސް އެ ގޮތުގެ މަތިން އަންދަމުންނެވެ. އެކަމާ ގުޅިގެން ލަންކާގެ މުސްލިމު މުޖުތަމައުގެ ނުުރުހުން އިތުރުވުމާއެކު ސަރުކާރުން ބުނެފައިވަނީ އިސްލާމީ އުސޫލުތަކާ އެއް ގޮތަށް ލަންކާގައި ވަޅުލުމުގެ އިންތިޒާމުތައް ހަމަޖެހެން ނެތް ކަމަށެވެ.\nއެއަށްފަހު އެ ކަމުގެ އެހީތެރިކަމަށް ދިވެހި ސަރުކާރުގައި ލަންކާ ސަރުކާރުން އެދުނެވެ. މި ގޮތުން ކޮވިޑް-19 ގެ ރޯގާގައި މަރުވާ ލަންކާގެ މުސްލިމުން ރާއްޖޭގައި ވަޅުލެވޭނެ އިންތިޒާމަކަށް ލަންކާ ސަރުކާރުން އެދުނެވެ. އެކަމުގެ މަޝްވަރާތައް ދެ ގައުމުގެ ސަރުކާރާ ދެމެދު ހިނގަމުން ދަނިކޮށް، މި ކަމުގައި ސަރުކާރުގެ އިސް ބޭފުޅުންނާއި ދީނީ އިލްމުވެރިންގެ މެދުގައި ވެސް ކޮންމެ ވެސް ވަރަކަށް ހިޔާލު ތަފާތުވުންތަކެއް އުފެދުނު ތަން ފެނިގެން ދިޔައެވެ.\nސްރީލަންކާ ސަރުކާރުގެ ތަރުޖަމާނު ކެހެލިޔާ ރަމްބުކްވެއްލާ ވިދާޅުވީ ރާއްޖެ ގެނެސް ލަންކާގެ މުސްލިމުން ވަޅުލުމަށް ސަރުކާރުން ކުރަމުން ދިޔަ މަސައްކަތް ހުއްޓާލާފައިވާ ކަމަށެވެ. އަދި ކުރިން ވެސް ނިންމާފައިވާ ގޮތަށް މުސްލިމު ހަށިތައް އެންދުން ވެސް ހުއްޓާލާފައިވާ ކަމަށެވެ. އޭގެ ބަދަލުގައި މުސްލިމު ހަށިތައް ވަޅުލަން ހަމަޖައްސާފައިވަނީ ކޮންކްރީޓް ވަޅުތަކެއްގައި ކަމަށް އޭނާ ވިދާޅުވެފައިވެއެވެ.\nލަންކާގައި ހަށިތައް ވަޅުލުމުގެ ބަދަލުގައި އަންދަން ފަށާފައިވަނީ އެ ހަށިތައް ވަޅުލުމުން ބިމުގައި ވައިރަސް ތަޣައްޔަރުވެ ފެތުރިދާނެ ކަމަށް ބިރު އޮންނާނެ ކަމަށް އެ ގައުމުގެ ނުފޫޒުގަދަ ބުދިސްޓު އިލްމުވެރިން ބުނަން ފެށި ފަހުންނެވެ. އެކަމަކު އެ ކަމަށް އެއްވެސް ސައިންޓިފިކް ހެއްކެއް އަދި ދެއްކިފައި ނުވާ ކަމަށް ލަންކާގައި ތިބި ސިއްހީ މާހިރުން ބުނެފައިވެއެވެ.\nކޮވިޑް-19: ދެ ޑޯޒް އެއްކޮށްގެން ވެކްސިން ދިނުމަށް ޗައިނާގައި ޓެސްޓު ކުރަނީ\nބްރެޒިލްގެ ކޮވިޑް ހާލަތު ގޯސްވެ ގިނަ ބަޔަކު ބަނޑަށް ޖެހިދާނެ ކަމުގެ ބިރު ހީވެފައި\nޑިސެމްބަރު 21, 2020 15:02\nލަންކާގަ ތިިިިބި ސިއްހީ މާހިރުން އެކަނިއެއް ނޫން މުޅި ދުނިޔޭގެ ހުރިހާ ސިއްހީ މާހިރުންވެސް ބުޑިސްޓުންގެ ވިސްނުމާ ދެކޮޅު\nޑިސެމްބަރު 21, 2020 15:56\nމ ޑޕ ޑީލް ފޭލްވެއްޖެއެވެ.\nޑިސެމްބަރު 21, 2020 16:49\nތިޔެއް އިގޭނީ ބޮ ޑޑު ބުދުގެ އަށްޕަޔަށް\nޑިސެމްބަރު 21, 2020 18:15\nހޮޔޮވިސްނުން ދެއްވީތީ. ސުކުރިއްޔާ ޞާލިޙް ރައީސް . .ހުރިހާ ކަމެއްގައި ވެސް ރައްޔިތުން ގެ ލަފަޔާ މަޝްވަރާ މުހިންމު.\nއިސްލާމްދީނުގައި އޮތީ މަޝްވަރާ ގެ އުޞޫލުން ކަންކުރަން އަންގަވާފައި. ނަމާއި އެއްގޮތަށް ޞާލިޙް ރައީސެއް ކަމުގައި ލައްވާށި އާމީން\nޑިސެމްބަރު 21, 2020 18:36\nދެން ލަންކާއަށް ސިމިންތިފޮނުވަންވީނު ؟\nޑިސެމްބަރު 22, 2020 00:08\nމިލަ ޑރ އާއި ކަންނެލި އޮޑި އާއި ޒައިދު ސޭކު ވަރަށް ދެރަވާނެ.\nއެތިވަރުތަކެއް ގޮވައިގަނެބަލަ. ވަރަށް މާތްކަމެއް މިއޮއް ހުއްޓާލީ ދުއާ ދެއްވި. ދެގޮތްވެސް އޯކޭ ދޯ؟ އެކަން ކުރަން އުޅުނީވެސް ހުއްޓާލީވެސް އަޅުވެރިކަމުންނޭ ގޮވާބަލަ.\nޑިސެމްބަރު 22, 2020 00:32\nބުޑިސްޓް ޕޯޕުން ބުނަނީ ވަޅުލާ މުސްލިމުންގެ ލެޔާއި ކައްޓާއި މަހާއި އެގައުމުގެ ފަސްގަނޑާއި ފެނާއި އެކުވާނަމަ ބުޑިސްޓުން ބަލިކަށިވެ މުސްލިމުން ބާރުގަދަކުރަމުން ދާނެކަމަށް، އެހެންވެ އަންދަން ނިންމީ، އަދި އެ ހަށިތައް ގައުމުން ބޭރުކުރަންވެސް ނިންމީ. ގޮންޖެހުން ތަކާހުރެ ވަޅުލަން ނިންމީވެސް ކޮންކްރީޓް ވަޅުގަ، އެއިން ހަށިގަނޑެއްގެ މިންވަރެއް ފެނާއި ވެއްޔާ އެކު ނުވާނެހެން. ޢަދި ބޭނުންވެއްޖެ ނަމަ ކަށިތައް އަންދާލެވޭނެހެން. ﷲ އީ އެކަލާންގެ ދީނަށް ނަސްރުދެއްވާނެ އިލާހް. ކާފަރުންނަށް އެކަންވެސް އެނގޭނެ\nޑިސެމްބަރު 22, 2020 03:54\nލަންކާ މީހުންނަކީ ބިން ތަގައްޔަރު ވެދާނެތީ މާ ސާފުތާހިރު ބަޔަކީތަ؟ ގިނަ މީހުން ތިބޭނީ އެތައް ދުވަހެއް ވަންދެން ފެންނުވަރާ ބޮލައް ބޮޑީ ސްޕްރޭ ޖަހައިގެން\nޑިސެމްބަރު 22, 2020 14:27


2016: Majleehuge therein bodethi nimmunthah ai 2016: Majleehuge therein bodethi nimmunthah ai\n2016: މަޖިލީހުގެ ތެރެއިން ބޮޑެތި ނިންމުންތައް އައި\nގައުމެއްގެ ސިޔާސީ ބޯޓުގެ މައިގަނޑު ހުންގާނަކީ ރައްޔިތުންގެ މަޖިލީހެވެ. ސިޔާސީ މައިދާނުގެ އޮއިވަރު ބަދަލުވާ ވަރަކަށް މަޖިލީހުގެ ރާގަށް ވެސް އެކި ބަދަލު އާދެއެވެ. އެގޮތުން މި އަހަރު ރައްޔިތުންގެ މަޖިލީހުން ކުރި މަސައްކަތްތަކަަށް ބަލާއިރު ރައްޔިތުންނާ ގުޅުންހުރި ބޮޑެތި ގާނޫންތަކަށް ބަދަލުގެނެސް ނިންމުންތަކެއް ނިންމާފައިވާ ކަން ފާހަގަވެ އެވެ. ތާރީހުގައި ބޮޑު އަކުރުން ލިޔެވޭ ފަދަ މުހިންމު ބިލްތައް ފާސްކުރަން މުގުރި ޖެހި އަހަރެކެވެ. ހަމައެއާއެކު އެހެން އަހަރުތަކާ އެއްފަދައި 2016 ގައި ވެސް ރައްޔިތުން ތަމްސީލު ކުރައްވާ އެކި ޕާޓީތަކުގެ މެންބަރުންގެ ދެމެދުގައި، މަޖިލީހުގެ ތަޅުމުގައި ހޫނު ހަމަލާތަކެއް ބަދަލުކުރިއެވެ. ނަމަވެސް އެ ހަލަބޮލި ކަމާއި "ހަނގުރާމަ" ތަކު ތެރެއިންވެސް ރައްޔިތުންގެ މަޖިލީހުގެ އުފެއްދުންތެރިކަމުން 97.6 ޕަސަންޓު ހާސިލްކުރި އެވެ.\nމަޖިލީހުގެ މަސަައްކަތުގެ ހުލާސާއަކަށް އަލިއަޅުވާލާނަމަ މި އަހަރު ތެރޭގައި 50 މައްސަލައެއް ސަރުކާރު ފަރާތުން މަޖިލީހަށް ހުށަހަޅާފައިވާ އިރު މެންބަރުންގެ ފަރާތުން ހަ މައްސަލައަކާއި ރިޔާސަތުން ދެ މައްސަލައެވެ. އަދި ތިން ގަރާރަކާއި އެހެނިހެން މައްސަލަތަކާ ގުޅޭ ހަތަރު ރިޕޯޓެއް މި އަހަރު މަޖިލީހަށް ހުށަހަޅާފައިވާ ކަމަށް ވެސް ހިސާބުތަކުން ދައްކައެވެ. ފާހަގަކޮށްލަން ޖެހޭކަމަކީ މި ހުރިހާ މަސައްކަތެއް ވެސް ވަނީ ނިންމާފައެވެ. އޭގެ އިތުރުން ކޮމިޓީތަކުން 47 ބިލެއްގެ މަސައްކަތް މި އަހަރު ތެރޭގައިކޮށްފައިވާ އިރު 43 ބިލެއްގެ މަސައްކަތްވަނީ ނިންމާ އެވެ.\nބޮޑެތި ބަދަލުތަކެއް ގާނޫނުތަކަށް ގެނައި\nކޮށްފައި ހުރި މަސައްކަތްތަކުން ފާހަގަވާ އެއްކަމަކީ ތާރީހުގައި ފާހަގަކޮށްލެވޭ ފަދަ އެތައް ބޮޑެތި ބިލުތަކެއް ފާސްކޮށްފައިވާ އަހަރަކަށްވުމެވެ. އެގޮތުން މަޖިލީހުގެ މަސައްކަތްތައް ފެށިގެން އައިއިރު ސަރުކާރު ފަރާތުން ހުށަހަޅައިގެން މަސައްކަތްކުރީ އިސްލާމީ ފަތުވާދޭ އެންމެ މަތީ މަޖިލީހެއް ގާއިމް ކުރުމުގެ މަސައްކަތް ކުރުމަށެވެ. އެއީ ދިވެހިންގެ މެދުގައި އޮންނަ ދީނީ ހިޔާލުތަފާތުކުރުންތައް ކުޑަކުރުމުގެ ބޭނުމުގައި ސަރުކާރުން އިސްވެ އެޅި މުހިންމު ފިޔަވަޅެކެވެ. އޭގެ އިތުރުން ރަށްތަކާއި ފަޅުތައް ކުއްޔަށް ދެވޭ އުސޫލެއް ކަނޑައެޅުމުގެ މަސައްކަތް ވެސް ސަރުކާރުން ކުރި އެވެ. އެއީ މޯލްޑިވްސް މާކެޓިން އެންޑް ޕީއާރް ކޯޕަރޭޝަން (އެމްއެމްޕީއާރްސީ)ގެ ހިޔާނާތުގެ މައްސަލާގައި ގާނޫނުގެ ތެރެއިން އިން ލޫޕް ހޯލަކުން ރަށްތަކާއި ފަޅުތައް ވިކި ކަމަށް އޮޑިޓު ރިޕޯޓުން ފާހަގަކޮށްފައިވާތީ އެ މައްސަލަ ހައްލު ކުރުމަށެވެ. އޭގެ އިތުރުން ބޮޑެތި ބަދަލުތައް ކަމަށްވާ ޖިނާއީ ކުށެއްކޮށްފައިވާ ކުރީގެ ރައީސްއަކަށް އިނާޔަތްތައް ކަނޑާލުމާއި، ސިޔާސީ ޕާޓީއެއްގެ މެންބަރަކަށްވުމަށް ފިންގާ ޕްރިންޓު ހުށަހަޅަން ޖެހޭ ގޮތަށް ގާނޫނު އިސްލާހު ކުރުމުގެ އިތުރުން ކައުންސިލަރުންގެ އަދަދުވެސް މި އަހަރު ތެރޭގައި ވަނީ މަދުކޮށްފައެވެ.\nދެން ހިމެނެނީ ރައްޔިތުންނާ ވަރަށް ބޮޑަށް ގުޅިފައިވާ ގާނޫންތަކަށް ގެނައި ބޮޑެތި ބަދަލުތަކެވެ. އެގޮތުން މިހާތަނަށްވެސް ގިނަ ބަޔަކަށް ބޭނުން ނުކުރެވި އޮތް ޕެންޝަން ސްކީމް މެދުވެރިކޮށް ގެދޮރުވެރިވުމަށް ބޭނުން ކުރެވޭ ގޮތަށް ގާނޫން އިސްލާހު ކުރުމާއި ހިޔާލު ފާޅު ކުރުމާއި މީހުންގެ އަބުރު ރައްކާތެރި ކުރުން ހަމަހަމަ މިންގަނޑެއްގައި ގެންގުޅުމަށް އަބުރު ރައްކާތެރި ކުރުމާއި ހިޔާލު ފާޅު ކުރުމުގެ މިނިވަން ކަމުގެ ބިލު ހަރުކަށި ގޮތަކަށް ބަދަލު ކުރުމުގެ އިތުރުން ޖިންސީ ހަމަހަމަ ކަން ގާއިމް ކުރުމުގެ ގޮތުން ޖެންޑާ އީކުއަލިޓީ ބިލެއްވެސް ވަނީ ފާސްކޮށްފަ އެވެ. އޭގެ އިތުރުން ތޮއްޖެހިފައިވާ މާލޭގެ މަގުތަކުގައި މުޒާހަރާ ނުކުރެވޭ ގޮތަށް ގާނޫނަށް އިސްލާހު ގެނެއުމާއި އެއާޕޯޓުން ފުރާ ފަސިންޖަރުން އަތުން ޑިވަލޮޕްމަންޓު ޗާޖެއް ނަގަން ވެސް މި އަހަރުގެ ރައްޔިތުން މަޖިލީހުގައި ފާސް ކުރި އެވެ.\nޕާޓީ ބަދަލު ކުރުން މަދު، ހިޔާލު ތަފާތުވުން ގިނަ!\nސިޔާސީ އޮއެވަރު ބަދަލުވާ ވަރަކަށް މެންބަރުން ތަމްސީލު ގޮނޑީގެ ކުލަ ބަދަލުވުމަކީ ކޮންމެ އަހަރަކުވެސް ފެންނަ ކަމެކެވެ. ނަމަވެސް އެހެން އަހަރުތަކާ ހިލާފަށް މި އަހަރާކީ މެންބަރުންގެ ޓްރާންސްފާ މާކެޓުމަދު އަހަރެކެވެ. އެގޮތުން ޕާޓީ ބަދަލު ކުރި ހަމައެކަނި މެންބަރަކީ ޖުމްހޫރީ ޕާޓީގައި ހުންނެވި ދަނގެތީ ދާއިރާގެ މެންބަރުން އަހުމަދު އިލްހާމް ޕީޕީއެމް އަށެވެ.\nޕާޓީތަކުގެ ތެރޭގައި ގިނަ ހިޔާލު ތަފާތުތަކެއް އުފެދުނު އަހަރެއްކަން ފާހަގަކޮށްލަން ޖެހެއެވެ. އެގޮތުން ބޮޑެތި ބިލްތަކުގައި އެކި އެއް ޕާޓީއަކުންވެސް އެކި މެންބަރުންގެ ހިޔާލު ތަފާތުވީ އިރު ޕީޕީއެމްގެ ތެރޭގައި އުފެދުނު ކޯޅުމުގެ ސަބަބުން އެ ޕާޓީގެ ބައެއް މެންބަރުން އިދިކޮޅު ރޯލެއް މަޖިލީހުގެ ތަޅުމުގައި އަދާ ކުރަން ފެށިއެވެ. އޭގެ އިތުރުން މިދިޔަ އަހަރު އެމްޑީއޭއަށް ސޮއި ކުރެއްވި ނޮޅިވަރަމް ދާއިރާގެ މެންބަރު ހުސެއިން އަރީފް އެ ޕާޓީއާ ދެކޮޅަށް މަސައްކަތް ފެށި އެވެ.\nއޭގެ އިތުރުން އަމިއްލަ ކެނޑިޑޭޓެއްގެ ގޮތުގައި އިންނަވާ ގަލޮޅު ދެކުނު ދާއިރާގެ މެންބަރު، އަހުމަދު މަހުލޫފް ފުލުހުންގެ މަސައްކަތައް ހުރަސް އެޅުމުގެ ކުށް ސާބިތުވެ ޖަލު ހުކުމެއްގައި ތަންފީޒު ކުރަމުން ގެންދެވުމުގެ ސަބަބުން އޭނާއަށް ވަނީ ތިން ވަނަ ދެވަނަ ދައުރާއި ތިން ވަނަ ދައުރުގެ ޖަލްސާތަކަށް ހާޒިރު ނުވެވިފައެވެ.\nމަސީހަށް ހޫނު ހަމަލާތަކެއް!\nމަޖިލީހުގެ ތަޅުމުގައި ހިނގާ ހަނގުރާމާގެ ބަދަލު ކުރާ ބޮޑެތި ހަމަލާތަކުގެ މެދުގައި ރައްޔިތުން މެޖިލީހުގެ ރައީސް އަބްދުﷲ މަސީހަކީ އަބަދުވެސް މަޑުމައިތިރިކަމާއެކު ހުންނަވާ ބޭފުޅެކެވެ. .\nކޮންމެއަކަސް 2016 އަކީ މަސީހަށް ހޫނު ހަމަލާތަކެއް ރައްދުވީ އަހަރެކެވެ. ތަޅުމުގައި އިދިކޮޅު މެންބަރުންގެ "ލެކްޗަރުތައް" ކޮންމެ ދުވަހެއް ކަހަލަ ގޮތަކަށް އަޑު އަހަން ޖެހުމުގެ އިތުރުން މަސީހުގެ އިތުބާރު ނެތް ކަމަށް ފާސް ކުރަން ވެސް ދެ ފަހަރަކަށް މަސައްކަތް ކުރި އެވެ. ފުރަތަމަ ފަހަރަށް އެ ކަން ކުރަން ރޭވީ އިދިކޮޅު އެމްޑީޕީއިންނެވެ. ނަމަވެސް މަޖިލީހަށް އެ މައްސަލަ ހުށަހެޅުމަށް ފަހު އެ ޕާޓީއިން ފަހުން ވަނީ އެ މައްސަލަ އަނބުރާ ގެންދަވާފަ އެވެ. ނަމަވެސް ދެން އައި ހަމަލާއަކީ ޕީޕީއެމް ތެރޭގައި އުފެދުން ކޯޅުމުގެ ތެރެއިން މަސީހު ވައްޓާލަން ކުރި މަސައްކަތެވެ. ނަމަވެސް ރައީސް ޔާމީންގެ ވަނީ އެކަން ކުރުމަށްވެސް އެއްވެސް ޖާގައެއް ނެއްކަން ސާބިތުކޮށްފައެވެ. އޭގެ ފަހުން އެ މަސައްކަތްވެސް ނުކޮށް ދޫކޮށްލި އެވެ.\nއަހަރު ނިންމިގެން ހާޒިރީއަށް ބަލާއިރު ކޮންމެ އަހަރެކޭ އެއްފަދައިން މިއަހަރުވެސް އެންމެ މަދުން ހާޒިރުވެފައިވަނީ އެމްޑީއޭގެ ލީޑަރު އަހުމަދު ސިޔާމެވެ. މަޖިލީހުގެ ފަހު ދައުރުގެ ޖަލްސާތައް ނިމި، މެމްބަރުން ވަނީ ޗުއްޓީއަށް ވަޑައިގެންފަ އެވެ. އާ އަހަރުގެ ޖަލްސާތައް ފަށާނީ ފެބްރުއަރީ މަހުގަ އެވެ. ނަމަވެސް 2016 ގައި ފާސްކޮށްފައިވާ ބިލުތަކުގެ ސަބަބުން ބޮޑެތި ބަދަލުތަކެއް އަންނާނެ ކަމަށް ލަފާކުރެވެއެވެ.


Fushifaru resort gai guest innaeku minivandhuvas\nފުށިފަރު ރިސޯޓުގައި ގެސްޓުންނާއެކު މިނިވަން ދުވަސް\nމިނިވަން ދުވަސް ފާހަގަ ކުރުމުގެ ގޮތުން އެކި ފަރާތްތަކުން ތަފާތު ހަރަކާތްތަކެއް ހިންގަ އެވެ. ބައެއް ފަރާތްތަކުން ތަފާތު ދިވެހި ކުޅިވަރުތައް ކުޅެ އެވެ. ރާއްޖޭގެ މިނިވަން ދުވަސް ފާހަގަ ކުރުމުގެ ގޮތުން ޅ. ފުރިފަރު ރިސޯޓުން ވެސް ވަނީ ހާއްސަ ހަރަކާތްތަކެއް ފަށާފަ އެވެ. މިނިވަން ދުވަހު މުޅި ފުށިފަރު ވެސް ފެނިގެންދާނީ ދިވެހި ވަންތަ ގޮތަށެވެ.\nދިވެހި ކުންފުންޏެއް ކަމަަށްވާ މުނި އެންޓަޕްރައިޒަސްގެ ފުށިފަރު އިންވެސްޓްމަންޓުން ހިންގާ ފުށިފަރު ރިސޯޓުގައި މިނިވަން ދުވަސް ފެށިގެން ދާނީ ގައުމީ ދިދަ ނެގުމާއި މިނިވަން ދުވަހުގެ އުފަލުގައި ކޭކު ފެޅުމުންނެވެ. މި ހުރިހާ ހަރަކާތެއްގައި ބައިވެރިވުމުގެ ފުރުސަތު ޓޫރިސްޓުންނަށް ލިބޭނެ އެވެ. މީގެ އިތުރުން މިއަދު އެ ރިސޯޓުގެ އެގްރިކަލްޗަރު ސެންޓަރުގައި ތަފާތު ކަންތައްތަކެއް އޮންނާނެ އެވެ. މީގެތެރޭގައި ގެސްޓުން ވެސް ބައިވެރިކޮށްގެން ބާއްވާ ކާށިއެހުމާއި ހުނި ގޭނުން ފަދަ އިހުގެ މަސައްކަތްތައް ދައްކާލުން ވެސް ހިމެނެ އެވެ.\nމިނިވަން ދުވަހުގެ މުނާސަބަތުގައި ދިވެހިންގެ ހާއްސަ ކެއުންތައް ހިމެނޭ "މަލާފަތެއް" މިރޭ އޮންނާނެ އެވެ. ރޭގަނޑުގެ ކެއުމަށް ހާއްސަކޮށް ތައްޔާރުކޮށްފައިވާ މި ހާއްސަ ޖާފަތުގައި ދިވެހިން އެންމެ އިހުޒަމާނުގައި ކާން ބޭނުންކުރި ބާވަތްތައް ހިމެނޭނެ އެވެ. މި މަލާފަތް އޮންނާނީ އެ ރިސޯޓުގެ "ކޮރަކަލި" ރެސްޓޯރެންޓުގަ އެވެ. މީގެ އިތުރުން މިރޭ ރިސޯޓުގައި ބޮޑު ބެރު ޖެހުންމާއެކު ސަގާފީ ކުޅިވަރުތައް ވެސް އޮންނާނެ އެވެ. އަދި ކުޑަކުދިންނަށް ފޭސް ޕެއިންޓިން ފަދަ ކުދިން ޝައުގުވެރި ކުރުވާ އައިޓަމްތައް ވެސް ކުރިއަށްދާނެ އެވެ.\nފުށިވަރު ރިސޯޓުގައި ހުނި ގާނަނީ: އިހު ޒަމާނުގައި ހުނި ގާނާ އުޅެނީ ހުނިގޮނޑިން މިގޮތަށް-\nމި މަލާފަތް އޮންނާނީ އެ ރިސޯޓުގެ "ކޮރަކަލި" ރެސްޓޯރެންޓުގަ އެވެ. މީގެ އިތުރުން މިރޭ ރިސޯޓުގައި ބޮޑު ބެރު ޖެހުންމާއެކު ސަގާފީ ކުޅިވަރުތައް ވެސް އޮންނާނެ އެވެ. އަދި ކުޑަކުދިންނަށް ފޭސް ޕެއިންޓިން ފަދަ ކުދިން ޝައުގުވެރި ކުރުވާ އައިޓަމްތައް ވެސް ކުރިއަށްދާނެ އެވެ.\nފުށިފަރު ރިސޯޓަކީ ދިވެހިގެ ކުރީގެ ސަގާފީ ގިނަ ހަރަކާތްތަކެއް ދިރުވަން ގިނަ މަސައްކަތްތަކެއް ކުރާ ރިސޯޓެވެ. މި ރިސޯޓަށް ޓޫރިސްޓް މީހާ އެރައިވް ވާ ހިސާބުން ސަންގު ފުމުން އޮވެ އެވެ. އަދި މި ރަށަށް އަންނަ ޓޫރިސްޓުންނަށް ދިވެހިން އެންމެ އިހު ޒަމާނުގައި ކުރި މަސައްކަތް ތަޖުރިބާ ކޮށްލުމުގެ ފުރުސަތު ލިބެ އެވެ. މިކަންވަނީ ޓޫރިސްޓުނަށް ތަފާތު ތަޖުރިބާ އަކަށެވެ. އަދި ރާއްޖޭގެ ހަގީގީ އިހުސާސް އެމީހުންނަށް ގެނުވާ ކަމަށެވެ.\nފުށިފަރު ރިސޯޓަށް ޓޫރިސްޓުން އެރައިވް ވާވަގުތު ފުމޭ ސަންގު: އިހު ޒަމާނުގައި ސަންގު ފުމެ އުޅެނީ ރޯދަ މަހު އިރުއޮސިއްޖެކަން އެންގުމަށާއި ރައްޔިތުން އެއްކުރަން- ފޮޓޯ: ފުށިފަރު\nފުށިފަރު ރިސޯޓުގައި 49 މޫދު ކޮޓަރި ހުންނައިރު ރިސޯޓުގެ ވިލާ ތަކަށް ނަން ދީފައިވަނީ ހުންނަނީ ދިވެހިން ނަންތަކެވެ. މި ރިސޯޓުގައި "މާކަނޑު" ގެ ނަމުން ނަން ދީފައިވާ ވިލާއަކާއި "އެތެރެވަރި" އަދި "ކަނޑު އޮއެ" ގެ ނަން ދީފައިވާ ވިލާ އެއް ވެސް ހުރެ އެވެ. މީގެ އިތުރުން، ފުށިފަރުގައި 18 ބީޗު ވިލާ ޕްރައިވެޓް ޕޫލާއެކު ހުންނައިރު، 26 ބީޗު ވިލާ އާއި ފަސް ވޯޓާ ވިލާ ވެސް ހަދާފައިވެ އެވެ.\nޓޫރިޒަމް މިނިވަން ދުވަސް